ഓക്സിജൻ കോൺസെൻട്രേറ്റർ ഏറ്റുവാങ്ങി.\nHomeKERALAഓക്സിജൻ കോൺസെൻട്രേറ്റർ ഏറ്റുവാങ്ങി.\nElettil Online July 04, 2021\nവേൾഡ് മലയാളി കൗൺസിൽ മലബാർ പ്രൊവിൻസ് ഹെൽത്ത് കെയർ ഫൗണ്ടേഷന് നൽകിയ ഓക്സിജൻ കോൺസെൻട്രേറ്റർ മെഷിൻ വിതരണോത്ഘാടനം ഡോ: എം.കെ.മുനീർ.MLA നിർവ്വഹിച്ചു. വേൾഡ് മലയാളി കൗൺസിൽ മലബാർ പ്രൊവിൻസ് പ്രസിഡണ്ട് കെ.പി.യു അലിയുടെ അദ്ധ്യക്ഷതയിൽ നടന്ന ചടങ്ങിൽ ഹെൽത്ത് കെയർ ഫൗണ്ടേഷൻ ജനറൽ സെക്രട്ടറി സി.കെ.എ.ഷമീർ ബാവ കോൺസൻട്രേറ്റർ ഏറ്റുവാങ്ങി.\nകൗൺസിൽ ചെയർമാൻ മെഹറൂഫ് മണലൊടി പദ്ധതി വിശദീകരിച്ചു. WMC ജനറൽ സെക്രട്ടറി മുർഷിദ് അഹമ്മദ്, വൈസ് പ്രസിഡണ്ട് ജബ്ബാർ വാഴയിൽ, HCF പ്രസിഡണ്ട് ഹക്കീം പുവ്വക്കോത്ത്, HCF ട്രഷറർ സമദ് പാണ്ടിക്കൽ, കമ്മ്യുണിറ്റി ക്ലിനിക്ക് ചെയർമാൻ എ.മുഹമ്മദ് സ്വാലിഹ് , WMC എക്സിക്യൂട്ടീവ് മെമ്പർ അഡ്വ: ടി.പി.എ.നസീർ തുടങ്ങിയവർ സംബന്ധിച്ചു.\nപാവപ്പെട്ട രോഗികൾക്ക് ഉപയോഗിക്കുന്നതിന് താൽക്കാലികമായി മെഡിക്കൽ ഉപകരണങ്ങൾ നൽകുന്നത് ഹെൽത്ത്കെയർ ഫൗണ്ടേഷൻ്റെ പ്രധാന പ്രവർത്തനങ്ങളിലൊന്നാണ്. പ്രസ്തുത കേന്ദ്രം നിലവിൽ നൂറുക്കണക്കിന് രോഗികൾക്ക് ആശ്വാസമാണ്.


അന്തരീക്ഷത്തിൽ ഒഴുകി നടക്കുന്ന ‘മൈക്രോ പ്ലാസ്റ്റിക്’; കടുക് മണിയോളം വലുപ്പമുള്ള കണികകൾ | Manorama Online | Manorama News | Microplastic | pollution | everywhere | scientists | still | learning | Pollution | Environment | Manorama Online\nഅന്തരീക്ഷത്തിൽ ഒഴുകി നടക്കുന്ന ‘മൈക്രോ പ്ലാസ്റ്റിക്’; കടുക് മണിയോളം വലുപ്പമുള്ള കണികകൾ\nതയാറാക്കിയത്: ഡോ. പ്രവീൺ സരോജം, ശ്രീജ പ്രവീൺ November 20, 2020 03:17 PM IST\nറോഡുകളിൽ തലങ്ങും വിലങ്ങുമായി ചീറി പാഞ്ഞു പോകുന്ന വാഹനങ്ങളുടെ ടയർ നാം ഇടക്കിടെ മാറ്റി ഇടാറുണ്ടല്ലോ? നിരന്തരമായ ഘർഷണം മൂലം അവയ്ക്ക് തേയ്മാനം സംഭവിക്കുന്നത് കാരണമാണ് ഇതു വേണ്ടിവരുന്നത്. ടയറിന്റെ ഉരഞ്ഞു പോയ ഭാഗങ്ങളിൽ ഉണ്ടായിരുന്ന കണികകൾ എവിടെ അപ്രത്യക്ഷമായി എന്ന് ചിന്തിച്ചു നോക്കിയിട്ടുണ്ടോ? അവ പ്ലാസ്റ്റിക് പൊടിയായി മൈക്രോ പ്ലാസ്റ്റിക് എന്ന രൂപം പ്രാപിച്ച് അന്തരീക്ഷത്തിൽ ഒഴുകി നടക്കുന്നു.\nമനുഷ്യ ശ്വാസകോശ കലകളിലെ മൈക്രോപ്ലാസ്റ്റിക്കുകളുടെ സാന്നിധ്യം 1990-കളിൽ ഇതിനകം തന്നെ തെളിയിക്കപ്പെട്ടു കഴിഞ്ഞു. കാൻസർ രോഗികളുടെ ശ്വാസകോശ കലകളെ കുറിച്ച് ഗവേഷണം നടത്തുന്ന ശാസ്ത്രജ്ഞർ, പ്ലാസ്റ്റിക് നാരുകൾ ശ്വാസകോശാർബുദത്തിന്റെ അപകടസാധ്യതക്ക് കാരണമാകുമെന്ന ആശങ്ക അന്ന് മുതലേ പ്രകടിപ്പിക്കുന്നുണ്ട്. "മൈക്രോ പ്ലാസ്റ്റിക്" എന്ന പ്ലാസ്റ്റിക് നാരുകളെ കുറിച്ച് പ്രതിപാദിക്കുന്നതിന് മുൻപ് നാം പ്ലാസ്റ്റിക് എന്താണ് എന്നറിയണം. നമ്മുടെ ജീവിതത്തിൽ പ്ലാസ്റ്റിക് കടന്നു വരാത്ത മേഖലകൾ വളരെ പരിമിതമാണ് .\nപച്ചക്കറി , പല വ്യഞ്ജനങ്ങൾ ,പാൽ ,പാകം ചെയ്ത ഭക്ഷണം ഇങ്ങനെ എന്തും കൈ മാറ്റം ചെയ്യാൻ ഉപയോഗിക്കുന്ന പാക്കറ്റുകൾ, ഒറ്റ തവണ ഉപയോഗിച്ച് വലിച്ചെറിയുന്ന കപ്പുകൾ, പ്ലേറ്റുകൾ എന്ന് വേണ്ട ടൂത്ത് ബ്രഷ്, ബക്കറ്റ്, മൊബൈൽ ഫോൺ, ടി വി , വാഹന ഭാഗങ്ങൾ ,കളിപ്പാട്ടങ്ങൾ, സിന്തറ്റിക് തുണികൾ, വൈദ്യുതി ഉൽപന്നങ്ങൾ ഇങ്ങനെ പ്ലാസ്റ്റിക് ഇല്ലാത്ത ഒരു ജീവിതത്തെ കുറിച്ച് ചിന്തിക്കാനാവാത്ത നിലയിലാണ് നാമെല്ലാം.\nഇത്രയധികം രീതിയിൽ ഉപയോഗിക്കാം എന്നതിനാൽ ഇതിന്റെ ദോഷവശങ്ങൾ അവഗണിച്ച് കൊണ്ട് നാം പ്ലാസ്റ്റിക് യഥേഷ്ടം നിർമ്മിക്കാനും ഉപയോഗിക്കാനും തുടങ്ങി.ഇതിന്റെ തുടർച്ചയെന്നോണം ലോകത്തിന്റെ പല ഭാഗത്തും പ്ലാസ്റ്റിക് മാലിന്യം ഉണ്ടാക്കുന്ന പരിസ്ഥിതി പ്രശ്നങ്ങൾ ഭരണാധികാരികൾക്ക് തല വേദനയായി മാറി കഴിഞ്ഞു.\nരസതന്ത്ര പരമായി പ്ലാസ്റ്റിക് ഒരു മനുഷ്യ നിർമിത മിശ്രിതമാണ് എന്ന് പറയാം. ക്രൂഡ് ഓയിൽ സംസ്ലേഷണത്തിന്റെ ഒരു ഉപോൽപന്നമായാണ് പലപ്പോഴും പ്ലാസ്റ്റിക് നിർമിക്കപ്പെടുന്നത്. ഭക്ഷണ അവശിഷ്ടങ്ങൾ പോലെ ജൈവ മാലിന്യം അല്ലാത്തതിനാൽ അവ ഒരിക്കലും ഭൂമിയിലേക്ക് അലിഞ്ഞു ചേരുകയില്ല.\nഇങ്ങനെ അടിഞ്ഞു കൂടുന്ന ഘര മാലിന്യങ്ങൾ ചെറു പുഴകളുടെയും നദി കളുടെയും ഒക്കെ ഒഴുക്കിനെ തടസ്സപ്പെടുത്തുമെന്ന് മാത്രമല്ല, കാലക്രമേണ സമുദ്രജലത്തെയും മലിനമാക്കും .സൂര്യ താപം , കാറ്റ് , സമുദ്രത്തിലെ ഉഷ്ണ പ്രവാഹങ്ങൾ എന്നിവ കാരണം ഈ മാലിന്യങ്ങൾ ചെറിയ ചെറിയ കണികകൾ അഥവാ മൈക്രോ പ്ലാസ്റ്റിക്കുകൾ ആയിമാറും.\nഒരു കടുക് മണിയോളം വലിപ്പമുള്ള ഈ കുഞ്ഞൻ കണികകൾക്ക് അഞ്ച് മില്ലി മീറ്റർ മുതൽ ഒരു മൈക്രോ മീറ്റർ വരെ വലുപ്പമുണ്ടാകാം . എന്നിരുന്നാലും അവയും പ്ലാസ്റ്റിക് പോലെ തന്നെ ഒരിക്കലും ഭൂമിയിലേക്ക് അലിഞ്ഞു ചേരുകയില്ല. വാഹനങ്ങളിൽ നിന്നും പ്ലാസ്റ്റിക് നിർമാണ കമ്പനികളിൽ നിന്നും പുറത്തേക്ക് എത്തുന്ന ഈ നാരുകൾ അതിവേഗം വെള്ളത്തിൽ കലരും. പ്ലാസ്റ്റിക് ഫാക്ടറി തൊഴിലാളികളുടെ വസ്ത്രത്തിലും ശരീരത്തിലും പറ്റി പിടിച്ച് പുറത്തേക്ക് എത്തുന്ന ഈ കണികകൾ അവർ കുളിക്കുന്നതും വസ്ത്രം കഴുകുന്നതും വഴി വെള്ളത്തിൽ കലർന്നു ഡ്രൈനേജിലൂടെ നദികളിലും കായലുകളും സമുദ്ര ജലത്തിലും എത്തി ചേരുന്നു . ഇങ്ങനെ പല വിധ ജല ജീവികളുടെ ശരീരത്തിലും ഈ ചെറു കണികകളുടെ സാന്നിധ്യം ശാസ്ത്രജ്ഞർ കണ്ടെത്തി കഴിഞ്ഞു.\nമത്സ്യം ഭക്ഷിക്കുന്നതു വഴി ഇവ മനുഷ്യന്റെ ശരീരത്തിലും എത്തുന്നു. ഇതൊന്നും കൂടാതെ നമ്മുടെ അടുക്കളയിലേക്ക് പാൽ ,തേൻ , ഉപ്പ് എന്ന് വേണ്ട എല്ലാ ആഹാര വസ്തുക്കളും എത്തുന്നത് പ്ലാസ്റ്റിക് പാത്രങ്ങളിലാണ്. ഇന്നത്തെ കാലത്ത് പല വർണങ്ങളിലുള്ള പ്ലാസ്റ്റിക് കുപ്പികൾ ഉപയോഗിക്കാത്തവർ ചുരുക്കമാണ്. വലിയ തോതില് ബോട്ടില്‍ഡ് വാട്ടര് (കുപ്പികളില് വില്‍പന നടത്തുന്ന വെള്ളം) കുടിക്കുന്നവരില് പ്ലാസ്റ്റിക് കണികകളുടെ അളവും ഉയര്‍ന്ന തലത്തിലായിരിക്കുമെന്നു ശാസ്ത്രജ്ഞര് പറയുന്നു.\nമനുഷ്യശരീരത്തിന് ഉള്ളിൽ കടന്നു കൂടുന്ന മൈക്രോ പ്ലാസ്റ്റിക് പതിയെ പതിയെ പല ഭാഗങ്ങളിലായി അടിഞ്ഞു കൂടാൻ തുടങ്ങും. ഇത് കാരണം ആന്തരിക അവയവങ്ങളുടെ പ്രവർത്തനം മന്ദഗതിയിലാക്കുകയോ മരണം വരെ സംഭവിക്കുകയോ ചെയ്യാം. മനുഷ്യ ശരീരത്തിൽ അടിഞ്ഞു കൂടുന്ന മൈക്രോ പ്ലാസ്റ്റിക്കുകളെകുറിച്ച് വേണ്ടത്ര പഠനങ്ങൾ ഈയടുത്ത കാലം വരെയും നടന്നിട്ടില്ല എങ്കിലും, കഴിഞ്ഞ കുറെ വർഷങ്ങളായി ശാസ്ത്ര ലോകത്ത് ഏറ്റവും അധികം ചർച്ച ചെയ്യപ്പെട്ട ഒരു വിഷയം മൈക്രോ പ്ലാസ്റ്റിക് ആണെന്നു പറയാം. ഒരു ശരാശരി മനുഷ്യന് പ്രതിവര്‍ഷം ഭക്ഷിക്കുന്നത് 50,000 പ്ലാസ്റ്റിക് കണികകളെന്നു പുതിയ പഠനം വിശദമാക്കുന്നു. പ്ലാസ്റ്റിക് ഭക്ഷിക്കുന്ന അതേ അളവില് തന്നെ ശ്വസിക്കുകയും ചെയ്യുന്നുണ്ടെന്നും യുകെയിൽ നടന്ന ഒരു പഠനം വെളിപ്പെടുത്തുന്നു.\nലോകത്ത് എല്ലായിടത്തും പ്ലാസ്റ്റിക്കിന്റെ ഒരു പകരക്കാരനെ അന്വേഷിച്ചുള്ള ഗവേഷണങ്ങൾ തകൃതിയായി നടക്കുന്നുണ്ട്. പ്ലാസ്റ്റിക് റീ സൈക്കിൾ ചെയ്യാനുള്ള സംവിധാനങ്ങൾ ആവിഷ്കരിക്കാൻ പല രാജ്യങ്ങളും കിണഞ്ഞു പരിശ്രമിക്കുന്നു . ഈ ഗവേഷണങ്ങൾ എത്രയും വേഗം ഫല പ്രാപ്തിയിൽ എത്തട്ടെ എന്ന് നമുക്ക് ആശിക്കാം .\nഅങ്ങനെ ഒരു സ്ഥിരമായ പ്രശ്ന പരിഹാരം എത്തുന്നത് വരെ നമ്മൾ ഓരോരുത്തർക്കും നമ്മുടെ ചെറിയ പങ്ക് ഇതിലേക്ക് നൽകാൻ സാധിക്കും.\nഒരു സാധാരണക്കാരന് എന്തൊക്കെ ചെയ്യാനാവും? പ്ലാസ്റ്റിക്കിന് പകരം ഗ്ലാസ്സ് കൊണ്ട് അല്ലെങ്കിൽ കളിമണ്ണ് കൊണ്ട് ഉണ്ടാക്കിയ പാത്രങ്ങൾ, ഗ്ലാസ്സുകൾ എന്നിവ മാത്രമേ ഉപയോഗിക്കൂ എന്ന് തീരുമാനിക്കാം .അടുക്കളയിലെ പ്ലാസ്റ്റിക് സംഭരണികൾ മുഴുവനായി ഒഴിവാക്കി പഴയ കാലം പോലെ കണ്ണാടി സംഭരണികൾ ഉപയോഗിക്കാം. പ്ലാസ്റ്റിക് ബാഗിന് പകരം പേപ്പർ ബാഗുകൾ അല്ലെങ്കിൽ തുണി സഞ്ചികൾ ഉപയോഗിക്കാം .\nപ്ലാസ്റ്റിക് കുപ്പിയിലെ വെള്ളം കുടിക്കുന്നത് കഴിയുന്നതും ഉപേക്ഷിക്കാം . അതിനു പകരം ഗ്ലാസ്സ് കൊണ്ടുള്ള കുപ്പി കയ്യിൽ കരുതാം.\nപ്ലാസ്റ്റിക് മാലിന്യങ്ങൾ വലിച്ചെറിയാതെ അതാത് മാലിന്യ ബിനുകളിൽ നിക്ഷേപിക്കുക വഴി റീ സൈക്കിൾ ചെയ്യാനുള്ള അവസരം ഉണ്ടാക്കാം.\nഇന്ന് നാം സ്വീകരിക്കുന്ന ആരോഗ്യ ശീലങ്ങൾ ആണ് വരും തലമുറയുടെ ആരോഗ്യം നിശ്ചയിക്കുന്നത്. അതിനാൽ നമുക്കേവർക്കും ഒന്നിച്ച് പ്ലാസ്റ്റിക് ഉണ്ടാക്കുന്ന മഹാ വിപത്തുകളിൽ നിന്ന് രക്ഷ നേടാൻ ഉള്ള മാർഗങ്ങൾ തേടാം.


എസ്ബിടി ഇനി ഓര്‍മ്മയില്! ഓണ്‍ലൈന് ഇടപാടുകാര് ശ്രദ്ധിക്കുക,നെറ്റ് ബാങ്കിംഗില് മാറ്റം... | SBT will beamemory from april, net banking website will change. - Malayalam Oneindia\nPublished: March 31 2017, 11:53 [IST]\nതിരുവനന്തപുരം: എസ്ബിടി-എസ്ബിഐ ലയനം പൂര്‍ത്തിയായതോടെ ഏപ്രില് മുതല് എസ്ബിടി ഓര്‍മ്മയിലേക്ക്. പതിറ്റാണ്ടുകളായി മലയാളികളുടെ സ്വന്തം ബാങ്കായിരുന്ന സ്റ്റേറ്റ് ബാങ്ക് ഓഫ് ട്രാവന്‍കൂര് ഇനി സ്റ്റേറ്റ് ബാങ്ക് ഓഫ് ഇന്ത്യയായിരിക്കും. ഏപ്രില് മുതല് എല്ലാ ബ്രാഞ്ചുകളിലും എസ്ബിഐ ബോര്‍ഡുകളുയരും.\nഎസ്ബിഐയില് ലയിച്ചെങ്കിലും എസ്ബിടിയുടെ ശാഖകളൊന്നും ഉടന് പൂട്ടില്ല. ജീവനക്കാരെയും മാറ്റില്ല. എസ്ബിടിയുടെ ചെക്ക് ബുക്കും പാസ് ബുക്കും തുടര്‍ന്നും ഉപയോഗിക്കാം. എന്നാല് ജൂണ് വരെ മാത്രമേ നിലവിലെ പാസ്ബുക്കും ചെക്ക് ബുക്കും ഉപയോഗിക്കാനാകൂ. എസ്ബിടിയുടെ 160 ശാഖകളുടെ പേരില് അല്‍പം മാറ്റം വരുത്തും. ചില സ്ഥലങ്ങളില് എസ്ബിഐ, എസ്ബിടി ശാഖകള് അടുത്തടുത്ത് സ്ഥിതി ചെയ്യുന്നുണ്ട്. ഇവിടങ്ങളിലെ ശാഖകളുടെ പേരുകളിലാണ് മാറ്റംവരുത്തുന്നത്.\nഐഎഫ്എസ് സി കോഡ് മാറില്ല...\nനിലവിലെ എസ്ബിടി ശാഖകളിലെ ഐ എഫ് എസ് സി കോഡുകളില് മാറ്റംവരില്ല. സംസ്ഥാനത്ത് 888 എസ്ബിടി ശാഖകളാണുള്ളത്. എസ്ബിഐയ്ക്ക് 483 ശാഖകളുമുണ്ട്. എസ്ബിടി എസ്ബിഐയില് ലയിച്ചതോടെ 1400ഓളം ശാഖകളുള്ള വിപുലമായ ബാങ്കിംഗ് ശൃഖലയായി എസ്ബിഐ മാറും.\nനിലവിലെ എസ്ബിഐയുടെ കേരളത്തിലെ മേഖലാ ഓഫീസ് എസ്ബിടിയുടെ പൂജപ്പുരയിലെ ആസ്ഥാന മന്ദിരത്തിലേക്ക് മാറ്റും. ഈ ഓഫീസുകളിലെ ഉദ്യോഗസ്ഥരുടെ പുനര്‍വിന്യാസത്തില് ഉടന് തീരുമാനമുണ്ടാകുമെന്നാണ് റിപ്പോര്‍ട്ട്.\nഓണ്‍ലൈന് ഇടപാടുകാര് ശ്രദ്ധിക്കുക...\nഎസ്ബിടി എസ്ബിഐയില് ലയിക്കുന്നതോടെ നെറ്റ് ബാങ്കിംഗ് സൈറ്റില് മാറ്റം വന്നിട്ടുണ്ട്. എസ്ബിടിയില് അക്കൗണ്ടുള്ളവര് ഇനിമുതല് ഓണ്‍ലൈന് ബാങ്കിംഗ് ഇടപാടിനായി www.onlinesbi.com എന്ന വെബ്‌സൈറ്റാണ് ഉപയോഗിക്കേണ്ടത്.\nsbi sbt bank merger kerala എസ്ബിഐ എസ്ബിടി ബാങ്ക് ലയനം കേരളം\nSBT will beamemory from april, net banking website will change.\nStory first published: Friday, March 31, 2017, 11:53 [IST]


താമരശേരിയില് ആദ്യഘട്ട വാക്സിനേഷന് സമ്പൂര്‍ണമായി : Deepika.com Nattu Visesham\nതാമരശേരി: ഒന്നാം ഘട്ട വാക്‌സിനേഷന് സമ്പൂര്‍ണമാക്കുന്നതിന്‍റെ ഭാഗമായുള്ള മെഗാ വാക്സിനേഷന് ക്യാമ്പ് പരപ്പന്‍പൊയില് ഹൈലാന്‍റ് ഓഡിറ്റോറിയത്തില് നടന്നു. താമരശേരി പഞ്ചായത്ത് പ്രസിഡന്‍റ് ജെ.ടി. അബ്ദുറഹ്മാന് ഉദ്ഘാടനം ചെയ്തു.\nആരോഗ്യ വിദ്യഭ്യാസ സ്റ്റാന്‍ഡിംഗ് കമ്മിറ്റി ചെയര്‍മാന് എ. അരവിന്ദന് അധ്യക്ഷത വഹിച്ചു. വികസന സ്റ്റാന്‍ഡിംഗ് കമ്മിറ്റി ചെയര്‍മാന് അയ്യൂബ് ഖാന്, അംഗങ്ങളായ പി.സി. അബ്ദുല് അസീസ്, ബുഷ്റ, സൗദ, ക്യാമ്പ് കോഡിനേറ്റര് ഹംജാദ്, സെക്രട്ടറി ജെയ്സന്, എച്ച്‌ഐ ശമീര്, കെ.സി. ബഷീര്, ജെഎച്ച്‌ഐ രമേശന് എന്നിവര് പ്രസംഗിച്ചു. വാക്‌സിനേഷന് സുഖമമായി നടത്തുവാന് പ്രയത്‌നിക്കുന്ന ആരോഗ്യ പ്രവര്‍ത്തകര്, പഞ്ചായത്ത് അംഗങ്ങൾ, ആശവര്‍ക്കര്‍മാര്, ആര്‍ആര്‍ടി അംഗങ്ങള്, പൊതു പ്രവര്‍ത്തകര് എന്നിവര്‍ക്ക് ഭരണ സമിതി നന്ദി അറിയിച്ചു.\nകോവിഡും മറ്റു കാരണങ്ങള് കൊണ്ടും ഒന്നാം ഘട്ട വാക്‌സിന് ലഭിക്കാത്തവര്‍ക്ക് ഇനിയും വാക്‌സിനും രണ്ടാം ഡോസ് വാക്‌സിനും യഥാക്രമം ലഭ്യമാക്കുമെന്ന് അധികൃതര് അറിയിച്ചു.


ദൈവത്തിന്റെ സ്വന്തം നാട്ടില് പ്രളയമേകിയ പ്രതീക്ഷകള് !! – Pravasa Lokam ദൈവത്തിന്റെ സ്വന്തം നാട്ടില് പ്രളയമേകിയ പ്രതീക്ഷകള് !! – Pravasa Lokam\n||……….. ആതിര അവന്തിക…. ||\nസ്വാതന്ത്ര്യ ദിനത്തിന്റെയന്നു രാവിലേ കേട്ടൂ, വീമാനത്താവളത്തില് വെള്ളം കയറി, അതിനാല് ഇനി ശനിയാഴ്ച്ചയെ തുറക്കൂ എന്ന്. തലേന്നാള് മുതല് മഴയും ഡാമും ഒക്കെ പലരെയും ബുദ്ധിമുട്ടിച്ചു തുടങ്ങി എന്ന് കേൾക്കുന്നുണ്ടായിരുന്നു എങ്കിലും, കാര്യങ്ങള് കൈവിട്ടു പോകുന്ന തരത്തില് ആകുന്നു എന്നത് അടുത്ത ഏതാനും മണിക്കൂറുകളില് മാത്രമാണ് വ്യക്തമായത്. പ്രളയം വലിയ രീതിയില് തന്നെ പ്രഹരമേല്പ്പിച്ച നോർത്ത് പറവൂര് എന്ന സ്ഥലത്തെ വീട്ടില് ഇരുന്ന് എനിക്ക് കണ്ടു നിൽക്കുവാനെ കഴിയുമായിരുന്നുള്ളു എന്റെ ചുറ്റും സംഭവിച്ച കാര്യങ്ങള്. എന്റെ വീടിനു ബുദ്ധിമുട്ടുകള് ഇല്ലായിരുന്നു എങ്കിലും ആ നാട്ടില് അങ്ങോളമിങ്ങോളം നടന്ന അപകടങ്ങള് ഭയാനകമായിരുന്നു.\nപറയാതെ വയ്യാ, കേരളത്തെ ഞാന് ഇനി ദൈവത്തിന്റെ സ്വന്തം നാട് എന്നു മാത്രം വിളിക്കുവാന് ഇഷ്ടപ്പെടുന്നു. എന്തെന്നാല്, ദൈവതുല്യരായ അനേകായിരം മനുഷ്യര് നമ്മുടെ മലയാള നാട്ടില് ഉണ്ടെന്നത് ഞാന് പല അവസരങ്ങളിലും കണ്ടു..\nഎടുത്തുപറയുവാന് ഒരുങ്ങിയാല്, ഞാന് പരാചയപ്പെട്ടു പോകുമെന്ന പൂർണ്ണബോധ്യമുണ്ട്.. എന്നാലും മനസ്സില് തെളിഞ്ഞു നിൽക്കുന്ന ചില നന്മ മുഖങ്ങള് നമുക്ക് ഓരോ പേർക്കും തരുന്ന പ്രതീക്ഷകള് വളരേ വലുതാണ്.\nദരിദ്രനെന്നോ,കുബേരനെന്നോ വേർതിരിവില്ലാതെ പ്രളയം എല്ലാവരെയും ഒരേപോലെ വിഴുങ്ങുവാന് നിന്നപ്പോള് കൈത്താങ്ങായി നിന്ന നമ്മള് മലയാളികള് അവിടെ ജാതിയോ മതമോ കുടുംബമഹിമയോ ഒന്നും തന്നെ നോക്കിയില്ലാ.. നീന്തിയും പിടിവള്ളിയെറിഞ്ഞും ഓരോരുത്തരും തങ്ങളുടെ കൂടപ്പിറപ്പുകളെ കരയ്ക്കടിപ്പിക്കുവാന് പരിശ്രമിച്ചുകൊണ്ടെയിരുന്നു. ഓരോ നാട്ടിലും, മണിക്കൂറുകൾക്കുള്ളില് നാട്ടുകാര് അതിനായി രൂപം കൊടുത്ത റെസ്ക്യൂ ടീമുകള് ഈ ലോകത്തിനു തന്നെ ഒരു മാതൃക കാണിക്കുകയായിരുന്നു, ഒറ്റക്കെട്ടായി കേരളീയര് ഏതു മഹാമാരിയെയും തോല്പ്പിക്കുമെന്ന്. അവരുടെയാരുടെയും പേരോ നാടോ ഞാന് എടുത്തു പറയുന്നില്ല. എന്നാല് വിരൽത്തുമ്പില് ലഭിച്ച അവരുടെ ഓരോരുത്തരുടെയും പേരുകളും നമ്പറും പലർക്കും ജീവിതത്തിലേക്കുള്ള പിടിവള്ളി ആയിരുന്നു.\n“നീയിങ്ങനെ ഫേസബുക്കില് കുത്തിയിരുന്നോ” എന്നു പറഞ്ഞവര് പോലും ഇനി അംഗീകരിച്ചേ മതിയാവൂ.. ലക്ഷക്കണക്കിനാളുകള് ലോകത്തിന്റെ നാനാഭാഗത്തും അങ്ങിനെയിരുന്നു കുത്തിയത് കൊണ്ടാണ് വളരേ വലിയ തോതില് ഈ ദുരന്തത്തില് ഉണ്ടയെക്കാമായിരുന്ന മരണ നിരക്ക് കുറഞ്ഞത് എന്നത്. കുടുങ്ങി കിടന്നവരെയും സഹായം ആവശ്യമുള്ളവരെയും കൃത്യമായി ട്രാക്ക് ചെയ്യുവാന് രൂപീകരിച്ച IT വിങ്ങുകള് തൊട്ട്, വിവരങ്ങള് പാസ് ചെയ്യുവാന് പലർക്കും മെസ്സേജുകൾ ഷെയര് ചെയ്തുകൊണ്ടിരുന്ന ഓരോ ആളുകളും ഈ ഉദ്ധ്യമത്തില് വഹിച്ച പങ്ക് ചെറുതല്ല.\nചെറുപ്പക്കാരുടെയടക്കം ഒരു പട തന്നെയാണ് റിലീഫ് ക്യാമ്പുകളില് യഥാർത്ഥത്തില് ജനങ്ങൾക്ക് റിലീഫിനായി ഓടി നടന്നത്. കയ്യും മെയ്യും മറന്ന് അവര് രാപ്പകലില്ലാതെ അധ്വാനിച്ചത്, ജീവിതത്തില് അവര് ഒരിക്കല് പോലും കണ്ടിട്ടില്ലാത്ത, കാണുവാന് ഇടയില്ലാത്ത ഒരുപാട് മനുഷ്യർക്ക്  വേണ്ടി ആയിരുന്നു. ഭക്ഷണം തൊട്ടു അടിവസ്ത്രങ്ങൾക്ക് വരെ ക്യാമ്പുകളില് പ്രയാസം നേരിട്ടില്ല എന്നതില് ആരോടൊക്കെ ആണ് നമ്മള് നന്ദി പറയുക. ഓരോ രൂപാ ഇതിനായി മാറ്റിവച്ച മനസ്സുകൾക്ക് തൊട്ടു ലാഭേച്ഛകൂടാതെ ഈ അവശ്യവസ്തുക്കള് ഒക്കെയും അർഹതപ്പെട്ടവരിലേക്ക് എത്തിക്കുവാന് പ്രയത്നിച്ച ഓരോ ആളുകളും നമുക്ക് പ്രതീക്ഷയാണ്. ഈ നാട്ടില് നന്മ വറ്റിയിട്ടില്ല എന്ന പ്രതീക്ഷ.\nഅപകടത്തില് പെട്ട ഓരോ ജീവനും രക്ഷിക്കുവാനായി വന്ന നമ്മുടെ ആർമി – നേവി രക്ഷാസേനയോടോപ്പമോ, ഒരു പടി അധികമോ സല്യൂട്ട് അർഹിക്കുന്നുണ്ട്, കേരളം ഈയൊരവസരത്തില് മാത്രം ഇത്രമേല് ശ്രദ്ധിച്ച മത്സ്യതൊഴിലാളികള്. ബോട്ടുമെടുത്ത് അവര് ഇറങ്ങിയത് നാളെ ലഭിച്ചേക്കാവുന്ന അംഗീകാരങ്ങള് പ്രതീക്ഷിച്ചല്ല. “മത്സ്യത്തൊഴിലാളികള്” എന്നതിനപ്പുറം നമ്മളില് ഭൂരിഭാഗം പേർക്കും അവര് ഓരോരുത്തരുടെയും പേരോ മുഖമോ ഇനിയും പരിചയമുണ്ടാകില്ല. ഇനിയും സാധാരണക്കാരായിതന്നെ തുടരുന്ന അവരെ നാളെ ഒരുവേള വഴിയരികില് കണ്ടാല് നമ്മള് എഴുന്നേറ്റു നിന്നു കൈകൂപ്പി എന്ന് വരില്ല. എന്നാല് ഞാന് വിശ്വസിക്കുന്നത്, ആ ഓരോ മുഖങ്ങളും നമ്മുടെ പരസ്യമായ ആദരവുകള് അർഹിക്കുന്നുണ്ട് എന്നാണ്. പ്രളയ ഭൂമിയില് പടപൊരുതിയ, ദി റിയല് ആർമി.\nഈ പേമാരിയിലും നമ്മള് ഇരുട്ടില് ആവരുത് എന്ന് ഉറപ്പിച്ചു കർമ്മ നിരതരായ ഇലക്ട്രിസിറ്റി ജീവനക്കാരുടെ സേവനം പറയാതെ വയ്യ. അവരില് ചിലരുടെ ജീവന് ഇതിനിടയില് കൊഴിഞ്ഞുപോയത് നിസ്സഹായവസ്ഥയോടെ നോക്കി നിന്നവരാണ് നമ്മള്. വെളിച്ചം വിതറുവാന് ഇരുട്ടിലേക്ക് പോയവരോട് നമ്മള് എങ്ങിനെയാണ് കടപ്പാടുകള് അറിയിക്കുക.ചില മനുഷ്യരും സംഭവങ്ങളും ഒക്കെ വീണ്ടും വീണ്ടും നമ്മളോട് വിളിച്ചു പറയുന്നുണ്ട്, ഈ ഭൂമി നന്മ നിറഞ്ഞ മനുഷ്യരാല് സമ്പന്നം ആണെന്ന്.\nസ്ത്രീകള്‍ക്ക് ചവിട്ടികയറാന് സ്വന്തം മുതുക് ചവിട്ടുപടിയായി കുനിഞ്ഞു കൊടുത്ത മലപ്പുറം സ്വദേശി ജൈസല്, വയനാടില് ഒരു ലക്ഷം രൂപയുടെ സാധനങ്ങളുമായി വന്ന അമ്മൂമ്മ, പെരുന്നാള് നോമ്പ് എടുത്ത് ക്ഷേത്രം വൃത്തിയാക്കുവാന് പരിശ്രമിച്ച മുസ്ലിം(മനുഷ്യ) സഹോദരങ്ങള്, മൂന്നു ദിവസമായി അക്കരെ പട്ടിണി കിടക്കുന്നവർക്ക് ഭക്ഷണം എത്തിക്കുവാന് കുത്തൊഴിക്കിലെക്ക് എടുത്തു ചാടിയ ഉണ്ണികൃഷ്ണന്, യു എ.ഇയിലെ വ്യവസായ പ്രമുഖര് തൊട്ടു ടാക്സി ഡ്രൈവർമാര് വരെ ഉള്ളവരുടെ സംഭാവന, ശത്രുക്കള് എന്ന് ഒളിഞ്ഞും തെളിഞ്ഞും പലരും വിളിക്കുന്ന പാകിസ്ഥാനിലെ സഹോദരങ്ങളുടെ ചെറിയ വലിയ പങ്ക്, താര പദവി മറന്ന് ജനങ്ങൾക്കിടയിലെക്ക് സഹായഹസ്തങ്ങളുമായി ഇറങ്ങി ചെന്ന ടോവിനോ, ഇന്ദ്രജിത്ത് പോലെ അനേകര്, കേരളത്തിന്റെ ചുണക്കുട്ടികള് ആയ കളകടര്മാരും മറ്റു ഉദ്യോഗസ്ഥരും, കേരളത്തിന്റെ സ്വന്തം പോലീസുകാര്, സൈക്കിള് വാങ്ങുവാന് കൂട്ടിവച്ച 9000 രൂപ ദുരിതാശ്വാസ നിധിയിലേക്ക് നൽകിയ രണ്ടാം ക്ലാസ്സുകാരി അനുപ്രിയ തൊട്ട് ഒരേക്കര് ഭൂമി സംഭാവനായ നല്കിയ പ്ലസ്1 വിദ്യാർത്ഥിനി സ്വാഹയും അനുജന് ബ്രഹ്മയും, തങ്ങളുടെ തുച്ചമായ വേതനത്തിൽ നിന്നും അന്നമായി വന്ന അന്യസംസ്ഥാന തൊഴിലാളികള്, ഒരൊറ്റ ജീവന് പോലും ഒന്നിനും ബുദ്ധിമുട്ടരുത് എന്ന ഉറച്ച തീരുമാനത്തില് ലോകത്തിന്റെ അങ്ങോളം ഇങ്ങോളം നിന്നു പണം ആയും മറ്റു അവശ്യവസ്തുക്കളായും കേരളത്തിലേക്ക് ഒഴുകിയെത്തുന്ന സഹായങ്ങള്, ദുരന്തത്തിൽ പെട്ടവർക്ക് പ്രതിഫലേച്ഛ കൂടാതെ വൈദ്യസഹായവുമായി എത്തിയ ഡോക്ടർമാർ, സ്വന്തം ജീവൻ പണയം വച്ചും രക്ഷാപ്രവർത്തനങ്ങൾക്ക് ഇറങ്ങിയവര്, ഇപ്പോഴും എത്രയോ പേരാണ് അപകടത്തിൽ നശിച്ച വീടോ സാധനങ്ങളോ വൃത്തിയാകുവാനും നന്നാക്കുവാനും ഒക്കെ സൗജന്യമായി തങ്ങൾ തയ്യാറാണെന്ന് പറഞ്ഞു മുന്നോട്ട് വരുന്നത്.\nആഹാ,,, ഇതെത്ര സുന്ദരം ആണല്ലേ നമ്മുടെ ഭൂമി.\nകുറേ, സ്നേഹങ്ങളാല് സമൃദ്ധമായ ലോകം.\nഇതിനെല്ലാം ഇടയിലും, “ഇങ്ങനെയും ജന്മങ്ങളുണ്ടോ” എന്ന് ചിന്തിപ്പിച്ച ചില മനുഷ്യമുഖങ്ങള് ഉള്ള ചെകുത്താന്മാരുടെ മുഖംമൂടി കൂടി ഒഴുക്കി കളഞ്ഞുകൊണ്ടാണ് പ്രളയം നമ്മുടെ മുൻപിലൂടി പോയത്. അയ്യപ്പനെ കോപിപ്പിച്ചതിന്റെ ഭലം എന്ന് പറഞ്ഞ അവള് തൊട്ട്, അച്ചന്മാരെ വിചാരണ ചെയ്തതിന്റെ ഭലം എന്ന് എഴുതിയ അവന് വരെ, ബീഫ് കഴിക്കുന്ന കേരളീയർക്കു വന്ന ദുരന്തം അർഹി്ക്കുന്നത് എന്ന് തൊട്ടു കേരളത്തെ സഹായിക്കരുത് എന്ന് വരെ മുറവിളി കൂട്ടിയ കുറേ പുഴുക്കള്(അവരൊക്കെയും “ഭാരതീയര്” ആണ് എന്നത് ദൌർഭാഗ്യകരം, ഓരോ പുരുഷനും സാനിട്ടറി പാഡുകള് എന്തിനെന്ന് വ്യക്തമായി അറിയുന്ന ഈ കാലത്ത് ചീഞ്ഞളിഞ്ഞ മനസ്സുമായ് ഒരു രാഹുല്, പട്ടാളക്കാരാന്റെ വേഷത്തില് വന്നു വായില് തോന്നിയത് വിളിച്ചു പറഞ്ഞവന്, അവന്മാര് ഹിന്ദിക്കാരല്ലേ എന്നു പറഞ്ഞു സഹായിക്കുവാൻ മലയാളികളെ തേടിപ്പോയവര്, ഇതിനിടയില് ഓണാഘോഷം നടത്തുവാന് പോയ ചില തോൽവികളും അതിഥിയായ് ചമഞ്ഞിരുന്ന ഏമാനും, അങ്ങനങ്ങനെ ഇനിയുമൊന്ന് കണ്ണുകള് തുറന്നാല് കാണാം ഇതുപോലനേകം പാഴ്ജന്മങ്ങളെ. കാണുവാന് നമുക്ക് ചുറ്റും അനേകം നന്മകള് ഉണ്ടെന്നിരിക്കെ ആ വസ്തുക്കൾക്ക് നേരെ ഇപ്പോള് നമുക്ക് കണ്ണടയ്ക്കാം. കേരളം ഒന്ന് പഴയതുപോലായിട്ടു ഇതിനൊക്കെ മറുപടികള് പറയേണം എന്നു മനസ്സില് കുറിച്ചു വച്ചുകൊണ്ട് തന്നെ.\nഇപ്പോഴും ഉണ്ട് ദുരിതാശ്വാസ ക്യാമ്പുകളില് അനേകായിരങ്ങള്. ഇന്നലെ വരെ ഒരു വീടിന്റെ സൗകര്യത്തില് ജീവിച്ച് ഇന്ന് ഭക്ഷണവും വസ്ത്രങ്ങളും മറ്റുള്ളവരില് നിന്നു വരുന്നത് പ്രതീക്ഷിച്ചു കഴിയേണ്ടവര്. നഷ്ടങ്ങളുടെ കണക്കുപുസ്തകം നിവർത്തുമ്പോള് ഒരുപക്ഷെ വീണുപോയെക്കാവുന്ന അവർക്ക് കൈത്താങ്ങ് ആവേണ്ടത് ചുറ്റുമുള്ള ഓരോ മനുഷ്യന്റെയും കടമയാണ്. ഒരു ആയുഷ്കാലം മുഴുവന് കഷ്ടപ്പെട്ട് നേടിയതൊക്കെയും ഒരൊറ്റ ദിനം കൊണ്ട് ഒലിച്ചുപോയ ഒരുപാട് പേരുണ്ടാകും അക്കൂട്ടർക്കിടയില്. ഒഴുകി പോകാതെ പിടിച്ചു നിർത്തിയ കൈകള് വീണു പോകാതെ താങ്ങുവാനും ഉണ്ടാകുമെന്ന പ്രതീക്ഷകള് മതിയാകും ഒരുപക്ഷെ അവർക്കിനിയും ജീവിക്കാൻ. കാറും കോളും അടങ്ങുമ്പോഴും ഓർക്കണം നനഞ്ഞുനിൽക്കുന്നവര് ഇപ്പോഴും നമുക്ക് ചുറ്റും ഉണ്ടെന്ന്.\nഇന്ന് കേരളം അതിജീവനത്തിന്റെ വഴിയില് മുന്നോട്ടു പോകുമ്പോള്, ഒരാള് പ്രത്യേകം നന്ദിയും അഭിനന്ദനവും അർഹിക്കുന്നുണ്ട്. മറ്റാരുമല്ല, നമ്മുടെ കേരളത്തിന്റെ മുഖ്യമന്ത്രി. കുറേ കുബുദ്ധികള് ദുഷ്പ്രചരണങ്ങളുമായി വട്ടം കൂടിയപ്പോഴും അതൊന്നും വകവയ്ക്കാതെ സമയോചിതമായി തീരുമാനങ്ങള് കൃത്യമായി എടുത്ത് മുന്നോട്ടു പോയ ഒരു ഭരണകർത്താവ്. കേരളത്തിനെ കൈപിടിച്ചുയർത്തുവാന് അദ്ദേഹം പകരുന്ന ആത്മവിശ്വാസം വളരേ വലുതാണ്.\nരാഷ്ട്രീയം മാത്രമേ മനസ്സിലുള്ളൂ എന്നും, അതുകൊണ്ട് ഇതിനെയെല്ലാം എതിർക്കണം എന്നും പറഞ്ഞു ഇറങ്ങിത്തിരിച്ചവരോട് തികഞ്ഞ പുച്ഛം മാത്രം. അവരെയൊക്കെ തിരിച്ചറിയുവാന് കഴിഞ്ഞതില് സന്തോഷവും. മറ്റു അവസരങ്ങളില് സോഷ്യല് മീഡിയയില് വാചാലരാകാറുള്ളവര് തികഞ്ഞ മൗനം പാലിച്ചു നിന്നത് വളരേ അരോചകമായി തോന്നീ. പറ്റുമെങ്കില് രക്ഷപ്പെട്ടു വന്നവര് ഇവരോട് ഒന്ന് പറഞ്ഞു കൊടുക്കണം, കൊടിയുടെ നിറം നോക്കിയല്ല ആരും വലിച്ചു കരയ്ക്കടിപ്പിച്ചത് എന്ന്.\nപ്രകൃതി, അവള് സ്വയം ശുദ്ധ ആയതാകാം. എന്നാല്, ചിലര് ഭൂമിയോട് ചെയ്ത പാതകങ്ങൾക്ക് അനുഭവിച്ചത് കുറെയേറെ സാധുക്കള് ആയിരുന്നു എന്ന് മാത്രം. ഇനിയെങ്കിലും, ഭൂമിയെ അതിന്റെ ഇഷ്ടത്തിന് വിടാം. ഒഴുകുന്ന പുഴകളെയും, നിവർന്നു നിൽക്കുന്ന മലകളെയും, വിരിഞ്ഞു നിൽക്കുന്ന പൂവുകളെയും സ്വതന്ത്ര്യമാക്കാം.\nഇനിയൊരു വിപത്തുകൂടി താങ്ങുവാന് നമുക്ക് കഴിഞ്ഞേക്കില്ല എന്ന് വീണ്ടും വീണ്ടും ഓർക്കാം .\nഉത്തരവാദിത്തങ്ങള് ഇനിയും ഏറെ ആണ്. നമ്മുടെ നാട്ടുകാർക്ക് പലർക്കും ഇനി ജീവിതം ഒന്നെന്നു തുടങ്ങണം. കൂടെ നിൽക്കാം, ഒരുമിച്ചു നിൽക്കാം . ഇക്കഴിഞ്ഞ ദുരന്തങ്ങൾ ഓർമ്മയില് സൂക്ഷിക്കാം. കൂടെ നിന്നതാര് കൂടെപ്പിറപ്പിനെ മറന്നതാര് എന്നൊക്കെയും തിരിച്ചറിയാം. അതില് നിന്നും പാഠം ഉൾക്കൊണ്ട് മനസ്സില് നൂറാവർത്തി് പറയാം ജാതി-മത-വർണ്ണ-രാഷ്ട്രീയ… എല്ലാ വിവേചന ചിന്തകൾക്കും അതീതമായി നാം എല്ലാ പേരും മനുഷ്യരാണ് എന്ന്.\nനമ്മൾ അതിജീവിക്കും !!


ഡോ: സി. കെ. ലൂക്കോസ്\nവികസനകാര്യങ്ങളിലും വിദ്യാഭ്യാസ കാര്യങ്ങളിലും സാമ്പത്തീക കാര്യങ്ങളിലും പൊതുവേ താഴ്‌ന്ന നിലവാരം പുലർത്തുന്ന ഒരു പ്രദേശമാണു കള്ളാർ പഞ്ചായത്ത്. കോളേജിലുള്ള എൻ. എസ്. എസ്., വാല്യൂ ക്ലബ് തുടങ്ങിയ വിവിധ സംഘടനകൾ പഞ്ചായത്തിന്റെ വിവിധ പ്രദേശങ്ങളിൽ ശിബിരങ്ങൾ നടത്തിയും ബോധവൽക്കരണം നടത്തിയും വിവിധ മേഖലയിൽ ശക്തമായ ഇടപെടലുകൾ നടത്തി വരുന്നു. സിസ്റ്റർ അഭയയെ കൊലപ്പെടുത്തിയ കേസിൽ രണ്ടാം പ്രതിയായി പ്രതിചേർക്കപ്പെട്ട വൈദികൻ, ജോസ് പൂതൃക്കായിൽ ഈ കോളേജിൽ പ്രിൻസിപ്പാൾ ആയിരിക്കുന്ന അവസരത്തിലാണ് അറസ്റ്റുചെയ്യപ്പെട്ടത്[അവലംബം ആവശ്യമാണ്].\n"https://ml.wikipedia.org/w/index.php?title=സെന്റ്_പയസ്_ടെൻ‌ത്_കോളേജ്,_രാജപുരം&oldid=2599085" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:27,5സെപ്റ്റംബർ 2017.


ഇസിഎല്‍ജിഎസ് പദ്ധതി: ഏവിയേഷന് കമ്പനികള് 349 കോടി രൂപ അനുവദിച്ച് കേന്ദ്രം – Business Life\nഇസിഎല്‍ജിഎസ് പദ്ധതി: ഏവിയേഷന് കമ്പനികള് 349 കോടി രൂപ അനുവദിച്ച് കേന്ദ്രം\nദില്ലി: കൊവിഡ് പ്രതിസന്ധിക്കിടെ വിമാന കമ്പനികള്‍ക്ക് എമര്‍ജന്‍സി ക്രെഡിറ്റ് ലൈന് ഗ്യാരണ്ടി സ്‌കീം പ്രകാരം ലോണ് നല്‍കാന് കേന്ദ്രസര്‍ക്കാര്. എമര്‍ജന്‍സി ക്രെഡിറ്റ് ലൈന് ഗ്യാരണ്ടി സ്‌കീം അനുസരിച്ച് സ്പൈസ് ജെറ്റ്, ഗോ എയര് തുടങ്ങിയ വിമാനക്കമ്പനികള്‍ക്കാണ് 349 കോടി രൂപ വരെ വായ്പ ലഭിക്കുക. സിവില് ഏവിയേഷന് സഹമന്ത്രി വി കെ സിംഗ് ബുധനാഴ്ച രാജ്യസഭയിലാണ് ഇക്കാര്യം അറിയിച്ചത്.\nപാര്‍ലമെന്റ് അംഗം കെ ആര് സുരേഷ് റെഡ്ഡിയുടെ ചോദ്യത്തിന് മറുപടിയായാണ് സിംഗ് ഇക്കാര്യം വ്യക്തമാക്കിയത്. സിവില് ഏവിയേഷന് മേഖലയ്ക്ക് പ്രത്യേകമായി ഫണ്ട് അനുവദിച്ചിട്ടില്ലെങ്കിലും, നാഷണല് ക്രെഡിറ്റ് ഗ്യാരണ്ടി ട്രസ്റ്റി കമ്പനി ലിമിറ്റഡിന്റെ (എന്‍സിജിടിസി) വിവരമനുസരിച്ച് ഈ മേഖലയില് നിന്നുള്ള വായ്പക്കാര്‍ക്ക് ജൂലൈ 16 വരെ 349 കോടി ഡോളര് നല്‍കുമെന്ന് വരെ ഉറപ്പ് നല്‍കിയിട്ടുണ്ട്\nസിംഗ് സമര്‍പ്പിച്ച കണക്കുകള് പ്രകാരം സ്പൈസ് ജെറ്റ് ലിമിറ്റഡിന് 127.52 കോടി രൂപ വായ്പ ലഭിച്ചു. മുംബൈ വിമാനത്താവളത്തില് ഗ്രൗണ്ട് ഹാന്‍ഡിലിംഗ് സേവനങ്ങള് നടത്തുന്ന ബേര്‍ഡ് ഗ്രൂപ്പിന്റെ യൂണിറ്റായ ബേര്‍ഡ് വേള്‍ഡ് വൈഡ് ഫ്‌ലൈറ്റ് സര്‍വീസസ് മുംബൈ പ്രൈവറ്റ് ലിമിറ്റഡിന് 8.5 കോടി രൂപ ഉറപ്പുനല്‍കുന്നു. ഇസിഎല്‍ജിഎസ് 3.0 പ്രകാരം മൊത്തം6136 കോടിയാണ് ഉറപ്പുനല്‍കിയിട്ടുള്ളത്.\nഅതേസമയം, എട്ട് കമ്പനികളായ ഇസിഎല്‍ജിഎസ് 2.0 ന് 213 കോടി രൂപയുടെ മൊത്തം തുക ഉറപ്പ് നല്‍കിയിട്ടുണ്ട്. സിഎഇ സിമുലേഷന് ട്രെയിനിംഗ് പ്രൈവറ്റ് ലിമിറ്റഡ് (40 18.40 കോടി), എയ്റോസ്ട്രക്‌ചേഴ്‌സ് മാനുഫാക്ചറിംഗ് ഇന്ത്യ പ്രൈവറ്റ് ലിമിറ്റഡ് (? 45.19 കോടി), ബംഗാള് എയറോട്രോപോളിസ് പ്രോജക്ട് ലിമിറ്റഡ് (36 16.36 കോടി), സുവാദ് ഫോര്‍ജിംഗ് ഇന്ത്യ പ്രൈവറ്റ് ലിമിറ്റഡ് (3.5 കോടി), ഗോ എയര്‍ലൈന്‍സ് (ഇന്ത്യ) ലിമിറ്റഡ് (. 25.65 കോടി), ഫ്‌ലൈറ്റ് സിമുലേഷന് ടെക്‌നിക് സെന്റര് പ്രൈവറ്റ് ലിമിറ്റഡ് (.1 44.14 കോടി), എയര് വര്‍ക്ക്‌സ് ഇന്ത്യ എഞ്ചിനീയറിംഗ് പ്രൈവറ്റ് ലിമിറ്റഡ് (.0 11.07 കോടി), വിഇഎം ടെക്‌നോളജീസ് പ്രൈവറ്റ് ലിമിറ്റഡ് (9 1.93 കോടി), റോസെല് ഇന്ത്യ ലിമിറ്റഡും (31 18.31 കോടി) ആല്‍ഫ ഡിസൈന് ടെക്‌നോളജീസ് പ്രൈവറ്റ് ലിമിറ്റഡും (50 2.50 കോടി) എന്നിങ്ങനെയാണ് കണക്കുകള്.


84ജിബി ഡാറ്റ , കോളുകള്, റോമിംഗില് ഫ്രീ ഔട്ട്‌ഗോയിംഗ് , വൊഡാഫോണ് പ്ലാന് Keralafamily | The lifestyle portal\n84ജിബി ഡാറ്റ , കോളുകള്, റോമിംഗില് ഫ്രീ ഔട്ട്‌ഗോയിംഗ് , വൊഡാഫോണ് ...\n84ജിബി ഡാറ്റ , കോളുകള്, റോമിംഗില് ഫ്രീ ഔട്ട്‌ഗോയിംഗ് , വൊഡാഫോണ് പ്ലാന്\nThursday 16 November 2017 12:14:36 PM\nതിരഞ്ഞെടുക്കപ്പെടുന്ന കസ്റ്റമേഴ്‌സിന് രണ്ട് പുതിയ പ്ലാനുമായി വൊഡാഫോണ്. ദിവസവും 1 ജിബി ഡാറ്റ്, അണ്‍ലിമിറ്റഡ് ലോക്കല്,എസ്ടിഡി കോളുകള്, റോമിംഗില് ഫ്രീ ഔട്ട്‌ഗോയിംഗ് കോളുകള് എന്നിവയാണ് പ്ലാനിലുള്ളത്. ജിയോയുടെ പുതുക്കിയ പ്ലാനിനെ നേരിടാനായി ഇറക്കിയ മറ്റു ടെലികോം ഓപ്പറേറ്ററുകളു\nെപ്ലാനുകളില് ഏറെ ശ്രദ്ധേയമായതാണ് ഇത്.\n509 രൂപയുടെ പ്ലാനില് 84 ദിവസത്തേക്ക് 1ജിബി ഡാറ്റ ദിവസവും, ലോക്കല് ആന്റ് എസ്ടിഡി കോളുകള്, ഫ്രീ റോമിംഗ് ഔട്ട്‌ഗോയിംഗ്, 100 എസ് എം എസ് എന്നിവ ലഭിക്കും. കോളിന്റെ കാര്യത്തില് ചെറിയ റെസ്ട്രിക്ഷനുണ്ട്. ദിവസവും 250 മിനിറ്റാണ് കോള് ചെയ്യാനാവുക. 1000മിനിറ്റ് ഒരു ആഴ്ച ചാര്‍ജ്ജൊന്നും ഇല്ലാതെ. 459രൂപയുടെ റിലയന്‍സ് ജിയോപ്ലാനിന് സമാനമാണ് ഈ പ്ലാന്. ജിയോയുടെ ആപ്ലിക്കേഷനില് ആസസ് ഉണ്ട് എന്നതാണ് വ്യത്യാസം. ജിയോയ്ക്കും 509രൂപയുടെ പ്ലാന് നിലവിലുണ്ട്. എന്നാല് ആ പ്ലാനില് 2ജിബി ഡാറ്റ ദിവസവും 49ദിവസം വാലിഡിറ്റി എന്നതാണ്.\nവൊഡാഫോണിന്റെ രണ്ടാമത്തെ പ്ലാന് 458രൂപയുടേതാണ്. 70ദിവസം വാലിഡിറ്റിയുള്ള ഈ പ്ലാനില് 1ജീബി ഡാറ്റ ദിവസവും 100 എസ്എംഎസ്, ഫ്രീ റോമിംഗ് കോളുകള്, ബണ്‍ഡിള്‍ഡ് കോളുകള് എന്നിങ്ങനെയാണ്. 509രൂപയുടെ പ്ലാനിലുള്ളതുപോലെയാണ് ഈ പ്ലാനിലും കോള് നിരക്കുകള്. ഇതേ പ്ലാന് ജിയോയില് 399രൂപയ്ക്ക് ലഭ്യമാകും.\nപാന് ഇന്ത്യ ബാസിസില് തിരഞ്ഞെടുക്കപ്പെടുന്ന ഉപയോക്താക്കള്‍ക്ക് മാത്രമേ ഈ പ്ലാനുകള് ലഭ്യമാകൂ. പ്രീ പെയ്ഡ് ഉപഭോക്താക്കള് അവരുടെ മൈവൊഡാഫോണ് ആപ്പ് ഉപയോഗിച്ചോ അല്ലെങ്കില് കസ്റ്റമര് കെയറുമായി ബന്ധപ്പെട്ടോ പ്ലാന് ആക്ടിവേറ്റ് ചെയ്യാം.\nRead more topics: vodafone, reliance jio, vodafone plans\nvodafone announced2new plans for selected customers


കാന്തപുരത്തിന്റെ കേരളയാത്രയ്ക്ക് തലസ്ഥാനത്ത് ആവേശ്വജ്വലമായ സമാപനം - ഇ വാർത്ത | evartha\nകാന്തപുരത്തിന്റെ കേരളയാത്രയ്ക്ക് തലസ്ഥാനത്ത് ആവേശ്വജ്വലമായ സമാപനം\nഅണികളുടെ ആവേശപ്രകടനത്തിന്റെ അകമ്പടിയോടെ കാന്തപുരംഎ.പി.അബൂബക്കർ മുസലിയാരുടെ നേതൃത്വത്തിൽ നടന്ന കേരളയാത്രയ്ക്ക് തലസ്ഥാനത്ത് സമാപനമായി.മുഖ്യമന്ത്രി ഉമ്മൻ ചാണ്ടിയാണ് സമാപന സമ്മേളനം ഉദ്ഘാടനം ചെയ്തത്.തിരുവനന്തപുരം മേജർ ആർച്ച് ബിഷപ്പ് ബസേലിയോസ് മാർ ക്ലീമിസ് കത്തോലിക്കബാവ,ശാന്തിഗിരി ആശ്രമം ഓർഗനൈസിംഗ് സെക്രട്ടറി ഗുരുരത്നം ജ്ഞാനതപസ്വി എന്നിവർ മുഖ്യാതിഥികളായിരുന്നു.കാന്തപുരത്തിന്റെ നേതൃത്വത്തിൽ മാനവിക പ്രതിജ്ഞയെടുക്കുകയും ചെയ്തു.ഒരു ലക്ഷത്തോളം പേർ പങ്കെടുത്ത പങ്കെടുത്ത സമാപന സംഗമത്തിനാണ് അനന്തപുരി വേദിയായത്.പ്രത്യേകം യൂണിഫോം ധരിച്ച കാൽ ൽക്ഷം സ്നേഹസംഘം പ്രവർത്തകരുടെ മാർച്ചോടെയാണ് പരിപാടികൾക്ക് തുടക്കമായത്.ഇത് പുത്തരിക്കണ്ടത്ത് നിന്നാണ് തുടങ്ങിയത്.പാളയം ചന്ദ്രശേഖരൻ നായർ സ്റ്റേഡിയം കേരളത്തിന്റെ അങ്ങോളമിങ്ങോളമുള്ള അനുയായികളെ കൊണ്ട് നിറഞ്ഞിരുന്നു.കനത്ത മഴയെ അവഗണിച്ചും രാവിലെ മുതൽ അണികൾ ഇവിടേയ്ക്ക് എത്തിച്ചേരുകയായിരുന്നു.ഇത് കാരണം ഗതാഗതക്കുരുക്കും രൂക്ഷമായിരുന്നു.ഉച്ചയ്ക്ക് രണ്ട് മണിയ്ക്ക് ആലംകോട്ടെ സ്വീകരണത്തിന് ശേഷമാണ് യാത്ര തലസ്ഥാന ജില്ലയിലേയ്ക്ക് കടന്നത്.\nസമാപന സമ്മേളനത്തിൽ യാത്രയുടെ എക്സിക്യൂട്ടീവ് കൺ വീനർ സുലൈമാൻ സഖാഫി സ്വാഗതം പറഞ്ഞ ചടങ്ങിൽ സമസ്ത കേരള ജം ഇയ്യത്തുൾ ഉലമ പ്രസിഡന്റ് സയ്യിദ് അബ്ദുർ റഹ്മാൻ അൽബുഖാരി അധ്യക്ഷനായിരുന്നു..മന്ത്രിമാരായ ആര്യ്യാടൻ മുഹമ്മദ്,വി.എസ്.ശിവകുമാർ,കെ.പി.സി.സി.പ്രസിഡന്റ് രമേശ് ചെന്നിത്തല,ശശി തരൂർ എം.പി.എം.എൽ.എ.മാരായ കെ.മുരളീധരൻ,വി.ശിവങ്കുട്ടി,വർക്കല കഹാർ,പാലോട് രവി,സി.ദിവാകരൻ,മുന്മന്ത്രിമാരായ എം.വിജയ കുമാർ,വി.സുരേന്ദ്രൻ പിള്ള,കെ.ഇ.ഇസ്മായിൽ എം.പി.,ആർ എസ് പി ദേശീയ ജനറൽ സെക്രട്ടറി പ്രൊ.ടി.ജെ.ചന്ദ്രചൂഡൻ എന്നിവർ സംസാരിച്ചു.\nTopics: kerala yatra


ഡബ്ല്യു.ഐ.പി.ആർ. എട്ടിനുമുകളിലുള്ള പ്രദേശങ്ങളിൽ ലോക്ഡൗൺ | wipr| lock down\nപുതുക്കിയ മാനദണ്ഡങ്ങൾ വ്യാഴാഴ്ച നിലവിൽവരും ശബരിമലയിൽ മാസപൂജയ്ക്ക് പ്രതിദിനം 15,000 പേർക്ക് പ്രവേശനം\nപുതുക്കിയ മാനദണ്ഡങ്ങൾ വ്യാഴാഴ്ച നിലവിൽവരും\nഓണത്തിന് ആൾക്കൂട്ടമുണ്ടാവുന്ന പരിപാടികൾ അനുവദിക്കില്ല\nതിരുവനന്തപുരം: പ്രതിവാര ഇൻഫെക്ഷൻ പോപ്പുലേഷൻ റേഷ്യോ (ഡബ്ല്യു.ഐ.പി.ആർ.) എട്ടിനുമുകളിലുള്ള പ്രദേശങ്ങളിൽ ലോക്ഡൗൺ ഏർപ്പെടുത്തുമെന്ന് മുഖ്യമന്ത്രി പിണറായി വിജയൻ കോവിഡ് അവലോകനയോഗത്തിൽ പറഞ്ഞു. മുൻപ് ഡബ്ല്യു.ഐ.പി.ആർ. പത്തിനുമുകളിലുള്ള പ്രദേശങ്ങളിലാണ് ലോക്ഡൗൺ ഏർപ്പെടുത്തിയിരുന്നത്. ഇത്തരത്തിലുള്ള 266 വാർഡുകളാണുണ്ടായിരുന്നത്. പുതുക്കിയ മാനദണ്ഡങ്ങൾ വ്യാഴാഴ്ച നിലവിൽവരും.\nഡബ്ല്യു.ഐ.പി.ആർ. നിരക്ക് 14-ൽ കൂടുതലുള്ള ജില്ലകളിൽ മൈക്രോ കൺടെയ്ൻമെന്റ് സോണുകൾ 50 ശതമാനത്തിലധികം വർധിപ്പിക്കുമെന്ന് മുഖ്യമന്ത്രി പറഞ്ഞു. ശബരിമലയിൽ മാസപൂജയ്ക്ക് പ്രതിദിനം 15,000 പേർക്ക് പ്രവേശനം അനുവദിക്കും. ഓഗസ്റ്റ് 15-ന് നടതുറക്കുമ്പോൾ രണ്ടുഡോസ് വാക്‌സിനോ 72 മണിക്കൂറിനകമുള്ള കോവിഡില്ലാ സർട്ടിഫിക്കറ്റോ ഉള്ളവർക്ക് ദർശനം അനുവദിക്കും.\nഓണത്തിന് ആൾക്കൂട്ടമുണ്ടാവുന്ന പരിപാടികൾ അനുവദിക്കില്ല. ബീച്ചുകളിൽ നിയന്ത്രണമുണ്ടാകും. ലൈസൻസ് ഉള്ളവർക്കു മാത്രമാകും വഴിയോരക്കച്ചവടം അനുവദിക്കുക. തദ്ദേശ സ്ഥാപനാടിസ്ഥാനത്തിൽ വ്യാപാരികളുടെ യോഗം വിളിക്കും. ഒരു പോലീസ് സ്റ്റേഷൻ പരിധിയിൽ വ്യത്യസ്ത തദ്ദേശ സ്ഥാപനങ്ങളുണ്ടെങ്കിൽ ഓരോ സ്ഥാപനത്തിന്റെയും യോഗം വെവ്വേറെ വിളിക്കും- മുഖ്യമന്ത്രി അറിയിച്ചു.\nഇതുവരെ വാക്‌സിൻ കിട്ടാത്തവർക്കും ചില അസുഖങ്ങൾ കാരണം വാക്‌സിൻ സ്വീകരിക്കാൻ കഴിയാത്തവർക്കും അവശ്യസാധനങ്ങൾ വാങ്ങാൻ കടകളിൽ പോകാൻ അനുവദിക്കണമെന്ന ആവശ്യം ശ്രദ്ധയിൽപ്പെട്ടിട്ടുണ്ടെന്ന് മുഖ്യമന്ത്രി പറഞ്ഞു. കടകളിലും മറ്റും പോകാൻ അർഹതാ മാനദണ്ഡമുള്ള ആരും വീട്ടിലില്ലെങ്കിൽ അവശ്യസാധനങ്ങൾ വാങ്ങാൻ കടകളിൽ പോകാം. ഇത്തരത്തിലുള്ള വീടുകളിൽ ഹോം ഡെലിവറി ചെയ്യാൻ വ്യാപാരികൾ ശ്രദ്ധിക്കണം. അവർക്ക് കടകളിൽ പ്രത്യേക പരിഗണന നൽകണം.\nവിദേശത്തു പോകാൻ വിമാനത്താവളങ്ങളിൽ എത്തുന്നവർക്ക് ആർ.ടി.പി.സി.ആർ. ടെസ്റ്റ് നടത്താൻ ഏകീകൃത നിരക്ക് നിശ്ചയിക്കും. സ്വകാര്യ ആശുപത്രികൾക്കു നൽകാൻ 20 ലക്ഷം ഡോസ് വാക്‌സിൻ വാങ്ങാനുള്ള നടപടികൾ പൂർത്തിയായി. ഏതൊക്കെ ആശുപത്രികൾക്ക് എത്ര വാക്‌സിൻ എന്നത് നേരത്തെ ധാരണയുണ്ടാക്കണമെന്നും തദ്ദേശ സ്ഥാപനങ്ങൾ വാക്‌സിൻ നൽകാനുള്ള സൗകര്യങ്ങൾ മുൻകൂട്ടി ഒരുക്കണമെന്നും മുഖ്യമന്ത്രി പറഞ്ഞു.\nലോക്ക്ഡൗണ് അനിവാര്യം തന്നെ; ആശങ്കയുണ്ട് | ജനങ്ങള് പ്രതികരിക്കുന്നു


കാവ്യം സുഗേയം: പൂതപ്പാട്ട്- ഇടശ്ശേരി ഗോവിന്ദന് നായര്\n1906 ല് തിരൂര് താലൂക്കിലെ കുറ്റിപ്പുറത്ത് ജനനം. പിതാവ് വി കൃഷ്ണക്കുറുപ്പ് മാതാവ് കുഞ്ഞുകുട്ടിയമ്മ .കുറ്റിപ്പുറം ഹയര് എലിമെന്ററി സ്കൂളില് വിദ്യാഭ്യാസം പതിനഞ്ചാം വയസ്സില് വക്കീല് ഗുമസ്തനായി ആലപ്പുഴയില് ജോലി ആരംഭിച്ചു. 1929 ല് കോഴിക്കോടും പിന്നീട് പൊന്നാനിയിലും വക്കീല് ഗുമസ്തമായി ജോലി തുടര് ന്നു. . സ്വപ്രയത്നം കൊണ്ട് ഇംഗ്ലീഷിലും സംസ്കൃതത്തിലും പാണ്ഡിത്യം നേടി .\nമലയാളകവിതയില് കാല്പനികതയില് നിന്നുള്ള വഴിപിരിയലിനു് തുടക്കം കുറിച്ച കവിയും നാടകകൃത്തുമാണ് ഇടശ്ശേരി ഗോവിന്ദന് നായര് . ജീവിതത്തെ യാഥാര്‍ത്ഥ്യബോധത്തോടെ സമീപിച്ച അദ്ദേഹം പരുക്കന് ജീവിത സത്യങ്ങളെ കവിതകളിലൂടെ ആവിഷ്കരിച്ചു. സാംസ്കാരിക രാഷ്ട്രീയരംഗങ്ങളിലും സജീവമായിത്തന്നെ ഇടപെട്ടിരുന്ന എഴുത്തുകാരനായിരുന്നു . ഗാന്ധിസത്തില് ആകൃഷ്ടനായി സ്വാതന്ത്ര്യസമരത്തില് തന്റേതായ ചെറിയ പങ്കുവഹിക്കുകയും ചെയ്തു സ്വതന്ത്രഭാരതം എന്ന രഹസ്യപത്രത്തിന്റെ പ്രചാരകനുമായിരുന്നു. പൂതപ്പാട്ട്, കാവിലെപ്പാട്ട്, പുത്തന്‍കലവും അരിവാളും, ബുദ്ധനും നരിയും ഞാനും എന്നീ കവിതയിലൂടെ വ്യത്യസ്തമായ ഭാവുകത്വം പ്രകടമാക്കി.\nകേരള സാഹിത്യ അക്കാദമി ,സംഗീത നാടക അക്കാദമി ,സാഹിത്യപ്രവര്‍ത്തകസഹകരണസംഘം ഡയരക്ടര് ബോര്‍ഡ് എന്നിവയില് അംഗമായിരുന്നു\n1974 ഒക്ടോബര് 16-നു ഇടശ്ശേരി ഗോവിന്ദന് നായര് ദിവംഗതനായി.\nപ്രധാന കൃതികള് :\nപുത്തന് കലവും അരിവാളും, കാവിലെപ്പാട്ട്, പൂതപ്പാട്ട്, കറുത്ത ചെട്ടിച്ചികള് , ഇടശ്ശേരിയുടെ തിരഞ്ഞെടുത്ത കവിതകള് , ഒരു പിടി നെല്ലിക്ക , അന്തിത്തിരി, അമ്പാടിയിലേക്ക് വീണ്ടും, ഹനൂമൽ സേവ തുഞ്ചൻ പറമ്പില് , ഇസ്ലാമിലെ വന്മല, നെല്ലുകുത്തുകാരി പാറുവിന്റെ കഥ,അളകാവലി, ലഘുഗാനങ്ങള് ,തത്വശാസ്ത്രങ്ങള് ഉറങ്ങുമ്പോള് ,കുങ്കുമ പ്രഭാതം\nകൂട്ടുകൃഷി, കളിയും ചിരിയും , എണ്ണിച്ചുട്ട അപ്പം,തൊടിയില് പടരാത്ത മുല്ല, നൂലാമാല ,ചാലിയത്തി\nകറുത്ത ചെട്ടിച്ചികള്‍ക്ക് ഉത്തമ കവിതാഗ്രന്ഥത്തിനുള്ള മദ്രാസ് ഗവണ്മെന്റിന്റെ അവാര്‍ഡു ലഭിച്ചു. കാവിലെ പാട്ട് എന്ന ഗ്രന്ഥത്തിന് 1970 ല് കേന്ദ്രസാഹിത്യ അക്കാദമിയുടേയും ഒരു പിടി നെല്ലിക്ക എന്ന കവിതാ സമാഹാരത്തിന് 1971 ല് കേരള സാഹിത്യ അക്കാദമിയുടേയും അവാര്‍ഡ് ലഭിച്ചു. അന്തിത്തിരി'ക്ക് 1979ല് മരണാനന്തര ബഹുമതിയായി ആശാന് പ്രൈസ് ലഭിച്ചു\nPosted by ജ്യോതീബായ് പരിയാടത്ത് at 5:37 AM\nLabels: EDASSERI, കവിത\nJithendrakumar/ജിതേന്ദ്രകുമാര് April 6, 2010 at 9:55 AM\nആലാപനം വളരെ നന്നായി. പക്ഷേ കവിതക്കു അതിണ്റ്റെ ഭാവം കിട്ടിയോന്നു സംശയം. (ഒരു പക്ഷേ ജ്യോതിയില് നിന്നുള്ള ഞങ്ങളുടെ എക്സ്പെറ്റേഷന് കൂടിയതുകൊണ്ടുമാവാം). കവിതയുടെ തുടക്കത്തിലെ "കേട്ടിട്ടില്ലേ" കേട്ടാല് തോന്നണം പൂതത്തിണ്റ്റെ ആ പഴം കഥ ഒന്നുകൂടെ കേള്‍ക്കാന്.\nസോണ ജി April 6, 2010 at 10:30 AM\nവളരെ നന്നായി..ഒരു പരീക്ഷണം പോലെ തോന്നി...നന്ദി !\nആര്‍ദ്ര ആസാദ് / Ardra Azad April 6, 2010 at 12:07 PM\nആലാപനം നന്നായിട്ടുണ്ട്. എങ്കിലും പണ്ടൊക്കെ പരിഷത്ത് ക്യാമ്പുകളില് ചേട്ടന്‍മാര് പാടികേട്ടിരുന്ന പഴയ ഈണത്തോടും രീതീകളോടും തന്നെ ഇന്നും പ്രിയം.\nകഥാകൃത്ത് ഇ.ഹരികുമാര്,ഇടശ്ശേരിയുടെ മകനല്ലെ?\nപാവപ്പെട്ടവൻ April 6, 2010 at 2:55 PM\nശബ്ദം പഴയതില് നിന്നും വളരെ നായിട്ടുണ്ട് ആശംസകള്\nശ്രീനാഥന് April 6, 2010 at 5:11 PM\nഒരു ക്ളാസിക്കിന്റെ മനോഹരമായ ആലാപനം. അഭിനന്ദനം. ചൊല്ലിയ ശൈലിയോട് പക്ഷെ വിയോജിപ്പുണ്ട്, കവിതയുടെ ഭാവം നഷ്ടപ്പെടുത്തുന്ന സംഗീതം ഒഴിവാക്കണം. ദ്രുതമാകണ്ടിടത്ത് ചിലപ്പോള് ഇഴഞ്ഞു. പിന്നെ, പൂത പാട്ടിന്റെ വളരെ പ്രചാരമുള്ള പരിഷത്ത് ആലാപന ശൈലി സംഗീതത്തിന്റെ ഓവര് ഡോസില് അതിന്റെ നൈസര്‍ഗിഗ താളത്തെയും ഈണത്തെയും നശിപ്പിച്ചു എന്നാണ് തോന്നിയിട്ടുള്ളത് . ശരിയായ ശൈലി ഒരു പഴയ സിനിമയില് ബാലചന്ദ്രന് ചുള്ളിക്കാട് ചൊല്ലിയതാണ് .\nജ്യോതീബായ് പരിയാടത്ത് April 6, 2010 at 9:05 PM\nജിതേന്ദ്രകുമാർ ,സോന, പാവപ്പെട്ടവൻ, ആർദ്ര ആസാദ്, ശ്രീനാഥ് അഭിപ്രയങ്ങൾക്ക് നന്ദി. കവിത ആസ്വദിക്കാൻ തുടങ്ങിയ കാലം മുതൽ ചൊല്ലിയും കേട്ടും ശീലിച്ച 'പൂതപ്പാട്ട്' കാവ്യം സുഗേയത്തിനു വേണ്ടി ചൊല്ലാനെടുക്കാൻ സത്യത്തിൽ ഭയമായിരുന്നു. ഇക്കവിതയുടെ ഈണങ്ങളിൽ ചിലതൊക്കെ അത്രയും പാടിപ്പതിഞ്ഞുപോയവയാണ്. മനസ്സിൽ അവയൊക്കെ ബാക്കിനിൽക്കേ എങ്ങനെ ചൊല്ലിഫലിപ്പിക്കും എന്നതായിരുന്നു ഭയം. തീരെ പ്രതീക്ഷിക്കാതെ അതു തന്നെ ചൊല്ലാനുള്ള അവസരം വന്നപ്പോൾ അതൊരു നിമിത്തമെന്നെടുത്ത് ചൊല്ലുകയായിരുന്നു. പ്രതീക്ഷയ്ക്കൊത്ത് നന്നായില്ല എന്ന തോന്നൽ ഉണ്ട്. ശബ്ദത്തിന്റെ പരിമിതികൾ താളത്തേയും ഭാവത്തേയും ശ്രുതിയേയുമൊക്കെ ഒന്നുചേർത്തുള്ള ആലാപനത്തെ ബാധിക്കുന്നുണ്ട് എന്നത് വാസ്തവം. എന്റായാലും മ‍റ്റൊരീണത്തിൽ ഭാവം ചോർന്നുപോകാതെ 'പൂതപ്പാട്ട്' ചൊല്ലണമെന്നു ആഗ്രഹമുണ്ട്. പ്രതീക്ഷയും. തുടർന്നും അഭിപ്രായങ്ങളും നിർദ്ദേശങ്ങളും പ്രതീക്ഷിക്കുന്നു.\nSahani R. February 15, 2014 at 7:32 PM\nഎനിക്കിഷ്ടമായി. ആലാപനത്തിന്റെ വിശുദ്ധിയെ ആദരിക്കുന്നു. നന്ദി ജ്യോതി\nKuzhur Wilson April 7, 2010 at 12:13 PM\nഅതോണ്ടാണല്ലോ ഈ ചെത്തിപ്പൂവൊക്കെ ഇങ്ങനെ ചോന്നിരിക്കണേ /\nഒരീസം ഇത് ഒരീടത്ത് വച്ച് ഞാന് കുറെ കുഞ്ഞുങ്ങള്‍ക്ക് ചൊല്ലി കൊടുത്തു. അറിഞ്ഞിട്ടൊന്നുമ്മല്ല.\nആത്മാവില് കിടന്നങ്ങനെ പിടക്കാ / ദാ ഇപ്പോഴും ചോദിച്ചോളൂ / ചെടിക്കാത്ത ഒരു മലയാളം വരി / അതോണ്ടാണല്ലോ ഈ ചെത്തിപ്പൂവൊക്കെ ഇങ്ങനെ ചോന്നിരിക്കണേ / ഞാന് ഇത് കോപ്പി ചെയ്യും.\nഅന്ന് കൂട്ടുകാരീം കൂടെ ഉണ്ടാര്‍ന്നു. പൂതപ്പാട്ടും മാമ്പഴവുമാണ് എന്റെ കവിതകള്\nഅമ്മ എന്നെ കണ്ടിട്ടില്ല\nജ്യോതീബായ് പരിയാടത്ത് April 7, 2010 at 7:20 PM\nകുഞ്ഞിനെ കാണാതെ കാണാൻ കഴിയുന്ന ഒരാളേ ഉള്ളൂ വിൽസൻ . അത് അമ്മയാണ്. 'അമ്മ എന്നെ കണ്ടിട്ടില്ല ' അതും ശരി , അതു പറയാൻ ഉള്ളിലൊരു കുഞ്ഞും വേണമല്ലോ. സന്തോഷം\nUnknown April 9, 2010 at 6:53 AM\nജ്യോതീബായ് പരിയാടത്ത് October 22, 2013 at 9:19 PM\nനന്ദി അമീന് വി സി\nജ്യോതീബായ് പരിയാടത്ത് April 9, 2010 at 6:54 AM\nആലാപനത്തിൽ ചെറിയൊരു മാറ്റം വരുത്തിയിട്ടുണ്ട് . പിന്നെ പൂങ്കുലയ്ക്കുപകരം പൂങ്കല എന്നും (രണ്ടുപക്ഷം ഉണ്ടെങ്കിലും പൂങ്കലയെന്നാണ് കവി ഉപയോഗിച്ച വാക്കെന്ന ഭൂരിപക്ഷാഭിപ്രായത്തെ മാനിച്ചു കൊണ്ട്).\nആര്‍ദ്ര ആസാദ് കഥാകൃത്ത് ഇ.ഹരികുമാര് ,ഇടശ്ശേരിയുടെ മകനാണ്\nശ്രീനാഥന് April 9, 2010 at 4:41 PM\nവീണ്ടും കേട്ടു. കൂടുതല് ചൊടിയും ഭാവവും വന്നിട്ടുണ്ട്. നിരന്തരം നന്നാക്കാനുള്ള ഈ വാശി നിലനില്ക്കട്ടെ. ആശംസകള് !\nUnknown May 4, 2011 at 3:11 AM\nഈ ബ്ലോഗ് ഇന്നാണ് ശ്രദ്ധയില് പെട്ടത്.കൊള്ളാം....\nഇതിന്റെ പിന്നിലുള്ള അധ്വാനം പ്രശംസനീയം തന്നെ...\nജ്യോതീബായ് പരിയാടത്ത് October 22, 2013 at 9:18 PM\nENTE MANABRANTHUKAL September 16, 2011 at 11:22 PM\nparayanam ennundadhikavum parayan vakkukal kai ethum dhoorathalla athinal priya കാവ്യം സുഗേയം ente ashamsakal\nThanks ,ENTE MANABRANTHUKAL\nENTE MANABRANTHUKAL September 16, 2011 at 11:23 PM\nഇഖ്ബാല് മങ്കട/iqbal mankada December 29, 2011 at 9:50 PM\nപലതും കേള്‍ക്കുമ്പോള് പഴയകാലം വേദനയായി മനസ്സിലേക്കുവരുന്നു\nജ്യോതീബായ് പരിയാടത്ത് October 22, 2013 at 9:17 PM\nനന്ദി ഇഖ്ബാല് മങ്കട/iqbal mankada\naaa February 12, 2013 at 9:39 AM\nnavas June 19, 2013 at 5:58 AM\nജ്യോതീബായ് പരിയാടത്ത് October 22, 2013 at 9:16 PM\niqbal July 25, 2013 at 2:32 AM\nആലാപനം വളരെ നന്നായി ................മനോഹരം .നന്ദി ഒരുപാട്\nജ്യോതീബായ് പരിയാടത്ത് October 22, 2013 at 9:15 PM\nUnknown October 22, 2013 at 6:53 AM\nKetuu, Valare Nammayitundu... Thanks .. Aasamsakal\nനന്ദി sekar cheru\nUnknown October 23, 2013 at 7:39 AM\nfew mistakes in text and aalapanam.\n1.thazhukiyurangidumatharunarude 'karuthiyilaval' notti nunachirakkum.\nജ്യോതീബായ് പരിയാടത്ത് October 23, 2013 at 8:02 AM\nThanks Nair Premachandran. it is the printing mistake . I use the scanned text of the printed version or net version. which I recited is correct.\nUnknown October 31, 2013 at 9:43 AM\nവളരെ നന്നായി .....\nജ്യോതീബായ് പരിയാടത്ത് October 31, 2013 at 10:20 AM\nnarayan November 12, 2013 at 6:09 AM\nജ്യോതീബായ് പരിയാടത്ത് November 12, 2013 at 7:22 AM\nniyas meenkunnu November 13, 2013 at 11:15 AM\ngruhaathurathayunarthunna ormakal sammaanichathinu nandi\nജ്യോതീബായ് പരിയാടത്ത് November 13, 2013 at 11:53 PM\nUnknown November 18, 2013 at 7:00 AM\nAalapanam nannayittundu. Nhan oru kavithaswadakanum kavitha chollunnavanu aanu. Aksharasudhiyode padam murichu athinte vikaram ulkondu sangeethalmakanayi chollan nhan ishtappetunnu. e.g., Sugathakumariyude Rathrimazha enna kavitha Kaavalam Sreekumar chollunnathupole. Oru idakkayenkilum thankalude kavithalapanathil nhan pratheekshichu. Kavitha sangeethalmakamayi chollumbol athu manassil pathiyum. Nhan oru sangeetha premiyanu. Malayalasahithyam valare adhikam ishtapeetunna aalanu.Ishta kavi Sugathakumari, ONV, G.Sankarakurup, Kumaranasan etc.E dayka upayogichu thalathmakamayi thankal kavithalapanam natathiyal manoharamayirikkumennu thonnunnu. ....Ente hridayam niranha aasamsakal. Neril kaanan aagrahamundu. Sasneham...Kuttikrishnan, Pondicherry.\nജ്യോതീബായ് പരിയാടത്ത് November 18, 2013 at 9:18 AM\nനന്ദി . സന്തോഷം.\nUnknown November 18, 2013 at 7:06 AM\nNannayittundu. Sangeethathinte oru kuravundu. Edayka upayogichu thalalmakamayi cholliyal athi manoharamayirikkum.\nജ്യോതീബായ് പരിയാടത്ത് November 18, 2013 at 9:21 AM\nനന്ദി ശ്രീ കുട്ടികൃഷ്ണന് .കവിത കവിതയായി ചൊല്ലാനാണ് താല്പര്യം. സംഗീതാത്മകത കവിതയെ വികലമാക്കാത്തിടത്തോളം കൊള്ളാം എന്നും വിശ്വസിയ്ക്കുന്നു. ശ്രുതി പോവാതിരിയ്ക്കാന് പരമാവധി ഒരു തംബുരു നാദമാവാം എന്നും.\nsasi December 12, 2013 at 12:22 AM\nbest effort,best wishes\nജ്യോതീബായ് പരിയാടത്ത് December 12, 2013 at 1:34 AM\nUnknown January 2, 2014 at 2:35 AM\nജ്യോതീബായ് പരിയാടത്ത് January 2, 2014 at 4:25 AM\nUnknown March 17, 2014 at 7:15 AM\nYou took me to my childhood. It isalong time about 70 years. Thanks Jyothi for giving me so much happiness.\nജ്യോതീബായ് പരിയാടത്ത് August 6, 2015 at 9:28 AM\njayakuttan October 17, 2014 at 1:58 AM\nജ്യോതീബായ് പരിയാടത്ത് August 6, 2015 at 9:29 AM\npratapvk August 6, 2015 at 8:17 AM\nവി കെ ശശിധരന്റെ ആലാപനത്തിനാണ് ഇതിനേക്കാള് ശക്തിയുള്ളതെന്ന് അഭിപ്രായം.\nഅതിനര്ത്ഥം, ഈ ആലാപനം മോശമായെന്നല്ല.\nLatha October 7, 2015 at 9:44 PM\nപറഞ്ഞറിയിയ്ക്കാന് പറ്റാത്തത്ര മനോഹരം.ഞാനിതു ഇടയ്ക്കിടയ്ക്ക് കേള്‍ക്കും.\nഅമ്മയും കുഞ്ഞും തമ്മിലുള്ള ബന്ധത്തെക്കുറിച്ച് ഇത്രയും മനോഹരമായി വര്‍ണ്ണിച്ച കവിത വേറെയുണ്ടോ? ആലാപനംഅത്ര നന്നായി എന്ന് തോന്നുന്നില്ല\nഉംമ്മ്‌മ്മ്‌മ്മ - ആറുവയസ്സന്ന് ആയിരുന്നോ?! അല്ല ആറാംക്ലാസ്സിൽ ? അതേ ആറാം ക്ലാസ്സിൽ ഓർമ്മ വന്നു. വേനലവധിക്കാലമായിരുന്നു അതോ ഓണത്തിൻ സ്കൂളടപ്പോ ഓർമ്മയില്ല ബന്ധുവീട്ടിൽ വിരുന്ന...\nBALACHANDRAN CHULLIKKADU (9)\nCHANGAMPUZHA KRISHNAPILLA (8)\nN. V. Krishna Warrier (4)\nO.N. V. (13)\nP. KUNJIRAMAN NAIR (10)\nVishnu narayanan namboothiri (5)


ഭാഭാ ആണവ ഗവേഷണകേന്ദ്രം - വിക്കിപീഡിയ\n(ഭാഭാ ആണവ ഗവേഷണ കേന്ദ്രം എന്ന താളിൽ നിന്നും തിരിച്ചുവിട്ടതു പ്രകാരം)\nഹോമി ഭാഭാ അറ്റോമിക് റിസർച്ച് സെന്റർ\nപ്രമാണം:Bhabha Atomic Research Centre.svg\nജനുവരി 3, 1954 (1954-01-03)\nട്രോംബേ, മുംബൈ, മഹാരാഷ്ട്ര\nഡോ. എ.കെ. മൊഹന്തി\n₹3,159 കോടി (US$490 million) (2015–2016)\nഅറ്റോമിക് എനർജി എസ്റ്റാബ്ലിഷ്മെന്റ്, ട്രോംബേ\nഇന്ത്യയുടെ ദേശീയ ആണവ ഗവേഷണ കേന്ദ്രമായ ഭാഭാ ആണവ ഗവേഷണ കേന്ദ്രം മുംബൈയിൽ ട്രോംബേയ്ക്ക് സമീപം സ്ഥിതി ചെയ്യുന്നു. ബി.എ.ആർ.സി എന്ന ചുരുക്കപ്പേരിൽ അറിയപ്പെടുന്നു. ഏഷ്യയിലെ തന്നെ ആദ്യത്തെ ആണവ റിയാക്റ്ററായ അപ്സര അടക്കം എട്ടോളം ഗവേഷണ റിയാക്റ്ററുകൾ ഇവിടെ നിലവിലുണ്ട്. ശാസ്ത്രത്തിന്റെ ഏതാണ്ട് എല്ലാ തുറകളിലും ഇവിടെ ഗവേഷണ സംരംഭങ്ങൾ നടക്കുന്നു.\n1944-ൽ പ്രശസ്ത ശാസ്ത്രജ്ഞൻ ഹോമി ജഹാംഗീർ ഭാഭാ ഇന്ത്യയിൽ ആണവ ഗവേഷണം ആരംഭിക്കുവാൻ താല്പര്യപ്പെട്ട് സർ ദൊറാബ്ജി ടാറ്റാ ട്രസ്റ്റിന് കത്തെഴുതുകയുണ്ടായി. തുടർന്ന് 1945-ൽ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച് സ്ഥാപിക്കപ്പെട്ടു. 1954-ൽ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിലെ ശാസ്ത്രജ്ഞരെ ഉൾപ്പെടുത്തിക്കൊണ്ട് അറ്റോമിക് എനർജി എസ്റ്റാബ്ലിഷ്മെന്റ്, ട്രോംബേ സ്ഥാപിതമായി.1957-ൽ അന്നത്തെ പ്രധാനമന്ത്രി ജവഹർലാൽ നെഹ്രു ഈ സ്ഥാപനത്തെ രാജ്യത്തിനു സമർപ്പിച്ചു. 1966-ൽ പ്രശസ്ത ശാസ്ത്രജ്ഞൻ ഹോമി ജഹാംഗീർ ഭാഭായുടെ നിര്യാണത്തിനു ശേഷം ഭാഭാ അറ്റോമിക് റിസർച്ച് സെന്റർ എന്നു പുനർനാമകരണം ചെയ്യപ്പെട്ടു.\nഡയറക്ടർ ആണ് സ്ഥാപനത്തിന്റെ തലവൻ. ഭരണകാര്യങ്ങളുടെ മേൽനോട്ടം കൺട്രോളർ വഹിക്കുന്നു. പതിനെട്ട് ഗ്രൂപ്പ് ഡയറക്ടർമാർ, പത്ത് അസോസിയേറ്റ് ഡയറക്ടർമാർ എന്നിവർക്കു കീഴിലായി 90-ഓളം വിഭാഗങ്ങളിലായി 4500-ൽ പരം ശാസ്ത്രജ്ഞരും 10000-ൽ പരം മറ്റ് ഉദ്യോഗസ്ഥരും ഇവിടെ പ്രവർത്തിക്കുന്നു.\n↑ "Heritage". Deadpool Atomic Research Centre. മൂലതാളിൽ നിന്നും7ഫെബ്രുവരി 2012-ന് ആർക്കൈവ് ചെയ്തത്. ശേഖരിച്ചത് 10 ഫെബ്രുവരി 2012.\n"https://ml.wikipedia.org/w/index.php?title=ഭാഭാ_ആണവ_ഗവേഷണകേന്ദ്രം&oldid=3263599" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:37, 21 ഡിസംബർ 2019.


samajwadi party Archives - BIGNEWSLIVE | Latest Malayalam News\nHome Tag samajwadi party\nലഖ്നൗ: അധികാരത്തില് എത്തിയാല് പൗരത്വ ഭേദഗതി നിയമത്തിനെതിരെ സമരം ചെയ്തവര്‍ക്ക് പെന്‍ഷന് നല്‍കുമെന്ന പ്രഖ്യാപനവുമായി സമാജ്വാദി പാര്‍ട്ടി നേതാവ്. ഉത്തര്‍പ്രദേശിലെ പ്രതിപക്ഷ നേതാവ് രാം ഗോവിന്ദ് ചൗധരിയാണ് ...\nന്യൂഡല്‍ഹി; വരാനിരിക്കുന്ന തെരഞ്ഞെടുപ്പുകളില് ബിഎസ്പി ആരുമായും സഖ്യത്തിന് ഇല്ലെന്നും ഒറ്റയ്ക്ക് മത്സരിക്കുമെന്നും ബിഎസ്പി അധ്യക്ഷ മായാവതി. ട്വിറ്ററിലൂടെയായിരുന്നു മായാവതി ഇക്കാര്യം വ്യക്തമാക്കിയത്. 'പാര്‍ട്ടി പ്രവര്‍ത്തകരുടെ താത്പര്യ പ്രകാരം ...\nന്യൂഡല്‍ഹി: ബിജെപി സിറ്റിങ് എംപി സമാജ് വാദി പാര്‍ട്ടിയില് ചേര്‍ന്നു. ഉത്തര്‍പ്രദേശ് മാച്ച്ലിഷ്ഹറില് നിന്നുള്ള സിറ്റിങ് എംപിയായ റാം ചരിത്ര നിഷാദാണ് ബിജെപി സീറ്റ് നിഷേധിച്ചതിനെത്തുടര്‍ന്ന് പാര്‍ട്ടി ...


ജനാധിപത്യത്തിന്റെ 'വല്യേട്ടന്' നാണം കെടുമ്പോള്,നവംബര്3മുതല് അമേരിക്കയില് സംഭവിച്ചത് | DoolNews\nജനാധിപത്യത്തിന്റെ 'വല്യേട്ടന്' നാണം കെടുമ്പോള്,നവംബര്3മുതല് അമേരിക്കയില് സംഭവിച്ചത്\nവാഷിംഗ്ടണ് ഡി.സിയില് ഇപ്പോള് അടിയന്തരാവസ്ഥയാണ്. ആയുധധാരികളായ യു.എസ് പട്ടാളം വൈറ്റ് ഹൗസിലും, ക്യാപിറ്റോള് മന്ദിരത്തിലും അമേരിക്കന് നഗരങ്ങളിലും റോന്ത് ചുറ്റുന്നു.\nപൊതുജനങ്ങള്‍ക്ക് അസൗകര്യമുണ്ടാക്കാതിരിക്കാന് ശ്രദ്ധിക്കണമെന്ന് നിര്‍ദേശവുമുണ്ട് അവര്‍ക്ക്. ലോകത്താകമാനം ജനാധിപത്യം കയറ്റുമതി ചെയ്യുന്നവരെന്ന് സ്വയം വിശേഷിപ്പിക്കുന്ന അമേരിക്ക ഇപ്പോള് സ്വന്തം രാജ്യത്തെ ജനാധിപത്യം സംരക്ഷിക്കാനായി പട്ടാളക്കാവലിലാണുള്ളത്.\nവാഷിംഗ്ടണില് വീടിനുള്ളില് കുറച്ചുദിവസത്തേക്ക് എങ്കിലും അടച്ചിരിക്കേണ്ടിവരുന്ന അമേരിക്കന് പൗരന്മാര്‍ക്ക് മനസിലാകുന്നതല്ല ലോക പൊലീസ് ചമഞ്ഞ് അമേരിക്ക തടവിലാക്കിയ അനേകം ജീവിതങ്ങള് നേരിട്ട മനുഷ്യാവകാശ ലംഘനങ്ങള്.\nഎങ്കിലും ലോകത്തിന് മുന്നില് മഹത്തായ ജനാധിപത്യത്തിന്റെ ഉത്തമ ഉദാഹരണമാണ് അമേരിക്ക എന്ന സങ്കല്‍പത്തിന് ചെറുതല്ലാത്ത വിധത്തില് ഒറ്റയ്ക്ക് പരുക്കേല്‍പ്പിച്ചിട്ടാണ് ഡൊണാള്‍ഡ് ട്രംപ് പടിയിറങ്ങുന്നത്. ട്രംപിന്റെ അധികാര ദുര്‍മോഹം യു.എസിലെ ദുര്‍ബലമായ തെരഞ്ഞെടുപ്പ് സംവിധാനത്തെയും തുറന്നുകാട്ടി.\nമാസങ്ങള് നീണ്ടുനിന്ന നാടകീയതയ്ക്കൊടുവിലാണ് അമേരിക്കയിലെ തെരഞ്ഞെടുപ്പ് പ്രക്രിയകള്‍ക്ക് പരിസമാപ്തിക്കുറിക്കുന്നത്. അതാകട്ടെ ഇപ്പോഴും പൂര്‍ണമായെന്ന് പറയാനും കഴിയില്ല. ചെറുതും വലുതുമായി 60 ഓളം ഹരജികള് അമേരിക്കന് പ്രസിഡന്റ് ഡൊണാള്‍ഡ് ട്രംപും അനുയായികളും തെരഞ്ഞെടുപ്പില് അട്ടിമറി നടന്നുവെന്നും ഫലം റദ്ദ് ചെയ്യണമെന്നും ആവശ്യപ്പെട്ട് സമര്‍പ്പിച്ചു.\nഎങ്ങിനെയെങ്കിലും കുറച്ച് വോട്ടുകള് കണ്ടെത്തിതരണമെന്ന് ജോര്‍ജിയയിലെ തെരഞ്ഞെടുപ്പ് ഉദ്യോഗസ്ഥനോട് കെഞ്ചുന്ന ഡൊണാള്‍ഡ് ട്രംപിന്റെ ശബ്ദ സന്ദേശമുള്‍പ്പെടെ പുറത്തുവന്നു. തെരഞ്ഞെടുപ്പ് അട്ടിമറിക്കാന് ട്രംപ് ശ്രമങ്ങള് നടത്തുന്നുവെന്ന റിപ്പോര്‍ട്ടുകള് ഇടയ്ക്കും തലക്കുമായി ചില അമേരിക്കന് മാധ്യമങ്ങളില് പ്രത്യക്ഷപ്പെട്ടു.\nഓവല് ഹൗസില് വൈറ്റ് ഹൗസിലെ ഉദ്യോഗസ്ഥരെ ഒഴിവാക്കി ട്രംപ് നടത്തിയ യോഗങ്ങള് ഇതിന്റെ ഭാഗമാണെന്നും അഭ്യൂഹങ്ങള് പരന്നു. മാര്‍ച്ച് ഫോര് ട്രംപ് റാലിക്ക് ട്രംപ് തുടക്കമിട്ടു. പക്ഷേ അപ്പോഴൊന്നും അമേരിക്കയില് ഒന്നും സംഭവിക്കില്ലെന്ന് ലോകം വിശ്വസിച്ചു.\nപക്ഷേ ഇലക്ട്രല് വോട്ടുകളെണ്ണി പ്രസിഡന്റിനെ ഔദ്യോഗികമായി പ്രഖ്യാപിക്കുന്ന ദിവസം അമേരിക്ക കത്തി, പാര്‍ലമെന്റ് മന്ദിരമായ ക്യാപിറ്റോളില് ട്രംപ് അനുകൂലികള് അക്രമം അഴിച്ചുവിട്ടു. ആറ് പേര് കൊല്ലപ്പെട്ടു.\nകെ.എസ് ശബരീനാഥ് മണിമല മാമച്ചന്; ഘടകക്ഷികളുടെ ചോരയും നീരും ഊറ്റിക്കുടിച്ച് വീര്‍ത്ത കുളയട്ട; രൂക്ഷവിമര്‍ശനവുമായി യൂത്ത് ലീഗ്\nവൈസ് പ്രസിഡന്റിനെയും മറ്റ് പാര്‍ലമെന്റ് അംഗങ്ങളെയും സുരക്ഷ കണക്കിലെടുത്ത് ക്യാപിറ്റോളില് നിന്ന് മാറ്റേണ്ടി വന്നു. പാര്‍ലമെന്റില് ഡെമോക്രാറ്റുകള് എവിടെ നിങ്ങളുടെ പ്രസിഡന്റെന്ന് റിപ്പബ്ലിക്കന്‍സിനോട് ചോദിച്ചു.\nഈ സമയവും ട്രംപ് തന്റെ വിദ്വേഷ പരാമര്‍ശങ്ങള് തുടരുകയായിരുന്നു. മകള് ഇവാങ്ക അക്രമത്തെ അപലപിച്ചെങ്കിലും പ്രതിഷേധക്കാരെ രാജ്യസ്നേഹികളെന്ന് വിളിച്ചു. അങ്ങിനെ ലോകത്തിന് മുന്നില് അമേരിക്കയെന്ന ആധുനിക ജനാധിപത്യ രാഷ്ട്രം സമാനതകളില്ലാതെ തലകുനിച്ച് നില്‍ക്കേണ്ടി വന്നു.\nനവംബര് മൂന്നിന് അവസാനിച്ച തെരഞ്ഞെടുപ്പിന് പിന്നാലെ അമേരിക്കയില് സംഭവിച്ചത് ചരിത്രത്തിലിന്നോളം ആ രാജ്യം നേരിടാത്ത പ്രതിസന്ധികളായിരുന്നു. തെരഞ്ഞെടുപ്പ് അട്ടിമറിക്കാനും ജനങ്ങളുടെ വിധി തിരുത്തിയെഴുതാനും അമേരിക്കയില് ട്രംപ് ഒറ്റയ്ക്ക് നേതൃത്വം നല്‍കി.\nജനാധിപത്യപരമായി തെരഞ്ഞെടുക്കപ്പെട്ട സര്‍ക്കാരുകളെ അട്ടിമറിക്കുന്നത് അമേരിക്കയ്ക്ക് പുതിയ കാര്യമല്ലെങ്കിലും സ്വന്തം രാജ്യത്ത് ഇത്തരം നീക്കങ്ങള് അപ്രതീക്ഷിതം തന്നെയായിരുന്നു. എന്തായിരുന്നു അമേരിക്കയില് സംഭവിച്ചത് ഡൂള് എക്സ്പ്ലെയിനര് പരിശോധിക്കുന്നു.\nനവംബറില് ആരംഭിച്ച തെരഞ്ഞെടുപ്പ് പ്രക്രിയയുടെ അവസാനത്തില് ഡിസംബര് 14ന് ജോ ബൈഡനെ വിജയിയായി ഇലക്ട്രല് കോളേജ് ഔദ്യോഗികമായി പ്രഖ്യാപിച്ചു. 50 സംസ്ഥാനങ്ങളില് നിന്നുമുള്ള എല്ലാ വോട്ടുകളും ഔദ്യോഗികമായി എണ്ണിത്തിട്ടപ്പെടുത്തിയ ശേഷമായിരുന്നു ബൈഡനെ പുതിയ പ്രസിഡന്റായി ഇലക്ട്രല് കോളേജ് പ്രഖ്യാപിച്ചത്. ബൈഡന് 303 ഇലക്ട്രല് വോട്ടുകളും ട്രംപിന് 232 വോട്ടുകളുമാണ് ലഭിച്ചത്.\nപക്ഷെ ആദ്യ തെരഞ്ഞെടുപ്പ് ഫല സൂചനകള് വന്നുതുടങ്ങിയപ്പോള് തന്നെ തെരഞ്ഞെടുപ്പില് അട്ടിമറി ആരോപണവുമായി ഡൊണാള്‍ഡ് ട്രംപ് മുന്നോട്ടുവന്നു. കേവല ഭൂരിപക്ഷത്തിന് ആവശ്യമായ 270 വോട്ടുകള് ഡെമോക്രാറ്റിക് പ്രസിഡന്‍ഷ്യല് സ്ഥാനാര്‍ത്ഥി ബൈഡന് ഉറപ്പാക്കിയപ്പോഴും ട്രംപ് തോല്‍വി സമ്മതിക്കാന് തയ്യാറായില്ല.\nവിജയിച്ചത് താനാണെന്നും അട്ടിമറി നടന്നുവെന്നും ട്രംപ് നിരന്തരം വാദങ്ങള് ഉന്നയിച്ചു. തെരഞ്ഞെടുപ്പ് ഫലവുമായി ബന്ധപ്പെട്ട അന്തിമ റിപ്പോര്‍ട്ടുകള് പുറത്തു വന്നതിന് പിന്നാലെയും ട്രംപ് ഇത് തന്നെ ആവര്‍ത്തിച്ചു. ട്വിറ്റര് ട്രംപിന്റെ ട്വീറ്റുകള്‍ക്ക് വാണിങ്ങ് നല്‍കി. ട്രംപിന്റെ തെരഞ്ഞെടുപ്പ് ട്വീറ്റുകള് വ്യാജമാണെന്ന് പ്രത്യേകം മാര്‍ക്ക് ചെയ്തു.പക്ഷേ അതുകൊണ്ടൊന്നും അയാള് അവസാനിപ്പിച്ചില്ല.\nവോട്ടെണ്ണല് നടന്നുകൊണ്ടിരിക്കെ തന്നെ പെന്‍സില്‍വേനിയ, മിഷിഗന്, ജോര്‍ജിയ എന്നീ സംസ്ഥാനങ്ങളിലെ വോട്ടെണ്ണലില് ക്രമക്കേട് ആരോപിച്ച് ട്രംപ് അനുകൂലികള് കോടതിയെ സമീപിച്ചു. അടിയന്തിര ഹര്‍ജിയുമായി ജോര്‍ജിയയിലാണ് ആദ്യം കോടതിയെ സമീപിച്ചത്.\nതെരഞ്ഞെടുപ്പ് നിയമം നടപ്പാക്കി വോട്ടെണ്ണലിലെ സത്യസന്ധത സംരക്ഷിക്കണമെന്ന് ആവശ്യപ്പെട്ട റിപ്പബ്ലിക്കന് പാര്‍ട്ടി സംസ്ഥാന ചെയര്‍മാന് ഡേവിഡ് ഷെഫറാണ് അടിയന്തര ഹരജി സമര്‍പ്പിച്ചത്.\nഇവിടെ തുടങ്ങി ഏകദേശം അറുപതോളം ഹരജികള് തെരഞ്ഞെടുപ്പിനെതിരെ സമര്‍പ്പിക്കപ്പെട്ടുവെന്നാണ് ബി.ബി.സിയുടെ റിപ്പോര്‍ട്ടില് പറയുന്നത്. ഇവിടെയും നിര്‍ത്തിയില്ല, ട്രംപും ട്രംപനുകൂലികളും തെരഞ്ഞെടുപ്പ് റദ്ദാക്കാന് കഴിയാവുന്നതെല്ലാം ചെയ്തു.\nഇതിനിടയിലാണ് ഓവല് ഹൗസിലെ ഗൂഢാലോചനയെക്കുറിച്ച് സി.എന്.എന് റിപ്പോര്‍ട്ട് വരുന്നത്. നിലവിലെ അധികാരങ്ങള് ഉപയോഗിച്ച് ട്രംപ് അട്ടിമറി നീക്കങ്ങള്‍ക്ക് ശ്രമം നടത്തുന്നുവെന്നായിരുന്നു റിപ്പോര്‍ട്ടുകള്.\nഗൂഢാലോചന തിയറിസ്റ്റെന്ന് അറിയപ്പെട്ട അമേരിക്കയിലെ അഭിഭാഷക സിഡ്നി പവലടക്കം വാഷിംഗ്ടണിലെത്തിയത് വലിയ അഭ്യൂഹങ്ങള്‍ക്ക് വഴിവെച്ചു. ഇതിനെല്ലാമിടയില് വൈസ് പ്രസിഡന്റ് മൈക്ക് പെന്‍സിന് തെരഞ്ഞെടുപ്പ് റദ്ദ് ചെയ്യാനുള്ള അധികാരമുണ്ടെന്ന് ട്രംപ് പറഞ്ഞു. പക്ഷേ അപ്പോഴേക്കും റിപ്പബ്ലിക്കന് പാര്‍ട്ടിക്കിടയില് തന്നെ ട്രംപിനെതിരെ വിമര്‍ശനങ്ങള് രൂപപ്പെട്ടിരുന്നു.\nട്രംപനുകൂലികള് പാര്‍ട്ടിയില് എണ്ണെത്തില് കുറഞ്ഞു. ഈ മനുഷ്യന് പാര്‍ട്ടിക്ക് ഏല്‍പ്പിച്ച ആഘാതം ചെറുതല്ലെന്ന് റിപ്പബ്ലിക്കന്‍സ് തന്നെ പറയാന് തുടങ്ങി. ട്രംപിനെതിരെ വിമര്‍ശനങ്ങള് കൂടി വന്നു. ഇതിനിടയില് അധികാരം കൈമാറുന്നതിന് ട്രംപ് തടസ്സം നില്‍ക്കുന്നുവെന്ന് പരസ്യമായി പറഞ്ഞ് ബൈഡന് മുന്നോട്ട് വന്നു. ഇന്റലിജന്‍സ് വിവരങ്ങള് ഉള്‍പ്പെടെ കൈമാറുന്നില്ല എന്നായിരുന്നു ബൈഡന്റെ ആരോപണം.\nഇതിന് പിന്നാലെയാണ് ചെറിയൊരു കച്ചിത്തുരുമ്പ് ട്രംപിന് കിട്ടിയത്. 11 റിപ്പബ്ലിക്കന് വോട്ടര്‍മാര് ഇലക്ട്രല് കോളേജ് വോട്ടുകള് കണക്കിലെടുക്കില്ലെന്ന തീരുമാനമെടുത്തു.\nതീരുമാനം നീട്ടി വാട്‌സ് ആപ്പ്; സ്വകാര്യ നയം നടപ്പാക്കുന്നത് നീട്ടിവെച്ചു\nറിപ്പബ്ലിക്കന് പാര്‍ട്ടിക്കിടയില് തന്നെ തഴയപ്പെട്ട ട്രംപ് ഇതൊരു അവസരമാക്കിയെടുക്കുകയും മാര്‍ച്ച് ഫോര് ട്രംപ് എന്ന പുതിയ പ്രതിഷേധ സമരത്തിന് ആഹ്വാനം ചെയ്യുകയും ചെയ്തു. ഇതിനിടെ അവസാനത്തെ ശ്രമമെന്ന രീതിയില് 11,780 വോട്ട് എനിക്ക് അത്രമാത്രം മതി അത് കണ്ടെത്തി തരൂ എന്ന് ട്രംപ് ജോര്‍ജിയിയിലെ തെരഞ്ഞെടുപ്പ് ഉദ്യോഗസ്ഥനോട് ആവശ്യപ്പെടുന്ന ശബ്ദ സന്ദേശം വലിയ കോലാഹലം തന്നെ തീര്‍ത്തു.\nഈ വിവാദങ്ങള് ഒടുങ്ങുന്നതിന് മുന്‍പ് 2021 ജനുവരി ആറിന് ലിബറല് ജനാധിപത്യത്തിന് പേരുകേട്ട അമേരിക്കയ്ക്ക് വലിയ പ്രഹരമേല്‍പ്പിച്ച് ആ രാജ്യത്തിന്റെ ചരിത്രത്തില് ഇതുവരെ ഇല്ലാത്ത സുരക്ഷാ ലംഘനങ്ങള് യു.എസ് ക്യാപിറ്റോള് മന്ദിരത്തില് തന്നെ നടന്നു.\nആ കലാപം അമേരിക്കയെ അക്ഷരാര്‍ത്ഥത്തില് നാണം കെടുത്തി. ട്രംപിനെതിരായി ഒറ്റകെട്ടായി ലോകം നേതാക്കള് തിരിഞ്ഞു. അമേരിക്കയിലെ ജനാധിപത്യം സംരക്ഷിക്കണമെന്ന ആവശ്യം ഉയര്‍ന്നു. അതൊരു വലിയ വിരോധാഭാസം കൂടിയായിരുന്നു.\nഇനിയും ഇയാളെ വെച്ചു പൊറുപ്പിക്കുകയാണോ എന്ന് റിപ്പബ്ലിക്കന് പാര്‍ട്ടിക്കുമേല് ചോദ്യം ഉയര്‍ന്നു. പക്ഷേ ട്രംപിന് വേണ്ടി കയ്യടിക്കാനും ആളുകളുണ്ടായി. ഇനി സമയമില്ല വേഗം ഭരണഘടനയുടെ 25ാമത് ഭേദഗതി ഉപയോഗിച്ച് ട്രംപിനെ പുറത്താക്കൂ എന്നാവശ്യപ്പെട്ട് മൈക്ക് പെന്‍സിനു മേല് സമ്മര്‍ദ്ദമേറി.\nഅമേരിക്ക പിരിമുറുക്കത്തിലായി. ജനുവരി ആറിലെ ആറ് പേരുടെ മരണത്തിനിടയാക്കിയ ക്യാപിറ്റോള് കലാപത്തിന് പിന്നാലെ മണിക്കൂറുകള് നീണ്ട നാടകീയതയ്ക്കൊടുവില് ജൊ ബൈഡനെ റിപ്പബ്ലിക്കന് വൈസ് പ്രസിഡന്റ് മൈക്ക് പെന്‍സ് പുതിയ പ്രസിഡന്റായി പ്രഖ്യാപിച്ചു.\nപെന്‍സില്‍വാനിയയിലെയും അരിസോണയിലെയും വോട്ടുകള്‍ക്കെതിരെ ഉയര്‍ന്ന എതിര്‍പ്പ് സൈനറ്റും ജനപ്രതിനിധി സഭയും നിരസിച്ചതിനെ തുടര്‍ന്നാണ് ഇലക്ട്രല് വോട്ടുകള് അംഗീകരിച്ചത്. അക്രമികളെ പുറത്താക്കിയതിന് ശേഷം അലങ്കോലപ്പെട്ട കെട്ടിടം വൃത്തിയാക്കിയാണ് വോട്ടെണ്ണല് പുനരാരംഭിച്ചതും ബൈഡനെ പ്രസിഡന്റാക്കുന്നതും.\nറിപ്പബ്ലിക്കന് പാര്‍ട്ടിയില് തന്നെ ട്രംപിന്റെ ക്യാബിനറ്റ് അംഗങ്ങളടക്കം കൂട്ടരാജിവെച്ചിരുന്നു. ഇനിയും നാണംകെടാന് വയ്യെന്നായിരുന്നു അവര് പറഞ്ഞത്. സമ്മര്‍ദ്ദങ്ങള്‍ക്കൊടുവില് ട്രംപിന് പരാജയം സമ്മതിക്കേണ്ടി വന്നു. പക്ഷേ ഇതുകൊണ്ടൊന്നും തീര്‍ന്നില്ല.\nകലാപത്തിന് ആഹ്വാനം ചെയ്തുവെന്ന് കാണിച്ച് ട്രംപിനെ യു.എസ് ജനപ്രതിനിധി സഭ ഇംപീച്ച് ചെയ്തു. അമേരിക്കയുടെ 245 വര്‍ഷത്തെ ചരിത്രത്തിനിടയില് രണ്ട് തവണം ഇംപീച്ച് ചെയ്യപ്പെട്ട ഏക പ്രസിഡന്റായി ട്രംപ്. പ്രമേയത്തെ അനുകൂലിച്ച് പത്ത് റിപ്പബ്ലിക്കന് അംഗങ്ങളും ട്രംപിനെതിരെ വോട്ട് ചെയ്തു.\nഇനി സെനറ്റും വിധിയെഴുതണം. അതൊരുപക്ഷേ ബൈഡന് അധികാരത്തിലേറിയതിന് ശേഷമായിരിക്കും. ജനപ്രിതനിധി സഭയില് ഇംപീച്ച്മെന്റ് പാസായതു പോലെ എളുപ്പമാകില്ല സെനറ്റില്. ഇതിനിടയില് ട്രംപ് ആണവ ആക്രമണം നടത്തുമോ എന്നും യുദ്ധത്തിന് ആഹ്വാനം ചെയ്യുമോ എന്നും വരെ ഭയപ്പെട്ടു ലോകവും അമേരിക്കയും ഒരു പോലെ.\nഅവസാന കാലയളവില് ട്രംപ് ആണവായുധങ്ങള് പ്രയോഗിക്കില്ലെന്ന് ഉറപ്പുവരു്ത്താന് സ്പീക്കറുടെ നേതൃത്വത്തില് പ്രത്യേക നടപടികളും സ്വീകരിച്ചിരുന്നു.\nഇനി ജനുവരി ഇരുപതിലേക്ക് ലോകം ഉറ്റുനോക്കുകയാണ്. ജനാധിപത്യപരമായി തെരഞ്ഞെടുക്കപ്പെട്ട സര്‍ക്കാരിനെ പട്ടാളക്കാവലില് അധികാരത്തിലേറ്റാനാണ് നേരത്തെ പറഞ്ഞ സൈനികരെല്ലാം വാഷിംഗ്ടണില് തമ്പടിച്ചിരിക്കുന്നത്. അമേരിക്ക താറുമാറാക്കിയ രാജ്യങ്ങളിലെ ജനങ്ങളും ഇതെല്ലാം കാണുന്നുണ്ട്.\nകെ.സി.ബി.സി മുദ്ര ഉപയോഗിച്ച് മുസ്‌ലിം വിരുദ്ധ പ്രചരണം; സഭാ ആസ്ഥാനത്തെത്തി മാപ്പ് പറഞ്ഞ് ബി.ജെ.പി\nജനാധിപത്യത്തിന് അമേരിക്ക ഏര്‍പ്പെടുത്തുന്ന കാവല് അവര് വീക്ഷിക്കുന്നുണ്ട്. പക്ഷേ പോകുന്ന പോക്കിലും ഉപരോധത്തിലൂടെയും അധികാര ദുര്‍വിനിയോഗത്തിലൂടെയും കാലാകാലങ്ങളായി വേട്ടയാടുന്ന രാജ്യങ്ങളെയെല്ലാം അമേരിക്ക വീണ്ടും ഉപദ്രവിച്ചിട്ടുണ്ട്. അത് ട്രംപില് മാത്രം ഒതുങ്ങുന്ന കുറ്റവുമല്ല. അമേരിക്കയുടെ കുറ്റമാണ്. അതിന് അയാളെ മാത്രം ഒറ്റയ്ക്ക് കുറ്റപ്പെടുത്താനാകില്ല.\nപക്ഷേ 2020ലെ അമേരിക്കന് പ്രസിഡന്റ് തെരഞ്ഞടുപ്പില് ട്രംപ് കൊണ്ടുവന്ന ആഗോള ശ്രദ്ധ യു.എസിലെ ദുര്‍ബലമായ തെരഞ്ഞെടുപ്പ് സംവിധാനത്തെ തുറന്നുകാട്ടാന് സഹായിക്കുന്നതാണ്. ലോകത്തെ ജനാധിപത്യവത്കരിക്കണമെങ്കില് അമേരിക്കയല്ല അനുകരിക്കേണ്ട മാതൃകയെന്ന നിരീക്ഷണങ്ങള് ഒരുപരിധിവരെ ശരിവെച്ചുകൂടിയാണ് അയാള് പടിയിറങ്ങുന്നത്.


കൊവിഡില് തകര്‍ന്ന് ഓഹരി വിപണി; 1200 പോയന്റിലേറെ ഇടിഞ്ഞ് സെന്‍സെക്‌സ്, നിഫ്റ്റിയില് വ്യാപാരം ആരംഭിച്ചത് 14,300ന് താഴെ\nMon Jun 21 2021 00:29:46 GMT+0530 (India Standard Time)\nരാജ്യത്ത് കോവിഡ് ബാധിതരുടെ എണ്ണത്തില് വന്‍വര്‍ധനവുണ്ടായതും വീണ്ടുമൊരു ലോക്ഡൗണ്‍കൂടി ഉണ്ടായേക്കുമോയെന്ന ഭീതിയുമാണ് സൂചികകളില് പ്രതിഫലിച്ചത്.\nSRF19 April 2021 4:51 AM GMT\nമുംബൈ: ആഗോളതലത്തില് അനുകൂല സൂചനകളുണ്ടായിട്ടും ഇന്ത്യന് ഓഹരിവിപണിയില് ഇടിവ്. വ്യാപാരത്തിന്റെ തുടക്കത്തില് രണ്ടു ശതമാനം ഇടിവാണ് നേരിട്ടത്. ധനകാര്യ, ഓട്ടോ ഓഹരികളാണ് മുഖ്യമായി ഇടിവ് നേരിട്ടത്. രാജ്യത്ത് കോവിഡ് ബാധിതരുടെ എണ്ണത്തില് വന്‍വര്‍ധനവുണ്ടായതും വീണ്ടുമൊരു ലോക്ഡൗണ്‍കൂടി ഉണ്ടായേക്കുമോയെന്ന ഭീതിയുമാണ് സൂചികകളില് പ്രതിഫലിച്ചത്.\nമുംബൈ ഓഹരി സൂചികയായ സെന്‍സെക്‌സ് 1200 പോയിന്റിലധികമാണ് ഇടിഞ്ഞത്. നിലവില് 48,000 പോയിന്റില് താഴെയാണ് സെന്‍സെക്‌സില് വ്യാപാരം നടക്കുന്നത്. നിഫ്റ്റിയിലും സമാനമായ ഇടിവ് ഉണ്ടായി. 14500 പോയിന്റില് താഴെയാണ് നിഫ്റ്റിയില് വ്യാപാരം തുടരുന്നത്. ചെറുകിട, ഇടത്തരം ഓഹരികള് കനത്ത വില്‍പ്പന സമ്മര്‍ദമാണ് നേരിടുന്നത്.\nഏഷ്യന് ഓഹരികള് ഇന്ന് മുന്നേറ്റമാണ് രേഖപ്പെടുത്തിയത്. ഇതിന്റെ ചുവടുപിടിച്ച് ഇന്ത്യന് ഓഹരി വിപണിയും മുന്നേറേണ്ടതാണ്. എന്നാല് തുടര്‍ച്ചയായ അഞ്ചാംദിവസവും രണ്ടുലക്ഷത്തിലധികം കോവിഡ് രോഗികളെ കണ്ടെത്തിയ പശ്ചാത്തലത്തില് ഓഹരിവിപണിയില് വില്‍പ്പന സമ്മര്‍ദ്ദം കനക്കുകയാണ്. ആക്‌സിസ് ബാങ്ക്, ഐസിഐസിഐ ബാങ്ക്, ബജാജ് ഫിനാന്‍സ്, തുടങ്ങി ബാങ്കിങ് ഓഹരികളാണ് മുഖ്യമായി ഇടിവ് നേരിട്ടത്. സണ് ഫാര്‍മ, ഇന്‍ഫോസിസ്, ഡോ.റെഡ്ഡീസ് ലാബ്, ടിസിഎസ്, എച്ച്‌സിഎല് ടെക്, ഹിന്ദുസ്ഥാന് യുണിലിവര്, ടെക് മഹീന്ദ്ര, റിലയന്‍സ്, ഐടിസി, ടൈറ്റാന്, ഏഷ്യന് പെയിന്റ്‌സ്, ഭാരതി എയര്‍ടെല്, മാരുതി സുസുകി, പവര്‍ഗ്രിഡ്, മഹീന്ദ്ര ആന്‍ഡ് മഹീന്ദ്ര തുടങ്ങിയ ഓഹരികളാണ് നഷ്ടത്തില്. സിപ്ല ഉള്‍പ്പെടെ ഫാര്‍മ ഓഹരികള് മുന്നേറ്റം ഉണ്ടാക്കി.\nബിഎസ്ഇയിലെ 615 കമ്പനികളുടെ ഓഹരികള് നഷ്ടത്തിലും 183 ഓഹരികള് നേട്ടത്തിലുമാണ്. 53 ഓഹരികള്‍ക്ക് മാറ്റമില്ല.\nSensex 1 200 pts Nifty Pharma


COVID 19 | 'രണ്ടാം ലോകമഹായുദ്ധത്തിനു ശേഷം ലോകം നേരിടുന്ന വലിയ വെല്ലുവിളിയാണ് കോവിഡ്:' പ്രധാനമന്ത്രി മോദി | Prime Minister Modi says Covid 19 is the biggest challenge facing the world since World War second – News18 Malayalam\nCOVID 19 | 'രണ്ടാം ലോകമഹായുദ്ധത്തിനു ശേഷം ലോകം നേരിടുന്ന വലിയ വെല്ലുവിളിയാണ് കോവിഡ്:' പ്രധാനമന്ത്രി മോദി\nകോവിഡ് പ്രതിസന്ധിക്ക് ഇടയിലും വിർച്വൽ സംവിധാനം വഴി ജി - 20 ഉച്ചകോടിക്ക് ആതിഥ്യം അരുളുന്ന സൗദി അറേബ്യയെ പ്രധാനമന്ത്രി പ്രശംസിച്ചു.\nLast Updated : November 22, 2020, 08:29 IST\nന്യൂഡൽഹി: രണ്ടാം ലോക മഹായുദ്ധത്തിനു ശേഷം ലോകം നേരിടുന്ന ഏറ്റവും വലിയ വെല്ലുവിളിയായാണ് കോവിഡ് -19 വ്യാപനമെന്ന് ജി-20 ഉച്ചകോടിയിൽ പ്രധാനമന്തി നരേന്ദ്ര മോദി. സാമ്പത്തിക പ്രതിസന്ധി മറികടക്കുക, തൊഴിലവസരങ്ങൾ സൃഷ്ടിക്കുക, വ്യാപാര മേഖലയ ഉത്തങ്കിപ്പിക്കുക എന്നിവയിൽ മാത്രം പരിമിതപ്പെടുത്താതെ ജി 20 നിർണ്ണായക നടപടിയെടുക്കണമെന്ന് അദ്ദേഹം ആഹ്വാനം ചെയ്തു.\nകഴിഞ്ഞ ഏതാനും പതിറ്റാണ്ടുകളായി മൂലധനത്തിനും ധനകാര്യത്തിനുമാണ് ഊന്നൽ നൽകി കൊണ്ടിരിക്കുന്നത്. വിശാലമായ ഹ്യൂമൻ ടാലന്റ് പൂൾ സൃഷ്ടിക്കുന്നതിന് മൾട്ടി-സ്കില്ലിംഗ്, റീ-സ്കില്ലിംഗ് എന്നിവയിൽ ശ്രദ്ധ കേന്ദ്രീകരിക്കേണ്ട സമയം അതിക്രമിച്ചിരിക്കുന്നുവെന്നും പ്രധാനമന്ത്രി പറഞ്ഞു.\nYou may also like:രമേശ് ചെന്നിത്തലയ്‌ക്കെതിരേ അന്വേഷണത്തിന് ഗവര്‍ണറുടെ അനുമതി വേണോയെന്ന കാര്യത്തില് ആശയക്കുഴപ്പം [NEWS]Covid 19 | ഇന്ത്യയുടെ കോവാക്സിൻ പരീക്ഷണത്തിനിടെ ഗുരുതര വീഴ്ച; രോഗമില്ലാത്തയാൾക്ക് ന്യൂമോണിയ പിടിപെട്ടിട്ടും പരീക്ഷണം തുടർന്നു [NEWS] SBI | എസ്ബിഐയുടെ ഓൺലൈൻ സേവനങ്ങൾ ഇന്ന് തടസപ്പെടും [NEWS]\nകോവിഡിന് ശേഷമുള്ള ലോകത്ത് ‘എവിടെ നിന്നു കൊണ്ടും ജോലി ചെയ്യുക’ എന്ന ഒരു പുതിയ ശീലം രൂപപ്പെട്ടു. സാങ്കേതിക വിദ്യയെ ഈ തരത്തിലുള്ള തൊഴിൽ മേഖലയ്ക്കായി കൂടുതൽ പ്രയോജനപ്പെടുത്തണം. പുതിയ സാങ്കേതികവിദ്യ ആയാസരഹിതമായ ജീവിതത്തെ അടിസ്ഥാനമാക്കി ഉള്ളതാകണം.\nസാങ്കേതികവിദ്യ സമൂഹത്തിന്റെ എല്ലാ വിഭാഗങ്ങളിലും എത്തുന്നുവെന്ന് ഉറപ്പാക്കണം. പരിസ്ഥിതിയെയും പ്രകൃതിയെയും ചൂഷണം ചെയ്യാതെ ആരോഗ്യകരമായ ജീവിത ശൈലിയെ പ്രോത്സാഹിപ്പിക്കണം. ഭരണ സംവിധാനങ്ങളിൽ കൂടുതൽ സുതാര്യത ഉറപ്പാക്കണം. പ്രതിസന്ധികളെ അഭിമുഖീകരിക്കാൻ നമ്മുടെ പൗരന്മാരെ കൂടുതൽ പ്രാപ്തരാക്കണമെന്നും പ്രധാനമന്ത്രി പറഞ്ഞു.\nകോവിഡ് പ്രതിസന്ധിക്ക് ഇടയിലും വിർച്വൽ സംവിധാനം വഴി ജി - 20 ഉച്ചകോടിക്ക് ആതിഥ്യം അരുളുന്ന സൗദി അറേബ്യയെ പ്രധാനമന്ത്രി പ്രശംസിച്ചു. സൗദി ഭരണാധികാരി സല്‍മാന് ബിന് അബ്ദുല് അസീസ് രാജാവിന്റെ അധ്യക്ഷതയിൽ നടക്കുന്ന ഉച്ചകോടി ഞായറാഴ്ച സമാപിക്കും.\nകോവിഡ് പ്രതിസന്ധി, തൊഴിൽ നഷ്ടം പരിഹരിക്കൽ എന്നിവയാണ് പ്രധാന ചർച്ചാ വിഷയം. യൂറോപ്യന് യൂണിയന്, അമേരിക്ക, ഇന്ത്യ, ഉള്‍പ്പെടെ ലോകത്തിലെ വന്‍ശക്തികളായ 20 രാജ്യങ്ങളാണ് ഉച്ചകോടിയിലെ അംഗങ്ങള്.\nFirst published: November 22, 2020, 08:29 IST\nPrime MinisterPrime Minister Narendra Modhi


സംവാദം:മഹാഭാരതം മൂലം/ആദിപർവം - വിക്കിഗ്രന്ഥശാല\n< സംവാദം:മഹാഭാരതം മൂലം\nആദിപർവ്വം മുഴുവനായും ഒരു പേജിൽ വന്നാൽ വലിയ പേജായതുകൊണ്ട് വായനക്കാർക്ക് ബുദ്ധിമുട്ടാകുമെന്നു കരുതുന്നു. നമ്പർ അനുസരിച്ച് ക്രമീകരിച്ചാൽ മതിയാകും. എല്ലാവരുടേയും സഹായമുണ്ടെങ്കിൽ കാര്യങ്ങൾ എളുപ്പമായേനെ :) --:- എന്ന് സ്നേഹപൂർവ്വം - സജേഷ് സംവാദം 08:12,6ഫെബ്രുവരി 2013 (UTC)\nഈ മൊത്തം പർവ്വം ഒറ്റത്താളിൽ ഇടുന്നതേതായാലും ശരിയല്ല. മലയാളത്തിൽ അദ്ധ്യായങ്ങളുള്ള പോലെ സംസ്കൃതമൂലത്തിൽ ഒന്നുമില്ലേ നമുക്കു തരം തിരിക്കാൻ? --:- എന്ന് - അരയശ്ശേരിൽ സുബ്രഹ്മണ്യപ്പണിക്കർ മനു✆ 12:33, 8 ഫെബ്രുവരി 2013 (UTC)\nസൂചികാ നമ്പർ പ്രകാരം തരം തിരിക്കാവുന്നതാണ് ഇവിടെ സൂചികാ നമ്പർ തെറ്റില്ലാതെ ചേർത്തിട്ടുണ്ട് ആദിപർവ്വത്തിലും അതുപോലെ ഞാൻ മാറ്റിക്കോളാം. അതിൽ "a", "c" പിന്നെ "e" സൂചിപ്പിക്കുന്നത് ( യഥാക്രമം "|", "||" പിന്നെ "|||") ഒരേ ശ്ലോകത്തിൻറെ വരിയെയാണ്. ബാക്കിയുള്ളത് "02001xxx" വരിയുടെ സൂചികയുമായാണ് (മൊത്തം മഹാഭാരതത്തിൻറെ).\nശ്ലോകം ക്രമത്തിൽ ഒന്നുമുതൽ അവസാനം വരെ അല്ലെങ്കിൽ ഒന്നോ രണ്ടോ ശ്ലോകം പേജാക്കി മാറ്റാവുന്നതാണ്. --:- എന്ന് സ്നേഹപൂർവ്വം - സജേഷ് സംവാദം 12:57, 8 ഫെബ്രുവരി 2013 (UTC)--210.5.236.46 12:54, 8 ഫെബ്രുവരി 2013 (UTC)\nഈ താളിൽ ശ്ലോക സംഖ്യ ആദ്യം കൂടി-കൂടി പോയിട്ട് 210 കഴിഞ്ഞ് വീണ്ടും 1എന്നു തുടങ്ങുന്നല്ലോ? അപ്പോൾ അത്രയും ഒരു ഭാഗം ആയി തിരിച്ചൂടേ? അതിനെ എന്താണ് വിളിക്കുന്നത്? സർഗ്ഗം/കാണ്ഡം/അദ്ധ്യായം, ഇതിലെങ്ങനാ വിളിപ്പേര്? സജേഷേ ആ കണ്ണി കാണാൻ വയ്യാ --:- എന്ന് - അരയശ്ശേരിൽ സുബ്രഹ്മണ്യപ്പണിക്കർ മനു✆ 13:42, 8 ഫെബ്രുവരി 2013 (UTC)\nമനു ഒരു കാര്യം ചെയ്യ് ഇപ്പോൾ ചെയ്തത് എല്ലാം നീക്കം ചെയ്യ്. എന്നിട്ട് എല്ലാ പർവ്വത്തിനെയും പത്ത് അദ്ധ്യായമാക്കി മാറ്റ്(ആവശ്യം പോലെ അദ്ധ്യായം ഞാൻ കൂട്ടിക്കോളാം)(പിന്നീട് പ്രധാന സൂചികാ നമ്പർ ഞാൻ നീക്കം ചെയ്തോളാം ഇപ്പോളതുപയോഗിച്ചിരിക്കുന്നത് അദ്ധ്യായമാക്കിത്തിരാക്കാൻ സൗകര്യത്തിനുവേണ്ടി മാത്രമാണ്. --:- എന്ന് സ്നേഹപൂർവ്വം - സജേഷ് സംവാദം 13:54, 8 ഫെബ്രുവരി 2013 (UTC)\nഇതെന്താ ശ്ലോകങ്ങൾ അടുക്കില്ലാതെ കിടക്കുന്നത്? കൊടുത്തിരിക്കുന്ന ലംബരേഖകൾ യൂണികോഡ് കല്പിച്ച 'ദണ്ഡം' അല്ലല്ലോ. ദണ്ഡം അകത്തിയിടുകയും വേണം (നമുക്ക് കുത്ത് ഉപയോഗിച്ചാ മതിയോ?)\nപർവ്വങ്ങൾക്കകത്തെ വിഭജനം ഉപപർവ്വങ്ങൾ ആണ്. പക്ഷേ അവയ്ക്കും പർവ്വങ്ങൾ എന്നുതന്നെയാണ് പേർ. ഉദാഹരണത്തിന് ആദിപർവ്വത്തിൽ ആദ്യം വരുന്ന ഉപപർവ്വം 'അനുക്രമണികാപർവ്വം' ആണ് ('അനുക്രമണികോപപർവം' എന്നല്ല). ഇതിനെ മഹാഭാരതം/ആദിപർവം/അനുക്രമണികാപർവം എന്ന് ഉപതാൾ ആക്കാം. ഇവ്വിധം മറ്റുള്ളവയും.--തച്ചന്റെ മകൻ (സംവാദം) 16:24,9ഫെബ്രുവരി 2013 (UTC)\nആദിപർവ്വം മുഴുവൻ ആയിട്ടുണ്ട്, ക്രോഡീകരണത്തിനു സഹായം ആവശ്യം ഉണ്ട് :) --:- എന്ന് സ്നേഹപൂർവ്വം - സജേഷ് സംവാദം 11:34, 22 ഡിസംബർ 2013 (UTC)\n"https://ml.wikisource.org/w/index.php?title=സംവാദം:മഹാഭാരതം_മൂലം/ആദിപർവം&oldid=89479" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:34, 22 ഡിസംബർ 2013.


മലയാളി യുവാവ് ബെംഗളൂരുവില് മരിച്ച നിലയിൽ - News Bengaluru\nമലയാളി യുവാവ് ബെംഗളൂരുവില് മരിച്ച നിലയിൽ\nBy news desk\t Last updated May 18, 2020 0\nബെംഗളൂരു : മലയാളി യുവാവിനെ മരിച്ച നിലയിൽ കണ്ടെത്തി. നൂറനാട് കേശവനി വാസിൽ ബിനു (39) നെയാണ് ഞായറാഴ്ച രാത്രിയോടെ മരിച്ച നിലയിൽ കണ്ടെത്തിയത്. ഇദ്ദേഹം ബെന്നാർ ഘട്ടയിലെ ബേക്കറിയില് കഴിഞ്ഞ ഒരാഴ്ചയായി ജോലി ചെയ്തുവരികയായിരുന്നു എന്നാണു ലഭിച്ച വിവരം. മൃതദേഹത്തിൽ നിന്നും ലഭിച്ച തിരിച്ചറിയൽ കാർഡിൽ നിന്നാണ് വിലാസം തിരിച്ചറിഞ്ഞത്. മൃതദേഹം വിക്ടോറിയ ആശുപത്രിയിലേക്ക് മാറ്റിയിട്ടുണ്ട്.\nരണ്ടു പേരെ കൊന്ന പുളളിപുലിക്കായി വലവിരിച്ച് വനം വകുപ്പ്\nകര്‍ണാടകയില് നാളെ മുതൽ പൊതുഗതാഗതം പുനരാരംഭിക്കും


ജമ്മുവില് ക്ഷേത്രം ആക്രമിച്ചു; 10 മരണം | 10 feared killed in militant attack on Raghunath temple - Malayalam Oneindia\n17 min ago പ്രതിഷേധങ്ങൾക്കൊടുവിൽ കല്ലട ബസിന്റെ പെർമിറ്റ് റദ്ദാക്കി; 17 ഗുരുതര പരാതികൾ\nജമ്മുവില് ക്ഷേത്രം ആക്രമിച്ചു; 10 മരണം\nജമ്മു: ജമ്മുവിലെ പ്രശസ്തമായ രഘുനാഥ് ക്ഷേത്രത്തിനു നേരെ മാര്‍ച്ച് 30 വെള്ളിയാഴ്ച രാവിലെ തീവ്രവാദികള് ആക്രമണം നടത്തി. തീവ്രവാദികള് നടത്തിയ ഗ്രനേഡ് ആക്രമണത്തിലും തീവ്രവാദികളും സുരക്ഷാ ഉദ്യോഗസ്ഥരും തമ്മിലുണ്ടായ ഏറ്റുമുട്ടലിലും പത്ത് പേര് കൊല്ലപ്പെട്ടു.\nമരിച്ചവരില് കൂടുതല് പേരും സുരക്ഷാ ഉദ്യോസ്ഥരാണ്. അതേ സമയം ഏറ്റുമുട്ടലില് രണ്ട് തീവ്രവാദികള് കൊല്ലപ്പെടുകയും മൂന്ന് സുരക്ഷാ ഉദ്യോഗസ്ഥര്‍ക്ക് പരിക്കേല്‍ക്കുകയും ചെയ്തുവെന്നാണ് ഔദ്യോഗിക വൃത്തങ്ങള് പറയുന്നത്.\nരാവിലെ 10.30 ഓടെയാണ് ആക്രമണം നടന്നത്. നഗരത്തിലെ തിരക്ക് പിടിച്ച റസിഡന്‍സി റോഡിന് സമീപത്താണ് രഘുനാഥ ക്ഷേത്രം. ഗ്രനേഡ് എറിഞ്ഞ ശേഷം നാല് ലഷ്കര്-എ-ത്വയിബ പ്രവര്‍ത്തകര് ക്ഷേത്രത്തില് കടക്കുകയായിരുന്നു.


ഫസല് വധക്കേസ്: പ്രതികളായ കാരായി ചന്ദ്രശേഖരനും രാജനും ജാമ്യവ്യവസ്ഥയില് ഇളവ് | Sutharya Keralam\nഫസല് വധക്കേസ്: പ്രതികളായ കാരായി ചന്ദ്രശേഖരനും രാജനും ജാമ്യവ്യവസ്ഥയില് ഇളവ്\nകൊച്ചി: തലശ്ശേരി ഫസല് വധക്കേസില് പ്രതികളായ കാരായി ചന്ദ്രശേഖരനും രാജനും ജാമ്യവ്യവസ്ഥയില് ഹൈക്കോടതി ഇളവ് അനുവദിച്ചു. മൂന്നു മാസം കഴിഞ്ഞ് കണ്ണൂര് ജില്ലയില് പ്രവേശിക്കാം. നിലവിലെ നിയന്ത്രണം മൂന്നു മാസം കൂടി തുടരും. അന്വേഷണവുമായി സഹകരിക്കണമെന്നും കോടതി നിര്‍ദേശിച്ചു.\nഎറണാകുളം ജില്ല വിട്ടു പോവരുതെന്ന ഹൈക്കോടതിയുടെ ജാമ്യവ്യവസ്ഥയില് ഇളവ് തേടിയാണ് പ്രതികള് കോടതിയെ സമീപിച്ചത്. ഇളവ് അനുവദിക്കരുതെന്ന സിബിഐയുടെ ആവശ്യം തള്ളിക്കൊണ്ടാണ് ജസ്റ്റിസ് അശോക് മേനോന്റെ ഉത്തരവ്. എറണാകുളം ജില്ല വിട്ടു പോവരുതെന്ന വ്യവസ്ഥയിലാണ് കോടതി 2013 ല് ഇരുവര്‍ക്കും ജാമ്യം അനുവദിച്ചത്.\nകേസില് ഹൈക്കോടതി തുടരന്വേഷണം നിര്‍ദേശിച്ചതിനാല് വിചാരണ നീട്ടിക്കണമെന്നാവശ്യപ്പെട്ട് അപേക്ഷ നല്‍കിയിട്ടുണ്ടെന്നും കണ്ണൂര് ജില്ലയില് പ്രവേശിക്കുന്നത് തടയേണ്ടതില്ലെന്നും ഹര്‍ജിക്കാര് ബോധിപ്പിച്ചു. പ്രതികള് വിചാരണ നീട്ടണമെന്ന് ആവശ്യപ്പെട്ടിരിക്കുകയാണെന്നും സാക്ഷികളെ സ്വാധീനിക്കുമെന്നും ഇളവ് നല്‍കരുതെന്നുമായിരുന്നു സിബിഐയുടെ വാദം.\nPrevious articleഉത്സവസമയത്ത് ഇളവുകള് അനുവദിക്കരുത്, സൂപ്പര് സ്‌പ്രെഡിന് കാരണമാകും; മുന്നറിയിപ്പുമായി കേന്ദ്രം\nNext articleപെഗാസസ് ഫോണ് ചോര്‍ത്തല് ഗുരുതര ആരോപണമെന്ന് സുപ്രിം കോടതി


കൊവിഡ് 19; തൃശൂരില് രോഗം ഭേദമായതിനെ തുടർന്ന് ഒരാള് ആശുപത്രി വിട്ടു – Times Kerala\nകൊവിഡ് 19; തൃശൂരില് രോഗം ഭേദമായതിനെ തുടർന്ന് ഒരാള് ആശുപത്രി വിട്ടു\nതൃശൂരില് കൊവിഡ് 19 സ്ഥിരീകരിച്ച് ചികിത്സയില് കഴിഞ്ഞിരുന്ന ഒരാളെ രോഗം ഭേദമായതിനെ തുടര്‍ന്ന് വിട്ടയച്ചു. ദുബായില് നിന്ന് മടങ്ങിയെത്തി ചികിത്സയില് കഴിഞ്ഞിരുന്നയാളെയാണ് വിട്ടയച്ചത്. ഇതോടെ നിലവില് ജില്ലയില് രോഗം സ്ഥിരീകരിച്ച് ചികിത്സയില് കഴിയുന്നവരുടെ എണ്ണം ഒന്‍പതായി.\nസോളാര് പീഡന കേസ് സിബിഐക്ക് വിട്ടത് സ്വാഭാവിക നടപടി;രാഷ്ട്രീയ നീക്കം…\nജില്ലയില് 14,716 പേരാണ് നിലവില് നിരീക്ഷണത്തില് കഴിയുന്നത്. ആശുപത്രികളില് നിരീക്ഷണത്തില് കഴിയുന്നത് 39 പേരാണ്. ഇതുവരെ 825 സാമ്പിളുകള് പരിശോധനയ്ക്ക് അയച്ചതില് 809 സാമ്പിളുകളുടെ ഫലം വന്നിട്ടുണ്ട്. 16 എണ്ണത്തിന്റെ ഫലം ലഭിക്കാനുണ്ട്.\nഅതിർത്തിയിൽ ഏറ്റുമുട്ടല്: അഞ്ച് ജവാന്മാർക്ക് വീരമൃത്യു; അഞ്ച് ഭീകരരെ സൈന്യം വധിച്ചു\nമോദി ഗോ മൂത്രം കുടിക്കാൻ പറഞ്ഞാൽ അതിനും മടിക്കില്ല അല്ലെ.? ഐക്യദീപത്തിൽ പങ്കാളിയായി; മുൻ ഇന്ത്യൻ ക്രിക്കറ്റ് താരം സഹീർ ഖാനെതിരെ സൈബർ ആക്രമണം\nസോളാര് പീഡന കേസ് സിബിഐക്ക് വിട്ടത് സ്വാഭാവിക നടപടി;രാഷ്ട്രീയ നീക്കം എന്ന നിലയില് കാണേണ്ടതില്ല;എ.…


മറ്റക്കര: പൊള്ളക്കാട്ട് അന്നമ്മ\nമറ്റക്കര: പൊള്ളക്കാട്ട് പരേതനായ ഔസേപ്പ് ജോണിന്‍റെ ഭാര്യ അന്നമ്മ (89) നിര്യാതയായി.\nസംസ്കാരം വെള്ളിയാഴ്ച പത്തിന് മറ്റക്കര തിരുക്കുടുംബ ദേവാലയത്തിൽ.\nപരേത ചെങ്ങളം ചെരിപുറം കുടുംബാംഗം.\nമക്കൾ: പരേതനായ ജോസഫ് (ബന്തടുക്ക), മാത്യു (ചെറുപുഴ), ആന്‍റണി (വാഴക്കുന്നം), ജോൺ (മറ്റക്കര), സെബാസ്റ്റ്യൻ (മറ്റക്കര), മേരിക്കുട്ടി (കൊഴുവനാൽ), ജയിംസ് (മറ്റക്കര), ബെന്നി (യുഎസ്എ). മരുമക്കൾ: പെണ്ണമ്മ കരകൊഴുപ്പിൽ, ലീലാമ്മ പൊങ്ങനാതടത്തിൽ, ജാൻസി തടത്തിൽ, സോഫി തുണ്ടത്തിൽ, തങ്കമ്മ വരയാത്ത്കരോട്ട്, ജോസഫ് ചുളയില്ലാപ്ലാക്കൽ, ലിസി ചെരുവിൽ, സാലി പനച്ചകുന്നേൽ.\nഎടത്വ: പാണ്ടംകരി മണക്കളത്തില് എല്‍സമ്മ മാത്യു\nഎടത്വ: പാണ്ടംകരി മണക്കളത്തില് എം.സി. മാത്യുവിന്‍റെ ഭാര്യ എല്‍സമ്മ മാത്യു (76,റിട്ട. അധ്യാപിക, സെന്‍റ് മേരീസ് ഹൈസ്‌കൂള്, എടത്വ) നിര്യാതയായി.\nസംസ്‌കാരം എടത്വ സെന്‍റ് ജോര്‍ജ് ഫൊറോനാപള്ളിയില്. പരേത മുട്ടാര് ആറ്റുപുറം കുടുംബാംഗം.\nമക്കള്: ദീപ, ശോഭ, മിനി (യുഎസ്), മീന (ഗവ. എച്ച്എസ്എസ്, ചെങ്ങളം), മനോജ് (കെഎസ്ഇബി സബ്‌സ്റ്റേഷന് മാന്നാര്), മേബി. മരുമക്കള്. സജി കുരിശുംമൂട്ടില്, ബേബിച്ചന് വാഴയില് (ഇരുവരും ദുബായ്), ഷെബിന് കാഞ്ഞിരത്തിങ്കല് കൊല്ലാറത്തറ (യുഎസ്), ബിജോയ് കൊടിയംപ്ലാക്കില് തടത്തില് (സെന്‍റ്് സേവ്യേഴ്‌സ് വിഎച്ച്എസ്എസ് കുറുപ്പന്തറ), അനു ചൂരക്കുറ്റി വാടപ്പറമ്പില്.\nചിറയിൻകീഴ്: ഒറ്റപ്ലാംമുക്ക് ശാന്തിനിവാസിൽ മഹേശ്വരിഅമ്മ\nചിറയിൻകീഴ്: ഒറ്റപ്ലാംമുക്ക് ശാന്തിനിവാസിൽ പരേതനായ ഗോപിനാഥൻ നായരുടെ ഭാര്യ മഹേശ്വരിഅമ്മ (75) നിര്യാതയായി.\nമക്കൾ: വിലാസ് ഗോപിനാഥ് (യുഎഇ), സലിൽ ഗോപിനാഥ് (യുഎസ്എ), കമൽ ഗോപിനാഥ് (ജേർണലിസ്റ്റ്, മൈസൂർ), സുശീൽ ഗോപിനാഥ് (യുഎഇ). മരുമക്കൾ: ലത, രൂപ, ഗീത, സിന്ധു.\nമുക്കൂട്ടുതറ : മുട്ടപ്പള്ളി പൊയ്കയിൽ മറിയാമ്മ\nമുക്കൂട്ടുതറ : മുട്ടപ്പള്ളി പൊയ്കയിൽ പരേതനായ സി.സി. ചാക്കോയുടെ ഭാര്യ മറിയാമ്മ (88) നിര്യാതയായി.\nസംസ്കാരം വ്യാഴം ഒന്നിനു മുക്കൂട്ടുതറ ഐപിസി എബനേസർ സഭാ സെമിത്തേരിയിൽ.\nപരേത പ്ലാങ്കമണ് ചെള്ളേത്ത് കുടുംബാംഗം.\nമക്കൾ : റവ. ഡോ. പി.സി. അലക്സാണ്ടർ (പി.റ്റി.എൽ. ഡയറക്ടർ, ഡൽഹി), രമണി, മേഴ്സി, പാസ്റ്റർ സണ്ണി, ജസി, ജിജി, സജി (യുഎസ്എ), ഫിലിപ്പ്, കൊച്ചുമോൾ.മരുമക്കൾ : ആലീസ്, ജോയി കോട്ടക്കുഴിയിൽ എയ്ഞ്ചൽവാലി, ഓമന, ജോസ് എബനേസർ പന്തളം, മേഴ്സി, ഷിജി, നിഷ, സജി പാട്ടന്പലത്ത് റാന്നി, പരേതനായ സാം കൊക്കാവള്ളിയിൽ ഏലപ്പാറ\nമാന്നാർ മഠത്തിപറമ്പില് അന്നമ്മ\nകടുത്തുരുത്തി: മാന്നാർ മഠത്തിപറമ്പില് (ചീരംകുന്നത്തുകാലായിൽ) പരേതനായ ജോസഫിന്‍റെ (കുട്ടപ്പൻ) ഭാര്യ അന്നമ്മ (99) നിര്യാതയായി.\nസംസ്കാരം പിന്നീട്. പരേത മാന്നാർ തേവിയിൽ കുടുംബാംഗം.\nമക്കൾ: ചിന്നമ്മ കുറുപ്പന്തറ, അന്നക്കുട്ടി വൈക്കം, ലിസി കുട്ടമം (യുഎസ്എ), മേരി (യുഎസ്എ), ഫിലോമിന (യുഎസ്എ), ജോളി (യുഎസ്എ).\nമരുമക്കൾ: കുര്യാക്കോസ് ഒരിത്താപറന്പിൽ, പരേതനായ ജോസഫ് ചെറുപറന്പിൽ തറയിൽ, ചാണ്ടി വടുതലക്കുഴി വാലാച്ചിറ, ജോസ് കറുത്തേടത്ത് ഉല്ലല, ടോമി കാവാലയിൽ കുണുഞ്ഞി, ബെന്നി വട്ടുകുളം കാഞ്ഞിരത്താനം.\nആളൂർ: എടത്താടൻ ഷാജൻ\nആളൂർ: പ്രമുഖ വ്യവസായി എടത്താടൻ പരേതനായ നാരായണൻ മകൻ ഷാജൻ (ഉണ്ണിമോൻ-54) നിര്യാതനായി.\nസംസ്കാരം ഇന്നു രാവിലെ 11ന് തറവാട്ടുവീട്ടുവളപ്പിൽ. മാതാവ്: ഭാർഗവി. ഭാര്യ: പ്രതിഭ. മക്കൾ: അനന്തകൃഷ്ണൻ (വിദ്യാർഥി, യുഎസ്എ), ലക്ഷ്മി (വിദ്യാർഥിനി, ചെന്നൈ).


Seeing Congress getting weak': Kapil Sibal during G-23 meet in Jammu | ഇത് സത്യം തുറന്നുപറയാനുള്ള സമയം; കോൺഗ്രസ് ക്ഷയിക്കുകയാണ്; ഗുലാം നബി ആസാദിനെ തഴഞ്ഞത് എന്തിന്? കോൺഗ്രസ് നേതൃത്വത്തിനെതിരെ കപിൽ സിബൽ; ജനാല ചാടി വന്നവരല്ല തങ്ങളെന്ന് ആനന്ദ് ശർമ്മയും; തെരഞ്ഞെടുപ്പു പ്രഖ്യാപനത്തിന് പിന്നാലെ കോൺഗ്രസിൽ കലഹം - MarunadanMalayalee.com\nFebruary 27, 202104:42 PM IST Permalink\nശ്രീനഗർ: അഞ്ച് സംസ്ഥാനങ്ങളിലെ തെരഞ്ഞെടുപ്പു പ്രഖ്യാപനത്തിന് പിന്നാലെ കോൺഗ്രസ് ദേശീയ നേതൃത്വവുമായി ഇടഞ്ഞ് മുതിർന്ന നേതാവ് കപിൽ സിബലും സംഘവും. കോൺഗ്രസ് നേതൃത്വത്തെ രൂക്ഷമായി വിമർശിച്ച് പാർട്ടിയിലെ തിരുത്തൽ വാദികൾ വീണ്ടും ഒത്തുകൂടി. കോൺഗ്രസ് പാർട്ടി ദുർബലമാകുന്നത് നമ്മൾ കണ്ടുകൊണ്ടിരിക്കുകയാണ്. അതുകൊണ്ടാണ് ഇവിടെ ഒത്തുകൂടിയത്. തങ്ങൾ നേരത്തെയും ഒത്തുകൂടിയിരുന്നു. ഒരുമിച്ച് പാർട്ടിയെ ശക്തിപ്പെടുത്തണമെന്നും മുതിർന്ന നേതാവ് കപിൽ സിബൽ പറഞ്ഞു.\nരാജ്യസഭാ കാലാവധി കഴിഞ്ഞെത്തിയ ഗുലാം നബി ആസാദിന് നൽകിയ സ്വീകരണത്തിൽ സംസാരിക്കുകയായിരുന്നു കപിൽ സിബൽ. ഗുലാം നബി ആസാദിന്റെ സ്വീകരണ പരിപാടി കോൺഗ്രസ് ഹൈക്കമാൻഡിന് മുന്നറിയിപ്പും ശക്തിപ്രകടനവും ആയിട്ടാണ് കോൺഗ്രസിലെ തിരുത്തൽവാദികൾ എടുത്തിട്ടുള്ളത്. ഗുലാം നബി ആസാദിന് വീണ്ടും രാജ്യസഭയിൽ അവസരം നൽകാത്തതിനെതിരെ സിബൽ പാർട്ടിയെ രൂക്ഷമായി വിമർശിച്ചു. 'ഗുലാം നബി ആസാദ് പരിചയ സമ്പന്നനായ പൈലറ്റാണ്. അദ്ദേഹത്തിന് എഞ്ചിനിലെ തകരാർ കണ്ടെത്താനും പരിഹാരം കാണാനും സാധിക്കും.\nഎല്ലാ സംസ്ഥാനങ്ങളിലെയും കോൺഗ്രസിന്റെ അടിത്തറ അറിയുന്ന നേതാവാണ് അദ്ദേഹം. അദ്ദേഹത്തെ പാർലമെന്റിൽ നിന്ന് മോചിപ്പിക്കുകയാണെന്ന് അറിഞ്ഞപ്പോൾ ഞങ്ങൾക്ക് സങ്കടമുണ്ടായി. പാർലമെന്റിൽ നിന്ന് പോകാൻ ഞങ്ങൾ അദ്ദേഹത്തെ അനുവദിക്കുന്നില്ല. എന്തുകൊണ്ടാണ് കോൺഗ്രസ് അദ്ദേഹത്തിന്റെ അനുഭവം ഉപയോഗിക്കാത്തതെന്ന് എനിക്ക് മനസ്സിലാകുന്നില്ല' കപിൽ സിബൽ പറഞ്ഞു.\nകപിൽ സിബലിന് പുറമെ കോൺഗ്രസ് നേതൃത്വത്തെ തിരുത്താൻ ശ്രമിച്ച ആനന്ദ് ശർമ്മ, മനീഷ് തിവാരി, ഭൂപീന്ദർ ഹൂഡ തുടങ്ങിയ നേതാക്കളും ജമ്മുകശ്മീരിൽ രണ്ടു ദിവസങ്ങളിലായി നടക്കുന്ന പരിപാടികളിൽ പങ്കെടുക്കുന്നുണ്ട്. 'കഴിഞ്ഞ ഒരു ദശകത്തിൽ കോൺഗ്രസ് ദുർബലമായി. പാർട്ടിയുടെ നന്മയ്ക്കാണ് ഞങ്ങളുടെ ശബ്ദം. എല്ലായിടത്തും ഇത് വീണ്ടും ശക്തിപ്പെടുത്തണം. പുതിയ തലമുറയെ പാർട്ടിയുമായി ബന്ധിപ്പിക്കണം കോൺഗ്രസിന്റെ നല്ല ദിവസങ്ങൾ ഞങ്ങൾ കണ്ടു. പ്രായമാകുമ്പോൾ ഇത് ദുർബലമാകുന്നത് കാണാൻ ഞങ്ങൾ ആഗ്രഹിക്കുന്നില്ല' ആനന്ദ് ശർമ്മ പരിപാടിയിൽ പങ്കെടുത്തുകൊണ്ട് പറഞ്ഞു.\nജനാല ചാടി വന്നവരല്ല താനുൾപ്പെടെയുള്ള നേതാക്കളെന്ന് ആനന്ദ് ശർമ്മയും വ്യക്തമാക്കി. താൻ കോൺഗ്രസുകാരനാണോ എന്ന് മറ്റുള്ളവർ നിശ്ചയിക്കേണ്ടെന്നും ആനന്ദ് ശർമ്മ പറഞ്ഞു. കാവി തലപ്പാവുകൾ അണിഞ്ഞായിരുന്നു ഗുലാം നബി ആസാദ് അടക്കമുള്ള നേതാക്കൾ പരിപാടിയിൽ പങ്കെടുത്തത്. കോൺഗ്രസ് കശ്മീർ ഘടകത്തിന്റെ അറിവില്ലാതെ നടത്തുന്ന പരിപാടിയോടെ നീക്കം കൂടുതൽ ശക്തമാക്കാനാണ് തിരുത്തൽവാദികളുടെ തീരുമാനം. നാല് സംസഥാനങ്ങളിലേക്കും പുതിച്ചേരിയിലേക്കും നടക്കുന്ന തെരഞ്ഞെടുപ്പുമായി ബന്ധപ്പെട്ട ആലോചനകളിലേക്കൊന്നും ഈ നേതാക്കളെ ഹൈക്കമാൻഡ് അടുപ്പിച്ചിട്ടില്ല.\nതമിഴ്‌നട്ടിൽ ഡിഎംകെയുമായുള്ള സീറ്റ് ചർച്ചയിൽ നിന്ന് ഗുലാംനബി ആസാദിനെ ഒഴിവാക്കി രൺദീപ് സിങ് സുർജേവാലക്ക് ചുമതല നൽകുകയും ചെയ്തു. നേതൃമാറ്റം സംബന്ധിച്ച ചർച്ചകൾ ഉടൻ തുടങ്ങുമെന്ന് കഴിഞ്ഞ ഡിസംബറിൽ സോണിയ ഗാന്ധി ഉറപ്പ് നൽകിയിരുന്നെങ്കിലും തുടർ നടപടികൾ ഉണ്ടാകാത്തതിലുള്ള അമർഷം പരസ്യമായി പ്രകടിപ്പിക്കാൻ കൂടിയാണ് നേതാക്കൾ ശക്തി പ്രകടനത്തിനിറങ്ങുന്നത്. മറ്റ് സംസ്ഥാനങ്ങളിലെ സമാന മനസ്‌കരുമായി നേതാക്കൾ ആശയവിനിമയം നടത്തുന്നുവെന്നാണ് വിവരം.\nഅതിനിടെ ബിജെപിയിൽ ചേരുമെന്ന പ്രചാരണം ഗുലാം നബി ആസാദ് നിഷേധിച്ചു രംഗത്തുവന്നു. ഗുലാം നബി ആസാദിന്റെ രാജ്യസഭാംഗത്വ കാലാവധി അവസാനിക്കുന്ന വേളയിൽ പ്രധാനമന്ത്രി നരേന്ദ്ര മോദി നടത്തിയ വൈകാരിക പ്രകടനമാണ് അഭ്യൂഹങ്ങൾക്ക് തുടക്കമിട്ടിരുന്നത്. ഗുലാം നബി ആസാദ് ബിജെപിയിലേക്കെന്ന തരത്തിൽ വാർത്തകൾ പ്രചരിച്ചിരുന്നു. ആ വാർത്തകളെ തുടക്കത്തിൽ തന്നെ തള്ളിയ ആസാദ്, ഇപ്പോൾ സംശയത്തിന് ഇടയില്ലാത്ത വിധം നിലപാട് വ്യക്തമാക്കിയിരിക്കുകയാണ്.\nകശ്മീരിലെ ഷഹീദ് ചൗക്കിൽ കോൺഗ്രസ് ഓഫീസിൽ പാർട്ടി പ്രവർത്തകരെയും നേതാക്കളെയും അഭിമുഖീകരിച്ച് സംസാരിക്കുമ്പോഴാണ് മുഴുവൻ അഭ്യൂഹങ്ങളെയും ഗുലാംനബി തള്ളിക്കളഞ്ഞത്. 'ഞാൻ പാർലമെന്റിൽ നിന്ന് മാത്രമാണ് വിരമിച്ചത്, രാഷ് ്ട്രീയത്തിൽ നിന്നല്ല. ബിജെപിയിൽ ചേരാനാണെങ്കിൽ അത് വാജ്‌പേയിയുടെ കാലത്ത് തന്നെ ആകാമായിരുന്നു'- ഗുലാം നബി ആസാദ് പറഞ്ഞു. ജമ്മു കശ്മീരിലും പുറത്തും കോൺഗ്രസിനെ ശക്തിപ്പെടുത്താനുള്ള പരിശ്രമങ്ങൾ തുടരുമെന്നും അദ്ദേഹം പറഞ്ഞു. പാർട്ടിയിൽ വിവേചനങ്ങൾ ഒന്നുമില്ല. വീക്ഷണങ്ങളിലെ വ്യത്യാസം മാത്രമാണുള്ളതെന്നും പാർട്ടിയിലുള്ളവരുടെയെല്ലാം ലക്ഷ്യം ഒന്നാണെന്നും അദ്ദേഹം പറഞ്ഞു.\nഎന്നിട്ടും ഇപ്പോൾ ഞങ്ങൾ ബിജെപി അനുകൂലികളായി അല്ലേ?


സർക്കാർ സ്കൂളുകളുടെ ശോച്യാവസ്ഥ പരിഹരിക്കണമെന്നാ\nസർക്കാർ സ്കൂളുകളുടെ ശോച്യാവസ്ഥ പരിഹരിക്കണമെന്നാവശ്യപ്പെട്ട് എ.ബി.വി.പി നടത്തിയ മാർച്ചിൽ സംഘർഷം.\nകോട്ടയം ഡി.ഡി.ഇ ഓഫീസിലേക്ക് തള്ളിക്കയറാനുള്ള പ്രവർത്തകരുടെ ശ്രമം തടഞ്ഞതാണ് പൊലീസും പ്രവർത്തകരും തമ്മിലുള്ള സംഘർഷത്തിലേക്ക് വഴിവച്ചത്.\nmanu bhaskar Send an email November 27, 2019\nConflict in ABVP March\nസർക്കാർ സ്കൂളുകളുടെ ശോച്യാവസ്ഥ പരിഹരിക്കണമെന്നാവശ്യപ്പെട്ട് കോട്ടയം ഡി.ഡി.ഇ ഓഫീസിലേക്ക് എ.ബി.വി.പി നടത്തിയ മാർച്ചിൽ നേരിയ സംഘർഷം. ഓഫീസിലേക്ക് തള്ളിക്കയറാനുള്ള പ്രവർത്തകരുടെ ശ്രമം തടഞ്ഞതാണ് പൊലീസും പ്രവർത്തകരും തമ്മിലുള്ള സംഘർഷത്തിലേക്ക് വഴിവച്ചത്.\nമാർച്ചിനെക്കുറിച്ച് പൊലീസിന് നേരത്തെ വിവരം നൽകിയിരുന്നില്ല. ഇതിനാൽ ഓഫീസ് ഗേറ്റിനു മുന്നിൽ സുരക്ഷയൊരുക്കാൻ പൊലീസിന് കഴിഞ്ഞിരുന്നില്ല. അതിനാൽ സംഘടിച്ചെത്തിയ 20 ഓളം പ്രവർത്തകർ ഓഫീസ് വളപ്പിലേക്ക് പ്രവേശിക്കുകയായിരുന്നു. തുടർന്ന് ഉപരോധം നടത്തിയ പ്രവർത്തകരെ പൊലീസ് അറസ്റ്റ് ചെയ്ത് നീക്കി.\nABVP Kerala എ.ബി.വി.പി കേരള പോലീസ് കോട്ടയം കോട്ടയം ഡി.ഡി.ഇ ഓഫീസ്


സാറാ കെയ്ന്; സാഹിത്യം, നാടകം, വിഷാദം, ആശുപത്രികള്...ഒടുക്കം ഷൂലേസില് തീര്‍പ്പുകല്പിച്ച ജീവന്! | Sara Kane| British Theatre| Books| Mathrubhumi\nസാറാ കെയ്ന്; സാഹിത്യം, നാടകം, വിഷാദം, ആശുപത്രികള്...ഒടുക്കം ഷൂലേസില് തീര്‍പ്പുകല്പിച്ച ജീവന്!\nFeb 20, 2021, 05:03 PM IST\nമരുന്നുകള് തളര്‍ത്തുമ്പോഴും ഭ്രാന്തമായ ആവേശത്തോടെ എഴുത്തിനെ, നാടകത്തെ, സംഭാഷണങ്ങളെ തന്നിലേക്കാവാഹിക്കുന്നതില് ആനന്ദം കൊണ്ടിരുന്നു സാറ. സാറയെ വിഷാദക്കയത്തില് നിന്നും കരകയറ്റാനായി സഹനാടകപ്രവര്‍ത്തകര് തങ്ങളാല് കഴിയുന്നതെല്ലാം തന്നെ നടപ്പാക്കിയിരുന്നു\nരതികാമനകൾ, വേദന, പീഡനം-ശാരീകവും മാനസികവും-മരണം, വീണ്ടെടുക്കൽ, ജീവിതം, സ്നേഹം. ഭൂമി, ആകാശം, പാതാളം...കാവ്യാത്മകമായ ഭാഷയിൽ തീർത്ത നാടകപര്യവേക്ഷണങ്ങൾ, അരങ്ങിലെ അങ്ങേയറ്റം അക്രമാസക്തമായ പ്രകടനങ്ങൾ.. സാറാ കെയ്ൻ എന്ന നാടകകൃത്ത് അരങ്ങിനെ അനുഭവിപ്പിച്ചപ്പോൾ ലോകനാടകം ഉറക്കെ വിളിച്ചുപറഞ്ഞു; ''All her World isaStage...Stage of Humanity, love, Frustration,hate, fidelty...''\nഎക്സ്പ്രഷനിസത്തിന്റെയും ജാക്കോബിയൻ ദുരന്തനാടകങ്ങളുടെയും പ്രചോദനത്തിൽ നിന്നുരുവം കൊണ്ട നാടകകൃത്ത് എന്ന് ഗ്രഹാം സോന്റേഴ്സിനെപ്പോലുള്ള പണ്ഡിതരിൽ നിന്നും നേരിട്ട് പ്രകീർത്തിക്കപ്പെട്ടവൾ സാറ. തൊണ്ണൂറുകളുടെ ആരംഭത്തിൽ ബ്രിട്ടീഷ് നാടകവേദികളിൽ പിറവിയെടുത്ത ഇൻ-യേർ-ഫേസ് തിയറ്റർ പ്രതിഫലനമായും സാറാ കെയ്ൻ നാടകങ്ങളെ ലോകം വാഴ്ത്തി. അഞ്ചു നാടകങ്ങളും ഒരു ഹ്രസ്വചിത്രവും 'ദ ഗാർഡിയൻ' പ്രസിദ്ധീകരിച്ച രണ്ടേ രണ്ട് ലേഖനങ്ങളും മാത്രം തന്റെ അക്കൗണ്ടിലെത്തിക്കാനുള്ള ആയുസ്സേ സാറാ കെയ്നിന് ഉണ്ടായിരുന്നുള്ളൂ. ഇരുപത്തിയെട്ടാമത്തെ വയസ്സിൽ 1999 ഫെബ്രുവരി ഇരുപതിന് ആയുസ്സിന്റെ നാടകത്തിന് തിരശ്ശീല വീണപ്പോൾ ലോകനാടകത്തിന് നഷ്ടമായത് അരങ്ങിനെ അനുഭവിപ്പിച്ച, വിജൃംഭിപ്പിച്ച പ്രതിഭയെയായിരുന്നു.\nഎസ്സക്സിലെ ബ്രന്റ് വുഡ് സ്ട്രീറ്റിൽ ജനിച്ചു വളർന്ന സാറ തന്റെ മാതാപിതാക്കളുടെ ഇവാഞ്ചലിക്കൽ വിശ്വാസങ്ങൾ പിന്തുടരാൻ വിസമ്മതിച്ചിരുന്നു. തികച്ചും സ്വതന്ത്രമായ വീക്ഷണങ്ങൾ നന്നേ ചെറുപ്പത്തിലേ കൂടെ കൂട്ടിയ സാറ ബ്രിസ്റ്റോൾ യൂണിവേഴ്സിറ്റിയിൽ നിന്നാണ് നാടകപഠനം ആരംഭിച്ചത്. നാടകമെഴുത്തിൽ മാസ്റ്റർ ബിരുദം നേടിയ ശേഷം വിഖ്യാത നാടകകൃത്ത് ഡേവിഡ് എഡ്ഗറിന്റെ കീഴിലായിരുന്നു തുടർ പരിശീലനങ്ങൾ.\nസാറാ കെയ്നിനു മുന്നിൽ അതിവിശാലമായ സർഗത്മകലോകം തന്നെയുണ്ടായിരുന്നു. അതികഠിനമായ വിഷാദം പക്ഷേ വിട്ടുപോകാൻ കൂട്ടാക്കാതെ സാറയെ പലപ്പോഴും കീഴടക്കിയിരുന്നു. ലണ്ടനിലെ ഒരു മാനസികാരോഗ്യകേന്ദ്രത്തിൽ മറ്റാരുടെയും നിർബന്ധമില്ലാതെ തന്നെ സ്വയം തിരിച്ചറിഞ്ഞ്, വിഷാദത്തിൽ നിന്നും കരകയറാനായി സാറ രണ്ടു തവണ കിടത്തി ചികിത്സ തന്നെ തേടി. മരുന്നുകൾ തളർത്തുമ്പോഴും ഭ്രാന്തമായ ആവേശത്തോടെ എഴുത്തിനെ, നാടകത്തെ, സംഭാഷണങ്ങളെ തന്നിലേക്കാവാഹിക്കുന്നതിൽ ആനന്ദം കൊണ്ടിരുന്നു സാറ. സാറയെ വിഷാദക്കയത്തിൽ നിന്നും കരകയറ്റാനായി സഹനാടകപ്രവർത്തകർ തങ്ങളാൽ കഴിയുന്നതെല്ലാം തന്നെ നടപ്പാക്കിയിരുന്നു. പെയ്ൻസ് പ്ലോ കമ്പനിയുടെ റസിഡണ്ട് റൈറ്ററാക്കി നിയമിച്ചുകൊണ്ട് മുഴുവൻ സമയവും സാറയെ നാടകത്തിൽ തളച്ചിടാൻ ശ്രമിച്ചെങ്കിലും പരാജയപ്പെട്ടു. ബുഷ് തിയേറ്ററിലെ ലിറ്റററി അസോസിയേറ്റ് ആയി ജോലി ചെയ്തു വരവേയാണ് ഈ മാറ്റം സാറയ്ക്കായി സഹപ്രവർത്തകർ ചെയ്തുകൊടുത്തത്. കൂടുതൽ കാരുണ്യങ്ങൾക്കു കാത്തുനിൽക്കാതെ, മറ്റുള്ളവർക്ക് താൻ കാരണം ഉറക്കം നഷ്ടപ്പെടുന്നുവെന്ന അവസ്ഥയിൽ രണ്ട് ദിവസം അമിതമായി ഡിപ്രഷൻ ഗുളികകൾ കഴിച്ചു. മൂന്നാം ദിവസം ലണ്ടനിലെ കിങ്സ് കോളേജ് ഹോസ്പിറ്റൽ കുളിമുറിയിൽ ഷൂലേസിൽ കെട്ടിത്തൂങ്ങിയാണ് സാറാ കെയ്ൻ മരണത്തിന്റെ ഉന്മാദനൃത്തനാടകമാടിയത്.\nഒരു കവയത്രിയാവാനായിരുന്നു സാറാ കെയ്ൻ ആഗ്രഹിച്ചത്. പക്ഷേ തന്റെ ചിന്തകളും വികാരങ്ങളും കവിതയുടെ ഭാഷയിൽ അവതരിപ്പിക്കാനാവില്ല എന്ന് സ്വയം തിരിച്ചറിഞ്ഞു പിന്മാറുകയായിരുന്നു. എങ്കിലും കവിതാശ്രമങ്ങൾ നടത്താതെയുമിരുന്നില്ല. ''നാടകത്തിന് ഓർമകളില്ല, അത് കലയെ ഏറ്റവും അസ്തിത്വമുള്ളതാക്കുന്നു. സംശയമില്ല. അതുകൊണ്ടാണ് ഇരുണ്ടമുറിയിൽ എവിടെയെങ്കിലും ആരെങ്കിലും എന്റെ മനസ്സിൽ കത്തിക്കൊണ്ടിരിക്കുന്ന ഒരു ചിത്രം കാണിക്കുമെന്ന ആശയോടെ ഞാൻ തിരിച്ചുവരുന്നത്''- നാടകത്തോടുള്ള തന്റെ അഭിനിവേശത്തെക്കുറിച്ച് സാറാ കെയ്ൻ ഇങ്ങനെയാണ് വൈകാരികമായി പറഞ്ഞത്.\nബെർമിങ്ഹാമിൽ നാടകവിദ്യാർഥിനിയായിരുന്നപ്പോൾ എഴുതിവെച്ച ആദ്യ രണ്ട് സീനിൽ നിന്നും വളർന്നു വലുതായ 'ബ്ലാസ്റ്റഡ്' ആണ് സാറയുടെ പ്രഥമനാടകം. പൊതുജനങ്ങളുടെ മുന്നിലാണ് ആദ്യം അത് അരങ്ങേറിയത്. റോഡിൽ നിന്നും ലഭിച്ച ആവേശത്തിന്റെയും പ്രോത്സാഹനത്തിന്റെയും ഫലമായി 'ബ്ലാസ്റ്റഡ്' നേരെ കയറിയത് റോയൽ കോർട് തിയേറ്ററിന്റെ വേദിയിലാണ്. അപക്വമായ നാടകം എന്ന് അക്കാലത്തെ ബ്രിട്ടീഷ് പത്രങ്ങളെല്ലാം വിധിയെഴുതിയ നാടകമായിരുന്നു അത്. പക്ഷേ സാറയ്ക്ക് അതുകൊണ്ട് ലഭിച്ചതാവട്ടെ സുശക്തവും സുതാര്യവുമായ നാടകസൗഹൃദങ്ങളായിരുന്നു.തുടർന്നങ്ങോട്ട് സ്കിൻ, ഫിയാദ്രാസ് ലവ്, ക്ലൻസ്ഡ്,ക്രേവ്, 4.48 സൈക്കോസിസ് എന്നീ രചനകൾ. ബ്രിട്ടീഷ് നാടകത്തിന്റെ അത്യുന്നതിയിലേക്ക് നടന്നുകയറുകയായിരുന്നു സാറാ കെയ്ൻ. ബ്രിട്ടീഷ് നാടക വേദികൾ മാത്രമല്ല, യൂറോപ് മുഴുവനായും ഓസ്ട്രേലിയയും സൗത്ത് അമേരിക്കയും സാറയുടെ നാടകങ്ങളെ ഹാർദ്ദവമായി എതിരേറ്റു. 'നല്ലവരെ ദൈവം നേരത്തേ തിരിച്ചുവിളിക്കു'മെന്ന് ആശ്വസിച്ചുകൊണ്ടാണ് സാറാ കെയ്നിന്റെ ഇരുപത്തിരണ്ടാം വിയോഗദിനത്തെ ബ്രിട്ടീഷ് നാടകലോകം ഓർക്കുന്നത് .\nContent Highlights: Remembering Sara Kane British Playwright o her 22 Death Anniversary


'കാസർകോഡ് രണ്ടുചെറുപ്പക്കാർ കൊല്ലപ്പെട്ടപ്പോൾ പ്രതിസന്ധിയിലായ ഒരമ്മയും മകളുമുണ്ട്; അവരുടെ കാര്യത്തിൽ എന്തെങ്കിലും ചെയ്യാൻ കഴിഞ്ഞോ? ചോദ്യം കേട്ടപാടെ പൊട്ടിത്തെറിച്ച് എം.സി.ജോസഫൈൻ: 'പൊളിറ്റിക്കലായ ചോദ്യങ്ങൾക്ക് മറുപടി നൽകില്ല; കേരളത്തിൽ കണ്ണീരൊഴുക്കുന്നത് ഒരു സ്ത്രീ മാത്രമല്ല; കാസർകോഡ് പോകുന്നുണ്ടോയെന്ന് ഇപ്പോൾ പറയാൻ പറ്റില്ലെന്നും വനിതാ കമ്മീഷൻ ചെയർപേഴ്‌സൺ\nFebruary 26, 2019 | 11:14 pm\nകൊച്ചി: സിപിഎം പ്രവർത്തകരുടെ കൊലക്കത്തിക്കിരയായ കോൺഗ്രസ്സ് പ്രവർത്തകരായ കൃപേഷിന്റെയും ശരത്ലാലിന്റെയും വീട്ടിൽ പോകാത്തതിന്റെ വിവരം ചോദിച്ചപ്പോൾ മാധ്യമ പ്രവർത്തകരോട് പൊട്ടിത്തെറിച്ച് വനിതാ കമ്മീഷൻ ചെയർപ...\nFebruary 26, 2019 | 11:11 pm\nതിരുവനന്തപുരം: പാക്കിസ്ഥാന്റെ ഭാഗത്ത് നിന്ന് തീർച്ചയായും പ്രതികരണം ഉണ്ടാകുമെന്ന് നയതന്ത്രജ്ഞൻ ടി.പി.ശ്രീനിവാസൻ അഭിപ്രായപ്പെട്ടു. ന്യൂക്ലിയർ ബ്ലാക്ക്‌മെയിലിംഗിനുള്ള സാധ്യതയും തള്ളിക്കളയാനാവില്ല. ഇന്ത്യ...\nകോടിയേരിക്ക് ചൈനയുടെ പ്രേതം ബാധിച്ചു; സേനയുടെ നടപടി രാഷ്ട്രീയവൽക്കരിക്കാൻ ബിജെപി ഉദ്ദേശിക്കുന്നില്ലെന്നും ശ്രീധരൻപിള്ള; രാജ്യദ്രോഹ കുറ്റത്തിന് കേസെടുക്കണം; കോടിയേരി സംസാരിക്കുന്നത് പാക്കിസ്ഥാനു വേണ്ടിയെന്നും പി കെ കൃഷ്ണദാസ്\nFebruary 26, 2019 | 11:09 pm\nകൊച്ചി: പാക്കിസ്ഥാനിൽ ഇന്ത്യ നടത്തിയ തിരിച്ചടി തെരഞ്ഞെടുപ്പ് അട്ടിമറിക്കാനുള്ള മോദിയുടെ ശ്രമമെന്ന കോടിയേരി ബാലകൃഷ്ണന്റെ പ്രസ്താവനയ്‌ക്കെതിരെ ബിജെപി സംസ്ഥാന അധ്യക്ഷൻ അഡ്വ പി എസ് ശ്രീധരൻപിള്ള. ഇന്ത്യയെ ...\nബാലാകോട്ട് വ്യോമാക്രമണത്തിൽ ഇന്ത്യയെ പിന്തുണച്ച് ഫ്രാൻസ്; പാക്കിസ്ഥാനോട് ഭീകര പ്രവർത്തനങ്ങൾ അവസാനിപ്പിക്കാനും നിർദ്ദേശം; ഭീകരവാദത്തിനെതിരെയുള്ള ചെറുത്തുനിൽപ്പിൽ ഇന്ത്യയ്‌ക്കൊപ്പം നിലകൊള്ളുമെന്നും ഫ്രാൻസ്\nFebruary 26, 2019 | 10:47 pm\nഡെൽഹി; പാക്കിസ്ഥാനിൽ ഇന്ത്യൻ വ്യോമ സേന നടത്തിയ അക്രമണത്തിന്റെ പശ്ചാത്തലത്തിൽ ഇന്ത്യയെ ശക്തമായി പിന്തുണച്ച് ഫ്രാൻസ്. ഇതോടൊപ്പം പാക്കിസ്ഥാനോട് ഭീകര പ്രവർത്തനങ്ങൾ നിർത്തണമെന്നും ആവശ്യപ്പെട്ടിട്ടുണ്ട്. ഭ...\nആർഐസി ഉച്ചകോടി: സുഷമ സ്വരാജ് ചൈനയിലേക്ക് യാത്ര തിരിച്ചു; ചൈനീസ് വിദേശകാര്യമന്ത്രിയുമായുള്ള ചർച്ച നിർണായകം\nFebruary 26, 2019 | 10:34 pm\nന്യൂഡൽഹി: വിദേശകാര്യമന്ത്രി സുഷമ സ്വരാജ് ചൈനയിലേക്ക് പുറപ്പെട്ടു. 16-ാമത് റഷ്യ-ഇന്ത്യ-ചൈന (ആർഐസി) ഉച്ചകോടിയിൽ പങ്കെടുക്കാനാണ് സന്ദർശനം. ചൈനയിലെ വൂഹാനാണ് ഉച്ചകോടിക്ക് വേദിയാകുന്നത്. വിദേശകാര്യ മന്ത്രിത...\nഎങ്ങനെയാണ് ഇന്ത്യൻ വിമാനങ്ങൾ ഒരുപോറൽ പോലും ഏൽക്കാതെ മടങ്ങിയത്? എന്താണ് അവ വെടിവച്ചിടാതിരുന്നത്? ഒരുമുഴുനീള യുദ്ധമുണ്ടാകുമോ? നാലു മുതൽ അഞ്ചുവരെ കിലോമീറ്റർ ഉള്ളിൽ പ്രവേശിപ്പിക്കാൻ ധാരണയുണ്ടായിരുന്നോ? എന്തുകൊണ്ടാണ് നമ്മുടെ വിമാനങ്ങൾ അവരെ തുരത്താൻ വൈകിയത്? പാക് പ്രതിരോധ-വിദേശമന്ത്രിമാരെ ചോദ്യങ്ങളാൽ വെള്ളം കുടിപ്പിച്ച് പാക് മാധ്യമപ്രവർത്തകർ; ഒഴുക്കൻ മറുപടികളുമായി തടി രക്ഷിച്ച് നേതാക്കൾ\nFebruary 26, 2019 | 10:13 pm\nഇസ്ലാമബാദ്: ഇന്ത്യൻ വ്യോമസേനയുടെ അതിർത്തി കടന്നുള്ള ആക്രമണത്തെ തുടർന്ന് കാര്യങ്ങൾ വിശദീകരിക്കാൻ പാക് വിദേശ-പ്രതിരോധമന്ത്രിമാർ വിളിച്ച സംയുക്ത വാർത്താസമ്മേളനത്തിൽ മാധ്യമപ്രവർത്തകർ അവരെ ചോദ്യശരങ്ങളാൽ ...\nതമിഴ്‌നാട്ടിലെ ഈ ക്ഷേത്രത്തിലേക്ക് വരു! പ്രസാദമായി കിട്ടും മട്ടൺ ബിരിയാണി; പ്രസാദം വിതരണം ചെയ്യുന്നത് മധുരയിലെ മുനിയാണ്ടി ക്ഷേത്രോത്സവത്തിൽ; ക്ഷേത്രത്തിലെ പ്രതിഷ്ഠയായ മുനിയാണ്ടി ബിരിയാണി പ്രേമിയെന്ന് വിശ്വസം; ഫെസ്റ്റിവലിനു തയ്യാറാക്കുന്നത് രണ്ടായിരം കിലോയോളം മട്ടൺ ബിരിയാണി\nFebruary 26, 2019 | 09:47 pm\nചെന്നൈ; ബിരിയാണി എന്നു കേൾക്കുമ്പോൾ വായിൽ വെള്ളമൂറാത്തവർ കുറവായിരിക്കും. നിലവിൽ സമാന്യം നല്ലെരു ബിരിയാണ് കഴിക്കണമെങ്കിൽ ശരാശരി ഒരു 100-400 വരെയോക്കെ മുടക്കേണ്ടി വരും. എന്നാൽ അതു സൗജന്യമായി കിട്ടിയാലോ?...\nFebruary 26, 2019 | 09:45 pm\nബാംഗ്ലൂർ: ഓസ്‌ട്രേലിയയുടെ ഇന്ത്യൻ പര്യടനത്തിലെ ടി20 പരമ്പരയിലെ രണ്ടാമത്തേയും അവസാനത്തേയും മത്സരം നാളെ ബാംഗ്ലൂരിൽ നടക്കും. ആദ്യ മത്സരത്തിൽ അവസാനഓവറിൽ വിജയം കൈപ്പിടിയിൽ നിന്നും വഴുതി പോയ ഇന്ത്യക്ക് നാളെ...\nഓഖി ദുരിതബാധിതർക്കും കുടുംബത്തിനും നൽകിയ വാക്ക് പാലിച്ച് പിണറായി; 179 യുവാക്കൾക്ക് കോസ്റ്റൽ വാർഡന്മാരായി പൊലീസ് സേനയിൽ നിയമനം; തൃശ്ശൂരിലെ നാല് മാസത്തെ ട്രെയിനിങിന് ശേഷം ജോലിയിൽ പ്രവേശിക്കും\nFebruary 26, 2019 | 09:24 pm\nതിരുവനന്തപുരം:തീരദേശ പൊലീസ് സേനയിലേക്ക് കോസ്റ്റൽ വാർഡന്മാരായി 179 പേർക്ക് മുഖ്യമന്ത്രി നിയമന ഉത്തരവ് കൈമാറി. ഓഖി ദുരിതാശ്വാസ പാക്കേജിന്റെ ഭാഗമായി പ്രഖ്യാപിച്ചിരുന്ന വാഗ്ദാനങ്ങളിൽ ഒന്നായിരുന്നു ഇത്.മത്...\nഇത് ഞങ്ങളുടെ ദുഃഖത്തിന് കുറച്ചെങ്കിലും ശമനമുണ്ടാക്കുന്നു; തീവ്രവാദികളോട് പകരം ചോദിച്ചതിൽ അതിയായ സന്തോഷം; പാക്കിസ്ഥാനിലെ ഇന്ത്യൻ വ്യോമാക്രമണത്തിൽ അഭിനന്ദനവുമായി പുൽഗാമയിൽ കൊല്ലപ്പെട്ട സൈനികരുടെ കുടുംബങ്ങൾ\nFebruary 26, 2019 | 09:13 pm\nഡൽഹി: ഫെബ്രുവരി 14ന് പുൽവാമയിൽ ചാവേർ അക്രമത്തിൽ 40 സൈനികരെ കൊലപ്പെടുത്തിയ ജെയ്‌ഷെ മുഹമ്മദ് നടപടിയിൽ രാജ്യം മുഴുവൻ പ്രതിഷേധം പുകയുകയായിരുന്നു. ജയ്‌ഷെ മുഹമ്മദിനും അവരെ പാലൂട്ടി വളർത്തുന്ന പാക്കിസ്ഥാനും ...\nമുഖ്യമന്ത്രിയെ അധിക്ഷേപിച്ച് ഫേസ്‌ബുക്ക് പോസ്റ്റിട്ടയാൾ അറസ്റ്റിൽ; മുഖ്യമന്ത്രിയെയും മറ്റു മന്ത്രിമാരെയും കശാപ്പുകാരാക്കിയത് പാലോട് സ്വദേശി പ്രമോദ് സാമുവൽ\nപാലോട്; മുഖ്യമന്ത്രി പിണറായി വിജയനെയും മറ്റു മന്ത്രിമാരെയും അധിക്ഷേപിച്ച് ഫേസ്‌ബുക്കിൽ പോസ്റ്റിട്ടയാൾ അറസ്റ്റിൽ. ഇളവട്ടം രജിത ഭവനിൽ പ്രമോദ് സാമൂവലിനെയാണ് പാലോട് എസ്‌ഐ കെബി മനോജ്കുമാറും സംഘവും അറസ്റ്റ്...\nസധൈര്യം മുന്നോട്ട് എന്ന ആഹ്വാനവുമായി കൊച്ചിയിൽ മെഗാ വനിതാ സംഗമമൊരുക്കുന്നു; മാർച്ച് ഏഴിലെ സംഗമത്തിൽ വിവിധ തുറകളിലെ മൂവായിരം സ്ത്രീകൾ പങ്കെടുക്കുമെന്ന് വനിതാകമ്മീഷൻ\nFebruary 26, 2019 | 08:56 pm\nകൊച്ചി: ലോക വനിതാ ദിനത്തോടനുബന്ധിച്ച് സധൈര്യം മുന്നോട്ട് എന്ന സന്ദേശം നൽകി മാർച്ച് ഏഴിന് മെഗാ വനിതാ സംഗമമൊരുക്കി വനിതാകമ്മീഷൻ. രാഷ്ട്രീയ- മത -വർണ വ്യത്യാസമില്ലാതെ കേരളത്തിലെ എല്ലാ തുറയിലും പെട്ട മൂവായ...\nമദ്യപിച്ച് വീട്ടിലെത്തുന്ന പിതാവ് മകളെ പീഡിപ്പിക്കാൻ തുടങ്ങിയത് ഏഴാം ക്ലാസ് പഠന കാലം മുതൽ; മൂന്ന് വർഷത്തോളമായി തുടർന്ന ക്രൂര പീഡനം പുറത്ത് വന്നത് പത്താംക്ലാസുകാരി ക്ലാസിൽ വിഷാദ ഭാവത്തിൽ മാത്രം ഇകരിക്കുന്നത് ശ്രദ്ധയിൽ പെട്ടതോടെ; പുറത്ത് പറഞ്ഞാൽ കൊന്ന് കെട്ടിത്തൂക്കുമെന്ന പിതാവിന്റെ ഭീഷണി തുറന്ന് പറഞ്ഞത് കൗൺസിലിങ്ങിൽ\nFebruary 26, 2019 | 08:48 pm\nതിരുവനന്തപുരം: മദ്യലഹരിയിൽ വീട്ടിലെത്തിയ ശേഷം പ്രായപൂർത്തിയാകാത്ത മകളെ നിരന്തരം പീഡിപ്പിച്ചിരുന്ന പിതാവ് പിടിയിൽ. തിരുവനന്തപുരം റൂറൽ മേഖലയിലാണ് സംഭവം. ഇപ്പോൾ പത്താം ക്ലാസിൽ പഠിക്കുന്ന കുട്ടി ഏഴാം ക്ലാ...\nഭരണപക്ഷവും പ്രതിപക്ഷവും ഇന്ത്യയിൽ ഒരുമിച്ച് നിൽക്കുമ്പോൾ പാക് പാർലമെന്റിൽ `ഷെയിം ഓൺ യു ഇമ്രാൻ` വിളികൾ; രാജ്യത്തിന്റെ ഒരുമയിൽ സന്തോഷമെന്നും നടപടി അമേരിക്കയെ അറിയിച്ചിരുന്നുവെന്നും സുഷമ സ്വരാജ്; വ്യോമാക്രമണത്തിൽ സ്ഥാനപതിയെ വിളിച്ച് പ്രതിഷേധമറിയിച്ചും അതിർത്തിയിൽ വെടി നിർത്തൽ കരാർ ലംഘിച്ചും പാക് പ്രകോപനം; സൈന്യത്തിന് മറുപടി നൽകാൻ ഇമ്രാന്റെ ആഹ്വാനം; പരിമിത സാഹചര്യവുമായി ഇന്ത്യയെ പ്രകോപിപ്പിച്ചാൽ സർവ്വനാശമെന്ന തിരിച്ചറിവിൽ പാക്കിസ്ഥാൻ\nFebruary 26, 2019 | 08:12 pm\nഡൽഹി: ഫെബ്രുവരി 14ന് പുൽവാമയിൽ സൈനിക വ്യൂഹത്തിന് നേരെ ചാവേർ അക്രമം നടത്തിയ ജയ്‌ഷെ മുഹമ്മദ് നടപടിയിൽ ഇന്ത്യക്ക് നഷ്ടപ്പെട്ടത് 40 വീരപുത്രന്മാരുടെ ജീവനാണ്. കൃത്യം 12ാം ദിവസം അതിർത്തി ലംഘിച്ച് പറന്ന ഇന്ത...\nസ്വാഗത പ്രസംഗം നീണ്ടു..! മുഖ്യമന്ത്രി ഇടഞ്ഞു; ആദ്യം താക്കീത്, പിന്നാലെ വേദി വിട്ട് മുഖ്യമന്ത്രി: കൊല്ലത്ത് നടന്ന അഞ്ച് ഉദ്ഘാടന പരിപാടികളിലും സംസാരിക്കാതെ പിണറായി വിജയൻ; തൊണ്ട വേദനയെന്ന് വിശദീകരണം\nFebruary 26, 2019 | 08:03 pm\nകൊല്ലം: സ്വാഗത പ്രസംഗം നീണ്ടതോടെ മുഖ്യമന്ത്രി ഇടഞ്ഞു. പരിപാടിയിൽ പ്രസംഗിക്കാതെ മുഖ്യമന്ത്രി വേദി വിട്ടു. പ്രസംഗം നീണ്ടത് പരിപാടിയുടെ സമയക്രമം തെറ്റിച്ചതിനാൽ പിണറായി വിജയൻ പ്രസംഗിക്കാതെ വേദി വിട്ടത്. പ...


കറുപ്പല്ല ദളിതരുടെ പ്രശ്‌നം\nSun Feb 17 2019 14:32:26 GMT+0530 (IST)\nNarada Desk| Updated On: 2016-06-09T18:24:58+05:30 | Location :\nഈ പ്രതിഷേധ മുറ കൊണ്ട് ദളിതരുടെ എന്ത് പ്രശ്‌നമാണ് അഡ്രസ് ചെയ്തതെന്നും ചർച്ചാ വിഷയമാക്കിയതെന്നും വ്യക്തമാക്കിയാൽ നന്നായിരിക്കും. കറുപ്പ് നിറമാണ് അവരുടെ പ്രശ്‌നം എന്നതിലേക്ക് ചുരുക്കാൻ ആണെങ്കിൽ, അവരുടെ കാഴ്ചപ്പാടുകൾക്കു തന്നെ അല്പം പ്രശ്‌നം ഉണ്ടെന്നെ കരുതാൻ സാധിക്കൂ. ദീപു സദാശിവന് എഴുതുന്നു\nമുഖത്ത് കരി വാരി പുരട്ടി പി.എസ് ജയ നടത്തിയ പ്രതിഷേധം /പ്രകടനം/കലാരൂപത്തിനെ വിചിത്രാനുഭവമെന്നോ ജുഗുപ്ത്സാവഹം എന്നൊക്കെയേ ഒറ്റവാക്കിൽ വിശേഷിപ്പിക്കാൻ കഴിയു.\nമനസ്സിൽ കടന്നു വന്ന ചില ചോദ്യങ്ങൾ ഇവിടെ കുറിക്കുന്നു: ജയയുടെ ഉദ്ദേശ ലക്ഷ്യം എന്താണെന്ന് വ്യക്തമായില്ല. അതാണ് ഏറ്റവും പ്രധാനപ്രശ്‌നം. പ്രതിഷേധമാർഗ്ഗം ആണെങ്കിൽ, മൂന്നാമത് ഒരാളെ മോശമായി ബാധിക്കാത്ത പ്രതിഷേധ മാർഗ്ഗങ്ങൾ സ്വീകരിക്കുന്നതിൽ അനൗചിത്യം ഇല്ലെന്നും, അതിനുള്ള സ്വാതന്ത്ര്യം ആ വ്യക്തിക്കുണ്ടെന്ന് വിശ്വസിക്കുകയും പിന്തുണയ്ക്കുകയും ചെയ്യുന്നു.\nഎന്നാൽ ഈ പ്രതിഷേധ മുറ കൊണ്ട് ദളിതരുടെ എന്ത് പ്രശ്‌നമാണ് അഡ്രസ് ചെയ്തത് എന്നും, ചർച്ചാ വിഷയമാക്കിയതെന്നും വ്യക്തമാക്കിയാൽ നന്നായിരിക്കും. കറുപ്പ് നിറമാണ് അവരുടെ പ്രശ്‌നം എന്നതിലേക്ക് ചുരുക്കാൻ ആണെങ്കിൽ, അവരുടെ കാഴ്ചപ്പാടുകൾക്കു തന്നെ അല്പം പ്രശ്‌നം ഉണ്ടെന്നെ കരുതാൻ സാധിക്കൂ. ജയ ശ്രമിക്കുന്നത് പോലെ കറുപ്പ് നിറം ദളിതർക്ക് മാത്രമല്ല ഉള്ളത്. കറുപ്പ് നിറത്തിൽ നിന്നും ഉടലെടുത്തു അതിൽത്തന്നെ അവസാനിക്കുന്ന ഒന്നല്ല അവരുടെ പ്രശ്‌നങ്ങളും.\nകറുപ്പ് നിറമാണ് അവരുടെ പ്രധാന പ്രശ്‌നം എന്ന ബോധം ഒന്നുകൂടെ അരക്കിട്ടുറപ്പിക്കാൻ ഒരു പക്ഷെ ഉതകും, ജയയുടെ ഈ ഉദ്യമം. വർണ്ണ വിവേചനം ലോകം എമ്പാടും ഉണ്ടായിട്ടുണ്ട്. കറുപ്പ് നിറത്തോടുള്ള വിവേചനവും വെളുപ്പ് തൊലിയോടുള്ള അഭിനിവേശവും സൃഷ്ടിക്കുന്ന പ്രശ്‌നങ്ങൾ നന്ദിതാദാസിനെ പോലുള്ള ആർട്ടിസ്റ്റുകൾ ശ്രദ്ധ ആകർഷിക്കുന്ന തരത്തിൽ ചർച്ചാ വിഷയമാക്കിയിട്ടുള്ളതാണ്. നന്ദിതാ ദാസ് ദളിതാണോ എന്നറിയില്ല, അറിയേണ്ട കാര്യവും ആർക്കും തോന്നിയിരിക്കാൻ വഴിയില്ല. കാരണം അവർ ഇരുണ്ട തൊലിയെ ദളിത് സ്വത്വവും ആയി ബന്ധിപ്പിച്ചല്ല അഡ്രസ് ചെയ്തത്.\nജയ പി എസിന്റെ 'സമര മുറ' അവസാനിക്കുമ്പോൾ എന്ത് ദളിത് പ്രശ്‌നമാണ് കേരളത്തിൽ ചർച്ച ആകുന്നത് എന്നറിയാൻ കാത്തിരിക്കുന്നു. കുറഞ്ഞ പക്ഷം അവരെങ്കിലും എന്താണ് ചർച്ച ചെയ്യുക എന്ന് അറിയേണ്ടതുണ്ട്.\nപ്രതിഷേധം തുടങ്ങാൻ കാരണം രോഹിത് വെമുലയുടെ മരണം ആണെങ്കിൽ, വെമുല എവിടെ എങ്കിലും തന്റെ തൊലിയുടെ നിറം പ്രശ്‌നമായി ഉന്നയിച്ചു കേട്ടിട്ടില്ല.\nഇതൊരു കലാരൂപമായി ചെയ്തതാണ് എന്ന ഒരു ഭാഷ്യവും കേട്ടു. എന്നാലും മനസിലാകാത്ത ചിലതുണ്ട്.\nഅവിടെയും കലാകാരിയുടെ സ്വാതന്ത്ര്യത്തെ മാനിക്കുന്നു. കറുപ്പ് വാരി പൂശിയാൽ ദളിതരെയും അവരുടെ പ്രശ്‌നങ്ങളെയും പ്രതിനിധാനം ചെയ്യാം എന്ന് കരുതുന്നു എങ്കിൽ ആവട്ടെ.\nപക്ഷെ ഏറ്റവും വിചിത്രമായ സംഗതിയും വികലമായ കാഴ്ചപ്പാടും കേട്ടത്, ദളിതരുടെ പ്രശ്‌നങ്ങൾ മനസ്സിലാക്കാൻ/ഉൾക്കൊള്ളാൻ ആണ് കരി വാരി പൂശി ഇറങ്ങിയത് എന്ന ഭാഷ്യം ആണ്. ദളിതയെന്നു കാണുന്നവർക്ക് തോന്നുന്ന രീതിയിൽ നാച്വറൽ ആയി മേക്കപ്പ് ഇട്ടു ഇറങ്ങാൻ കലാകാരിക്ക് എന്തെ കഴിഞ്ഞില്ല എന്ന ഒരു ചോദ്യം എനിക്കുണ്ട് (ഇന്നത് തികച്ചും സാധ്യമാണല്ലോ). കാലാകാരിക്ക് ശരിക്കും ദളിത ആണെന്ന് ആരേലും വിചാരിച്ചാലോ എന്നൊരു പേടി ഉണ്ടോ.\nനിറം അല്പം മാറിയാലും പ്രശ്‌നമില്ലായിരുന്നു. പച്ചയോ, നീലയോ എന്തായാലും. ആ വിചിത്ര ജീവിയെ ആൾക്കാർ തുറിച്ചു നോക്കും. അതിനപ്പുറം ഈ വിചിത്ര വേഷം കെട്ടലിനെ ദളിത ആയി ആര് കണക്കാക്കും.\nഇരുണ്ട നിറമുള്ള ഒരാൾ എന്ന നിലയിൽ തന്നെ പറയാം, രാവിലെ ഒരുങ്ങി ബസ്സ് സ്‌റ്റോപ്പിൽ പോയി ബസ്സിൽ കയറി നാട് ചുറ്റിയാൽ എന്ത് വിവേചനം അറിയുമെന്നാണ്, പ്രത്യേകിച്ചും കേരളത്തിൽ. കേവല ഉപരിപ്ലവ ചിന്തകളിൽ നിന്ന് മാത്രമാണ് ഇതൊക്കെ ഇത്തരത്തിൽ വീക്ഷിക്കാൻ കഴിയുക. തൊലിപ്പുറത്തെക്കാൾ ആഴത്തിൽ വ്യക്തികളുടെ തലച്ചോറിൽ പിടിച്ചിരിക്കുന്ന പലതുമാണ് ദളിത് വിവേചനങ്ങൾക്ക് പിന്നിൽ. കേരളത്തിൽ ഒക്കെ ആവട്ടെ അത് വളരെ subtle ആയി operate ചെയ്യുന്നതും.\nപേരിന്റെ കൂടെ ജാതി വാൽ ഇല്ലാത്തവരോടു ഉയരുന്ന ചോദ്യങ്ങൾ കേട്ടിട്ടുണ്ടോ? എന്താണ് മുഴുവൻ പേര്? അച്ഛന്റെ പേര്? ഇവിടുന്നും ക്ലൂ കിട്ടിയില്ലേൽ വീട്ടു പേര് ? ഇതും പറ്റിയില്ലേൽ നേരിട്ട് ചോദിക്കും അല്ലേൽ വളഞ്ഞ വഴിയിൽ ചില പ്രയോഗങ്ങൾ ഒക്കെ നടത്തും അങ്ങനെ തുരന്നു എടുത്തോക്കെയാണ് ജാതി കണ്ടു പിടിച്ചു തള്ളണോ കൊള്ളണോ എന്നൊക്കെ വിവേചിച്ചു തീരുമാനിക്കുന്നത്.\nഇരുണ്ട സ്‌കിൻ ഉള്ള കുമ്മനം രാജശേഖരനോ, തിരുവഞ്ചൂരിനോ ദളിത് അനുഭവങ്ങൾ ഉണ്ടാവുമോ? ദളിത് അനുഭവങ്ങൾ എവിടെ കിടക്കുന്നു. കറുപ്പ് ചായം തേയ്ക്കൽ എവിടെ? വംശനാശ ഭീഷണി നേരിടുന്ന കടുവയുടെ അനുഭവങ്ങൾ അറിയാൻ കടുവയുടെ വേഷം കെട്ടി നാട്ടിൽ നടന്നാൽ ആവുമോ എന്നൊക്കെ ട്രോൾ കണ്ടു അത്തരം ഒരു വാദഗതിയിലേക്ക് കടക്കുന്നില്ല.\nദളിത് അനുഭവങ്ങൾ നേരിട്ടറിയാൻ ഒരു ദളിതനെ വിവാഹം കഴിച്ചു കുട്ടികൾ ഉണ്ടായി അവരെ ദളിതരായി വളർത്തിയാൽ ആവൂല്ലേ? എന്ന ചോദ്യവും ചോദിക്കുന്നില്ല (അതാവില്ല എന്നറിയാം വൈകിട്ട് കഴുകി കളയാൻ പറ്റില്ലല്ലോ ആ അവസ്ഥ) എന്നാൽ 'അസുഖകരമായ' ആ ചിന്ത ഒരു നിമിഷത്തേക്ക് ഉണർത്താൻ വേണ്ടി പറഞ്ഞു എന്നെ ഒള്ളൂ. അല്പം കൂടി ദോഷൈക ദൃക്കായി ചിന്തിച്ചാൽ പൈങ്കിളി തലത്തിലെ ഈ പ്രകടനം/പ്രതിഷേധം ഒക്കെ അവസാനിപ്പിക്കുന്നത്, ഇതിനെ പറ്റി എഴുതിയ ബുക്ക് പ്രകാശനത്തിലും കറുത്ത നിറം പൂശിയുള്ള നൃത്ത അവതരണത്തിലും ഒക്കെ ആണെന്ന് കേൾക്കുമ്പോൾ മറ്റു ചില താല്പര്യങ്ങളും ഇതിൽ ഉണ്ടെന്നു ചിന്തിച്ചു പോവും.


രമ്യ ഹരിദാസിനെതിരെ സി പി എം പ്രവർത്തകർ വധ ഭീഷണി മുഴക്കിയെന്ന് പരാതി | Global Indian News\nHome Breaking news രമ്യ ഹരിദാസിനെതിരെ സി പി എം പ്രവർത്തകർ വധ ഭീഷണി മുഴക്കിയെന്ന് പരാതി\nപാലക്കാട്: ആലത്തൂർ എംപി രമ്യ ഹരിദാസിനെതിരെ വധ ഭീഷണി മുഴക്കിയെന്ന് പരാതി. സിപിഎം പ്രവർത്തകരായ രണ്ട് പേർക്കെതിരെ രമ്യ ഹരിദാസ് പൊലീസിന് പരാതി നൽകി. ഉച്ചയ്ക്ക് മൂന്ന് മണിയോടെയാണ് സംഭവം. ആലത്തൂർ പഞ്ചായത്ത് മുൻ പ്രസിഡൻ്റ് നാസർ, നജീബ് കണ്ടാലറിയാവുന്ന ഏഴ് പേർക്കും എതിരെയാണ് പരാതി.\nആലത്തൂരിൽ കാലു കുത്തിയാൽ കാലു വെട്ടുമെന്ന് ഭീഷണിപ്പെടുത്തിയെന്ന രമ്യ ഹരിദാസ് പറയുന്നു. തടഞ്ഞുവെച്ച് ഭീഷണിപ്പെടുതിയത്തിനാണ് കേസ് എടുത്തിരിക്കുന്നത്. ജനപ്രതിനിധിയെന്ന നിലയിൽ ആളുകൾ എന്നോട് സംസാരിച്ചാൽ അപ്പോൾ അവർ എന്താ ചെയ്യുന്നതെന്ന് അവർക്കേ അറിയുള്ളൂവെന്ന് സിപിഎം പ്രവർത്തകരെ കുറിച്ച് എംപി പറഞ്ഞു. കൊവിഡ് പ്രതിരോധ പ്രവർത്തനം തടസപ്പെടുത്തുകയാണ്. തെരഞ്ഞെടുപ്പിന്റെ സമയത്ത് ആലത്തൂരിൽ വെച്ച് കല്ലെറിഞ്ഞു. ഇപ്പോൾ രണ്ട് തവണയായി ഭീഷണിയുമായി വരുന്നുവെന്നും എംപി പരാതിപ്പെട്ടു.\nPrevious articleഇന്ത്യ ഉൾപ്പെടെ റെഡ് ലിസ്റ്റിൽ പെട്ട രാജ്യങ്ങൾക്ക് വർക്ക് പെർമിറ്റ് നൽകുന്നത് നിർത്തിവച്ച് ബഹ്‌റൈൻ\nNext articleഇന്ന് 11,584 പേര്‍ക്ക് കോവിഡ്


ചർച്ച്  ഓഫ് ഗോഡ് ഓസ്ട്രേലിയ, ഇന്ത്യൻ ചാപ്റ്റർ നാഷണൽ കോൺഫറൻസ് ഒക്ടോബർ 25,26 തിയതികളിൽ – The End Time News\nബ്രിസ്ബൻ: ചർച്ച്  ഓഫ് ഗോഡ് ഓസ്ട്രേലിയ, ഇന്ത്യൻ ചാപ്റ്റർ നാഷണൽ കോൺഫറൻസ് ഒക്ടോബർ 25,26 തിയതികളിൽ നടക്കും.\nതിങ്കളാഴ്ച വൈകിട്ട്7നു ഓസ്ട്രേലിയൻ ഓവർസിയർ വാൾട്ടർ അൽവാറിസ് ഉദ്ഘാടനം ചെയ്യുന്ന സൂം കോൺഫറൻസിൽ ഇന്ത്യൻ ചാപ്റ്റർ കൺവീനർ ജെസ്വിൻ മാത്യൂസ് അധ്യക്ഷത വഹിക്കും.\nസുപ്രസിദ്ധ പ്രാസംഗികരായ റവ. ആൻഡ്രൂ ബിൻഡ – ചർച്ച് ഓഫ് ഗോഡ് ഫീൽഡ് ഡയറക്ടർ, റവ മാർക്ക് മോറിസ്, പാസ്റ്റർ ബെനിസൺ മത്തായി എന്നിവർ മുഖ്യ പ്രാസംഗികരായിരിക്കും. ഇമ്മാനുവേൽ കെ ബി ഗാനശുശ്രുഷക്ക് നേതൃത്വം നൽകും. രണ്ടു ദിവസവും ബ്രിസ്ബൻ സമയം വൈകിട്ട്7മുതൽ രാത്രി9വരെ സൂം, യൂട്യൂബ്, ഫേസ്ബുക്ക് വഴി സംബന്ധിക്കുവാൻ എല്ലാവരേയും ക്ഷണിക്കുന്നതായി സംഘാടകർ അറിയിക്കുന്നു.


വന്യമൃഗ ശല്യത്തില് പൊറുതിമുട്ടി താത്തൂരിലെ കര്‍ഷകജനത | Wayanad Vision\nമാന്,കുരങ്ങ് ശല്യത്താല് പൊറുതിമുട്ടി ചെതലയം താത്തൂരിലെ കര്‍ഷകജനത.കൃഷിയിറക്കുന്ന കിഴങ്ങുവര്‍ഗങ്ങള്‍ളും,പച്ചക്കറികളും പൂര്‍ണ്ണമായും വന്യമൃഗങ്ങള് നശിപ്പിക്കുകയാണ്. കൃഷിയിടത്തിനുചുറ്റും വേലികെട്ടിയിട്ടും കാര്യമില്ലന്നും കര്‍ഷകര്.പ്രതിരോധ മാര്‍ഗങ്ങള് ശക്തിപ്പെടുത്തണമെന്നാവശ്യം.\nവനത്താല് ചുറ്റപ്പെട്ട് കിടക്കുന്ന ചെതലയം താത്തൂര് പ്രദേശത്തെ കര്‍ഷകരാണ് വന്യമൃഗശല്യത്താല് ദുരിതത്തിലായിരിക്കുന്നത്. മാന്, കുരങ്ങ്, പന്നി എന്നിവയുടെ ശല്യംകാരണം കൃഷിയിറക്കാന് പറ്റാത്ത സാഹചര്യമാണുള്ളത്.എന്നാല് കര്‍ഷകര് കൃഷിയോടുള്ള താല്‍പര്യം കാരണം പ്രതിരോധ മാര്‍ഗങ്ങള് ഒരുക്കി കൃഷിയിറക്കുന്നുണ്ടങ്കിലും വിളവെടുക്കുന്നത് വന്യമൃഗങ്ങളാണ്.\nപ്രദേശത്ത് കര്‍ഷകര് കൃഷിചെയ്യുന്ന കപ്പ, പച്ചക്കറികള്, വാഴ അടക്കമുള്ള വിളകള് മാനും, കുരങ്ങും, പന്നിയും നശിപ്പിക്കുകയാണ്. കാവലിരിന്നാണ് ഇവര് കൃഷിയെ സംരക്ഷിക്കുന്നതെങ്കിലും കണ്ണുതെറ്റിയാല് ഇത്തരം വന്യമൃഗങ്ങള് വിളകള് നശിപ്പിക്കുകയാണന്ന് കര്‍ഷകര് പറയുന്നു. ഇതിനുപുറമെ കാട്ടാന, കടുവ അടക്കമുള്ളവയുടെ വന്യമൃഗഭീതിയും പ്രദേശത്തുണ്ട്. വന്യമൃഗശല്യത്തിന് ശാശ്വതമായി പരിഹാ\nEndured wildlife annoyance Farmers in Tattur\nവായ്പാ തുക ഭൂരിഭാഗം അടച്ചിട്ടും ജപ്തി ഭീഷണി;പരാതിയുമായി കര്‍ഷന്\n‘ഒമിക്രോണ് ജാഗ്രതയോടെ പ്രതിരോധം’ പ്രത്യേക ക്യാമ്പയിനുമായി ആരോഗ്യ വകുപ്പ്\nകൊവിഡ് മൂന്നാം തരംഗം ഉടനെന്ന മുന്നറിയിപ്പുമായി ഐഎംഎ.\nതിരഞ്ഞെടുപ്പ് നിരീക്ഷണ സംഘത്തെ തടഞ്ഞു\nപ്രവൃത്തി പരിചയ മേളയില് മൂന്നാം സ്ഥാനവുമായി ലിജിന പി\nകനത്തമഴ; വീടിന്റെ ചുറ്റുമതില് ഇടിഞ്ഞു\nവിദ്യാര്‍ത്ഥികള്‍ക്ക് പാസ്സ് അനുവദിക്കുന്നില്ലെന്ന്…\nസൂപ്പര് മാര്‍ക്കറ്റുകളിലെ ക്യാരിബാഗ് വില്‍പന നിയമവിരുദ്ധം:…


ഗോതമ്പും ഓട്സും 78 ഇനം പച്ചക്കറികളും ഓറഞ്ചും നെല്ലും വിളയുന്ന രാജകുമാരിയിലെ കുഞ്ഞ് ഏദന്‍തോട്ടം - ദ് ബെറ്റർ ഇൻഡ്യ\nഗോതമ്പും ഓട്സും 78 ഇനം പച്ചക്കറികളും ഓറഞ്ചും നെല്ലും വിളയുന്ന രാജകുമാരിയിലെ കുഞ്ഞ് ഏദന്‍തോട്ടം\nസ്കൂള് മുറ്റത്തെ തോട്ടത്തിലെ ക്യാബേജും കൂര്‍ക്കയും പയറും കൊണ്ടുള്ള തോരനും മത്സ്യകുളത്തിലെ മീനും മാത്രമല്ല വിശേഷദിവസങ്ങളില് സ്വന്തമായി കൃഷി ചെയ്തുണ്ടാക്കിയ നെല്ല് കുത്തിയ അരി കൊണ്ടുള്ള പായസവും കഴിച്ചാണ് ഹോളി ക്യൂന്‍സിലെ കുട്ടികള് ഓരോ ദിവസവും ആഘോഷിക്കുന്നത്\nപേര് പോലെത്തന്നെ സുന്ദരമാണ് രാജകുമാരിയിലെ ഹോളി ക്യൂന്‍സ് യുപി സ്കൂളും. ഇടുക്കി ജില്ലയിലെ ഈ പള്ളിക്കൂടത്തിലേക്ക് വരുന്നവരെ സ്വീകരിക്കുന്നത് നെല്ലും പച്ചക്കറികളും ഗോതമ്പും ഓട്സുമൊക്കെ വിളഞ്ഞുനില്‍ക്കുന്ന പച്ചപ്പ് നിറഞ്ഞ അന്തരീക്ഷമാണ്.\nസ്കൂളിലെ നടവഴിയില് ഇരുവശങ്ങളിലും ഗ്രോബാഗുകളില് നിറഞ്ഞു നില്‍ക്കുന്ന പലതരം പച്ചക്കറികള്. അതിലൂടെ നടന്ന് പാഷന് ഫ്രൂട്ട് പന്തല് വിരിച്ച മുറ്റത്തേക്കെത്താം.\nപഴങ്ങളും പച്ചക്കറികളും മീനുകളും പക്ഷികളുമൊക്കെയുള്ള ഒരു കൊച്ചു ഏദന്‍തോട്ടമാണ് ഈ സ്കൂള്. കഴിഞ്ഞ ഏഴു വര്‍ഷങ്ങള് കൊണ്ട് ഹോളി ക്യൂന്‍സ് യു പി സ്കൂളിലെ 530 കുട്ടികളും 23 അധ്യാപകരും പിന്നെ രക്ഷിതാക്കളും ചേര്‍ന്നാണിവിടം സുന്ദരമാക്കിയത്.\nമൂന്നേക്കറിലുള്ള സ്കൂളിന്‍റെ രണ്ട് ഏക്കറിലേറെയും കൃഷിയാണ്. ആയിരത്തിലേറെ ഗ്രോബാഗുകളില് 78 ഇനം പച്ചക്കറികള്, പലതരം വാഴകള്, പിന്നെ ഓറഞ്ചും റംമ്പൂട്ടാനുമൊക്കെയുണ്ട് ഇവിടെ.\nകണക്കും ശാസ്ത്രവും മാത്രമല്ല കൃഷിയുടെ നല്ല പാഠങ്ങളും ടീച്ചര്‍മാര് കുട്ടികള്‍ക്ക് പറഞ്ഞു കൊടുക്കുന്നു.\nഹോളിക്യൂന്‍സ് യു പി സ്കൂളിലെ വിദ്യാര്‍ഥികളുടെ പച്ചക്കറിത്തോട്ടം\nസ്കൂള് മുറ്റത്തെ തോട്ടത്തിലെ കാബേജും കൂര്‍ക്കയും പയറും കൊണ്ടുള്ള തോരനും മത്സ്യകുളത്തിലെ മീനും മാത്രമല്ല വിശേഷദിവസങ്ങളില് സ്വന്തമായി കൃഷി ചെയ്തുണ്ടാക്കിയ നെല്ല് കുത്തിയ അരി കൊണ്ടുള്ള പായസവും കഴിച്ചാണ് ഹോളി ക്യൂന്‍സിലെ കുട്ടികള് ഓരോ ദിവസവും ആഘോഷിക്കുന്നത്.\nസംസ്ഥാന സര്‍ക്കാരിന്‍റെ നാലു കാര്‍ഷിക പുരസ്കാരങ്ങളിലൂടെ കുട്ടിക്കര്‍ഷകരുടെ കൃഷി വെറും കുട്ടിക്കളിയല്ലെന്നും ഇവര് തെളിയിക്കുകയാണ്.\nഹോളി ക്യൂന്‍സിലെ കുട്ടികള്‍ക്ക് കൃത്യം 9.15 ഫസ്റ്റ് ബെല് അടിക്കും. പക്ഷേ കുട്ടികള് എട്ട് മണിക്ക് തന്നെ സ്കൂളില് ഹാജരായിക്കും.\nവൈകുന്നേരം മൂന്നു മണിക്ക് ലാസ്റ്റ് ബെല് അടിച്ചാലും ഇവര് ആരും വീട്ടില് പോകില്ല.\nരാവിലെയും വൈകുന്നേരവുമാണ് കുട്ടികള് കൃഷിക്കാര്യങ്ങള് നോക്കുന്നത്. ക്ലാസ് മിസ് ആക്കിയുള്ള ഒരു പരിപാടിയ്ക്കും ഹെഡ്മിസ്ട്രസ് സിസ്റ്റര് ജെസി ജോസഫ് സമ്മതിക്കില്ല.\nഒഴിവുസമയങ്ങളില് മതി കൃഷിയെന്നാണ് അവര് പറയുന്നത്. ടീച്ചര് പറയുന്നതിന് അപ്പുറത്തേക്ക് കുട്ടികളുമില്ല. അങ്ങനെ രക്ഷിതാക്കളുടെയും അധ്യാപകരുടെയുമൊക്കെ പിന്തുണയോടെയാണ് ഈ കുട്ടികള് സ്കൂള് മുറ്റം കൃഷിയിടമാക്കിയെടുത്തത്.\n“2012-ലാണ് പച്ചക്കറി കൃഷിയും ഇത്രയും വിപുലമായി ചെയ്തു തുടങ്ങുന്നത്,” ഹോളി ക്യൂന്‍സ് ഹെഡ്മിസ്ട്രസ് സിസ്റ്റര് ജെസി ജോസഫ് ദ് ബെറ്റര് ഇന്‍ഡ്യ-യോട് പറയുന്നു. “രണ്ട് ഏക്കറില് മണ്ണിലും ഗ്രോബാഗിലും മഴമറയിലും മുളയിലും വാഴപ്പിണ്ടിയിലും പൈപ്പിലും മരത്തിലുമൊക്കെയായി പലതരം കൃഷിയുണ്ട്.\n“മണ്ണില് മാത്രമല്ല ആയിരം ഗ്രോ ബാഗുകളിലും പച്ചക്കറി കൃഷി ചെയ്യുന്നുണ്ട്. കുട്ടികള്‍ക്ക് ഓടിക്കളിക്കാനുള്ള സ്ഥലമൊഴികെ ഇവിടെ എല്ലായിടത്തും കൃഷിയുണ്ട്.\n“നെല്ലും ഗോതമ്പും വിളവെടുക്കാറായിട്ടുണ്ട്. ഒപ്പം ഓട്സ്, എള്ള്, രണ്ട് തരം മുതിര, ചോളം, കടുക് ഇതൊക്കെയും കൃഷി ചെയ്യുന്നുണ്ട്. കൂര്‍ക്ക, ഇഞ്ചി, പുതിന, മല്ലി ഇങ്ങനെയുള്ളതും ഇവിടുണ്ട്.\n“എല്ലാത്തരം പച്ചക്കറികളും കൃഷി ചെയ്യുന്നുണ്ട്. പലതിന്‍റെയും ഒന്നിലേറെ ഇനങ്ങളും ഇവിടെയുണ്ട്. അഞ്ച് വെറൈറ്റി ചീരയുണ്ട്. നീല കാബേജ്, വെള്ള കാബേജ്, പച്ച കാബേജ്, ചൈനീസ് കാബേജ് ഇതൊക്കെയും നട്ടിട്ടുണ്ട്. ചുവപ്പ്, പച്ച, മഞ്ഞ ലെറ്റ്യൂസുമുണ്ട്.\n“അഞ്ച് തരം തക്കാളി, നാലു ഇനം വഴുതനങ്ങ, കാരറ്റ്, ബീറ്റ്റൂട്ട്, കോളിഫ്ലവര്, ബ്രോക്കോളി, പച്ചമുളക്, ബീന്‍സ്, പടവലം, മത്തന്, കുമ്പളം, ആകാശവെള്ളരി പോലുള്ള വള്ളി ഇനം പച്ചക്കറികളുമുണ്ട് തോട്ടത്തില്.\nഇങ്ങനെ 78 ഇനം പച്ചക്കറികള് സ്കൂളില് കൃഷി ചെയ്യുന്നുണ്ട്. കൂര്‍ക്കയൊക്കെ വിളവെടുത്തു കഴിഞ്ഞു. ബീറ്റ്റൂട്ടും കാരറ്റും വിളവെടുക്കാനുള്ള പാകമായി.\n“പഴങ്ങളുടെ കൃഷിയുമുണ്ട്. നേന്ത്രവാഴ, പാളയംകോടന്, ഞാലിപ്പൂവന്, പൂജകദളി ഉള്‍പ്പടെ വിവിധയിനം വാഴകള്, ഓറഞ്ച്, റംമ്പൂട്ടാന്, സപ്പോട്ട, പാഷന്‍ഫ്രൂട്ട് ഇതൊക്കെയും കൃഷി ചെയ്യുന്നുണ്ട്. കുറച്ചു നാട്ടുമാവിന് തൈകളും സ്കൂള് മുറ്റത്ത് നട്ടിട്ടുണ്ട്.\n“കഴിഞ്ഞ തവണ കടുക് തോട്ടത്തില് നിന്ന് അരക്കിലോയോളം വിളവ് കിട്ടി. സ്കൂള് ആവശ്യത്തിനുള്ള മുളക് ഇവിടെ തന്നെയുണ്ടാക്കിയതാണ്. തോട്ടത്തിലെ പച്ചമുളക് സ്കൂള് ടെറസിലിട്ട് ഉണക്കിയെടുത്ത് പൊടിപ്പിച്ചാണ് ഉപയോഗിക്കുന്നത്,” പ്രിന്‍സിപ്പല് വിശദമാക്കുന്നു.\nഒരു സെന്‍റിലാണ് മീന് കുളം. തിലപ്പിയ ആണ് കൃഷി ചെയ്യുന്നത്. ആദ്യവിളവെടുപ്പ് കഴിഞ്ഞു. രണ്ടാമത്തെ വിളവെടുപ്പിനുള്ള തയ്യാറെടുപ്പിലാണ് സ്കൂള്.\n“കുട്ടികള് കുളത്തില് ഇറങ്ങാതിരിക്കാനായി നെറ്റിട്ടിട്ടുണ്ട്. ഈ മീന് കുളത്തിന് മുകളിലൂടെയാണ് പടവലവും പാഷന്‍ഫ്രൂട്ടും പടര്‍ത്തികൊടുത്തിരിക്കുന്നത്. മീന് കുളത്തില് മാത്രമല്ല അക്വേറിയത്തിലും മീനുകളെ വളര്‍ത്തുന്നുണ്ട്,” സിസ്റ്റര് ജെസി പറയുന്നു.\nമീന്‍കുളത്തിന് മുകളില് മാത്രമല്ല, സ്കൂള് മുറ്റത്ത് ഏതാണ്ട് പത്ത് സെന്‍റില് പാഷന്‍ഫ്രൂട്ട് പടര്‍ന്നുനില്‍പ്പുണ്ട്. ഈ പാഷന് ഫ്രൂട്ടിന്‍റെ തണലിലാണ് കുട്ടികളുടെ അസംബ്ലി നടത്തുന്നത്.\nഇവിടെ കൃഷി ചെയ്തെടുക്കുന്നതൊക്കെയും കുട്ടികള്‍ക്ക് തന്നെയാണ് നല്‍കുന്നത്. പച്ചക്കറിയും മീനും ഉച്ചഭക്ഷണത്തിന് കറിയാക്കി നല്‍കും. ദിവസവും ഉച്ചയൂണിന് സാമ്പാര് മാത്രമല്ല ഒന്നിലേറെ തോരന്, കാളന്, കായയും പയറും, രസം ഇങ്ങനെ പലതരം വിഭവങ്ങള് നല്‍കുന്നുണ്ടെന്നു സിസ്റ്റര് ജെസി.\n“തോട്ടത്തിലെ പച്ചക്കറികളൊക്കെ കുട്ടികളുടെ വീട്ടിലേക്കും നല്‍കാറുണ്ട്. കൃഷിയൊക്കെ ഏറെയുള്ള പ്രദേശമാണ് രാജകുമാരി. മിക്ക കുട്ടികളുടെയും വീട്ടില് കൃഷിയുണ്ട്.\nപച്ചക്കറിയൊക്കെ കുട്ടികള്‍ക്ക് കൊടുത്തു വിടുന്ന പോലെ അവര് വീട്ടില് നിന്നും പച്ചക്കറിയൊക്കെ ഇവിടേക്ക് കൊണ്ടുവരാറുണ്ട്.\nഅവധിക്കാലത്ത് വിളവെടുക്കുന്നവത് പുറത്തു വില്‍ക്കുകയാണ് ചെയ്യുന്നതൊക്കെ.\n“കുടുംബശ്രീക്കാര്, ചില കടകള്, വീടുകളിലൊക്കെ കൊടുക്കാറുണ്ട്. പിന്നെ സ്കൂളിലെ കുട്ടികളുടെ വീട്ടുകാരും അധ്യാപകരുമൊക്കെ വാങ്ങും.\n“നെല്ല് സൂക്ഷിച്ചു വയ്ക്കാറുണ്ട്. കഴിഞ്ഞ തവണത്തെ നെല്ല് കുത്തിയാണ് ഇത്തവണത്തെ ശിശുദിനത്തിന് പായസമുണ്ടാക്കിയത്. കുട്ടികളുടെ ഉച്ചക്കഞ്ഞിയ്ക്കുള്ള അരിയൊന്നും കിട്ടില്ല.\nഇതുകൂടി വായിക്കാം: പൊലീസുകാര് കൃഷി തുടങ്ങി, നാട്ടില് 11 ആഴ്ച പൂര്‍ണ്ണ സമാധാനം: തെളിവെടുപ്പ് മാത്രമല്ല വിളവെടുപ്പും വഴങ്ങുമെന്ന് തെളിയിച്ച കാക്കിക്കുള്ളിലെ കര്‍ഷകര്\n“ഉച്ചഭക്ഷണത്തിനുള്ള അരി സര്‍ക്കാരില് നിന്നു തരുന്നതാണ് ഉപയോഗിക്കുന്നത്. പച്ചക്കറി മാത്രമേ കുട്ടികള്‍ക്ക് നല്‍കാനുള്ളതുള്ളൂ. വിശേഷാവസരങ്ങള്‍ക്കും ആഘോഷങ്ങള്‍ക്കുമൊക്കെ പായസത്തിനാണ് സ്കൂളില് വിളയുന്ന അരി ഉപയോഗിക്കുന്നത്.\nസ്കൂള് മുറ്റത്തെ നെല്‍കൃഷി\n“സ്വാഭാവികമായ കൃഷിരീതി കുട്ടികളെ പരിചയപ്പെടുത്തുക, ജൈവകൃഷി പ്രോത്സാഹിപ്പിക്കുക ഇതൊക്കെയായിരുന്നു കൃഷി ആരംഭിക്കുമ്പോള് ഞങ്ങളുടെ ലക്ഷ്യം. കൃഷി ചെയ്യുകയാണെങ്കില് സ്കൂള് പരിസരമൊക്കെ വൃത്തിയായും കിടക്കുമല്ലോ\nകുട്ടികള്‍ക്ക് ഇതൊക്കെ ചെയ്യാനും വലിയ താത്പ്പര്യമാണ്. പക്ഷേ കൂടുതല് സമയം അവരെക്കൊണ്ട് ചെയ്യിക്കില്ല. ഫ്രീം ടൈമിലാണ് കൃഷിപ്പണിയൊക്കെ ചെയ്യിക്കുന്നത്.\n“പിന്നെ അവര്‍ക്ക് തൈയൊക്കെ മുളപ്പിച്ച് നല്‍കാറുണ്ട്. ചക്കക്കുരു മുളപ്പിച്ച് തൈയാക്കിയ ശേഷം അവര്‍ക്ക് വീട്ടിലേക്ക് കൊടുത്തു വിടും. എന്നിട്ട് അതിന്‍റെ വളര്‍ച്ചയെക്കുറിച്ച് കുട്ടികളോടു ക്ലാസില് പറയിപ്പിക്കും,” പ്രിന്‍സിപ്പല് പറയുന്നു.\nപൂര്‍ണമായും ജൈവവളമാണ് കൃഷി തോട്ടത്തില് ഉപയോഗിക്കുന്നത്. ചാണകവും വേപ്പിന്‍പ്പിണ്ണാക്കും കടലപ്പിണ്ണാക്കും കൂട്ടിച്ചേര്‍ത്ത് വളമായി നല്‍കും. ഇതിനൊപ്പം പുകയില കഷായം നല്‍കാറുണ്ട്.\n“കാന്താരിയും വെളുത്തുള്ളിയും ജ്യൂസാക്കി തളിക്കാറുണ്ട്. കീടങ്ങളെ അകറ്റാന് ജമന്തി പോലുള്ള ചെടികള് പച്ചക്കറി തോട്ടത്തില് നട്ടു പിടിപ്പിച്ചിട്ടുമുണ്ട്,” സിസ്റ്റര് ജെസി പറഞ്ഞു.\nഹോളി ക്യൂന്‍സ് സ്കൂളില് കൃഷി മാത്രമല്ല ഏറുമാടം, മണ്ണിര കംപോസ്റ്റ്, ബയോ കംപോസ്റ്റ് ഇതൊക്കെയുണ്ട്. ടെറസിലെ വെള്ളം പൈപ്പിലൂടെ താഴെയുള്ള കുഴല്‍ക്കിണറിലേക്ക് എത്തിച്ച് കിണര് റീച്ചാര്‍ജിങ് നടത്തുന്നുമുണ്ട്.\nസോളാര് പാനലും സ്കൂളിനുണ്ട്. അധ്യാപകരുടെയും കുട്ടികളുടെയും അവരുടെ രക്ഷിതാക്കളുടെയുമൊക്കെ സഹകരണമാണ് ഈ കൃഷിയുടെ വിജയമെന്നാണ് ഹെഡ്മിസ്ട്രസ് പറയുന്നത്.\n“കുട്ടികളുടെ രക്ഷിതാക്കളിലേറെയും കര്‍ഷകരാണ്. ഇവര് സഹായിക്കാറുണ്ട്. വാഴപ്പിണ്ടിയില്, മുളയിലും മരത്തിലുമൊക്കെ തൈകളൊക്കെ നട്ടു പിടിപ്പിച്ച് തന്നത് കുട്ടികളുടെ മാതാപിതാക്കളാണ്.\n“രാവിലെ ക്ലാസ് ആരംഭിക്കുന്ന സമയത്തിനു മുന്‍പേ കുട്ടികള് സ്കൂളിലേക്ക് വരും.. തൈ നനയ്ക്കലും തോട്ടം വൃത്തിയാക്കലുമൊക്കെ ചെയ്ത ശേഷമാണ് അവര് ക്ലാസിലേക്ക് പോകുന്നത്.\n“എല്‍പി ക്ലാസിലെ കുട്ടികളെ ചെറിയ കളകളൊക്കെ പറിച്ചു കളയാന് കൂട്ടാറുണ്ട്. അല്ലാതെ കൃഷിക്കാര്യങ്ങള്‍ക്കൊന്നും അവരെ കൂട്ടാറില്ല. കുഞ്ഞുങ്ങളല്ലേ. നാലാം ക്ലാസ് മുതലുള്ളവരെ ഓരോന്നു ചെയ്യിക്കാറുണ്ട്. അതവര്‍ക്ക് ഇഷ്ടവുമാണ്. ഇനി തേനീച്ച കൃഷി ആരംഭിക്കാനുള്ള ഒരുക്കത്തിലാണ്.\nതേനീച്ചപ്പെട്ടികള് ഒരുമാസം മുന്‍പ് ഓര്‍ഡര് ചെയ്തതാണ്. പാലായില് നിന്നാണ് കൊണ്ടുവരുന്നത്.\nകൃഷി മന്ത്രി വി.എസ് സുനില് കുമാറില് നിന്ന് പുരസ്കാരം സ്വീകരിക്കുന്നു\n“ഇടുക്കിയിലെ ജൈവവൈവിധ്യ ഉദ്യാനമായി തെരഞ്ഞെടുക്കപ്പെട്ടിട്ടുണ്ട് സ്കൂള്. അതുകൊണ്ട് പല സ്കൂളുകളില് നിന്നുള്ളവരുടെ സംഘം ഇതൊക്കെ കാണാന് വാരാറുണ്ട്. കൃഷിവകുപ്പിലെ ഉദ്യോഗസ്ഥരും സന്ദര്‍ശിക്കാറുണ്ട്.\n“സംസ്ഥാന സര്‍ക്കാരിന്‍റെ കാര്‍ഷിക പുരസ്കാരം നാലാം തവണയാണ് കിട്ടുന്നത്. തുടര്‍ച്ചയായാണ് മൂന്നു വര്‍ഷം കിട്ടിയത്. കഴിഞ്ഞ വര്‍ഷം കിട്ടിയില്ല, ഈ വര്‍ഷം കിട്ടിയതിന്‍റെ സന്തോഷത്തിലാണ് ഞങ്ങള്.\nഅധ്യാപകര്‍ക്ക് മാത്രമല്ല കുട്ടികള്‍ക്കും വലിയ സന്തോഷമാണ്. അവര്‍ക്കും കൃഷിയൊക്കെ ഇഷ്ടമാണ്. എന്നാല് അവാര്‍ഡ് കിട്ടാതിരുന്ന വര്‍ഷത്തില്, സ്ഥാപന മേധാവിയ്ക്കുള്ള പുരസ്കാരം ഞങ്ങള്‍ക്ക് കിട്ടിയിരുന്നു,” സിസ്റ്റര് കൂട്ടിച്ചേര്‍ത്തു.\nവണ്ടര്‍ലായുടെ പരിസ്ഥിതി പുരസ്കാരം, ഇടുക്കി ജില്ലയിലെ മികച്ച പിടിഐയ്ക്കുള്ള അവാര്‍ഡ്, ഇടുക്കി രൂപതയുടെ ഗ്രീന് ക്യാംപസിനുള്ള അവാര്‍ഡ് എന്നിവയും സ്കൂളിന് ലഭിച്ചിട്ടുണ്ട്.\nഇതുകൂടി വായിക്കാം:പുറപ്പെട്ട് പോകുന്ന ഒരമ്മ: ‘പെന്‍ഷന് കൈയ്യില് കിട്ടിയാല് ഞാന് ഇഷ്ടമുള്ള ദിക്കിലേക്ക് ഇറങ്ങിയങ്ങ് പോകും’\nനാലുമാസം കൊണ്ട് 800 കിലോ ജൈവപച്ചക്കറി വിളയിച്ച് നൂറുകണക്കിന് രോഗികളെ ഊട്ടിയ കോളെജ് വിദ്യാര്‍ത്ഥികള്


'ബാഡ് ബാങ്ക്' ആലോചനകൾ വീണ്ടും സജീവമാക്കി ആർബിഐ - Live Newage\nദില്ലി: 'ബാഡ് ബാങ്ക്' എന്നു വിളിക്കപ്പെടുന്ന ആസ്തി പുനഃക്രമീകരണ കമ്പനി റിസര്‍വ് ബാങ്കിന്റെ നേതൃത്വത്തില് തുടങ്ങാനുള്ള ആലോചനകൾ വീണ്ടും സജീവമാകുന്നു. കിട്ടാക്കടങ്ങളുടെ സമ്മര്‍ദ്ദത്തില് നിന്ന് പൊതുമേഖലാ ബാങ്കുകള്‍ക്ക് പരമാവധി മോചനം നല്‍കാനും നിലവിലുള്ള നിഷ്‌ക്രിയ ആസ്തികള് ഫലപ്രദമായി മുതലാക്കാനുമാണ് ഇത്തരത്തിലൊരു ആശയത്തിലൂടെ ലക്ഷ്യമിടുന്നത്. കേന്ദ്ര ബജറ്റ് അടുത്തിരിക്കെ ബാഡ് ബാങ്ക് സംബന്ധിച്ച ചർ‌ച്ചകൾ വീണ്ടും സജീവമാക്കുകയാണ് ഈ രംഗത്തെ വിദഗ്ധർ.\nബാഡ് ബാങ്കുമായി ബന്ധപ്പെട്ട നിർദ്ദേശങ്ങൾ വന്നാൽ പരിശോധിക്കാമെന്ന് റിസർവ് ബാങ്ക് ഗവർണർ ശക്തികാന്ത ദാസ് അറിയിച്ചു. നാനി പാൽഖിവാല മെമ്മോറിയൽ പ്രഭാഷണം പരിപാടിയുടെ ഭാഗമായി സംസാരിക്കുകയായിരുന്നു റിസർവ് ബാങ്ക് ഗവർണർ.\nസർക്കാരും സ്വകാര്യ മേഖലയും ഇതിനായി മികച്ച ആസൂത്രണം നടത്തണമെന്നും അദ്ദേഹം പറഞ്ഞു. "ബാഡ് ബാങ്ക് സ്ഥാപിക്കാനുള്ള നിർദ്ദേശമുണ്ടെങ്കിൽ റിസർവ് ബാങ്ക് അത് പരിശോധിക്കും. ARC- കൾക്കായി (അസറ്റ് പുനഃക്രമീകരണ കമ്പനികൾ) ഞങ്ങൾക്ക് റെഗുലേറ്ററി മാർഗ്ഗനിർദ്ദേശങ്ങൾ നിലവിലുണ്ട് ഉണ്ട്. അതിനാൽ മറ്റ് പ്രശ്നങ്ങളില്ല. ബാഡ് ബാങ്ക് സ്ഥാപിക്കാനുള്ള ഏത് നിർദ്ദേശവും പരിശോധിക്കാൻ ഞങ്ങൾ തയ്യാറാണ്. നിർദ്ദേശങ്ങള് വന്നാൽ, അത് പരിശോധിക്കും, ”ദാസ് പറഞ്ഞു.\nബാഡ് ബാങ്ക് സ്ഥാപിക്കാനുള്ള സമയം എത്തിയിരിക്കുന്നതായി കഴിഞ്ഞ വർഷം നടന്ന ഒരു മാധ്യമ അഭിമുഖത്തില് സ്റ്റേറ്റ് ബാങ്ക് ഓഫ് ഇന്ത്യ (എസ്ബിഐ) മുൻ ചെയര്‍മാന് രജനിഷ് കുമാര് പറഞ്ഞിരുന്നു.


27.3 കിലോമീറ്റര് ഇന്ധനക്ഷമത; ജാസ് പ്രിവിലേജ് എഡിഷനുമായി ഹോണ്ട വിപണിയില് - Malayalam DriveSpark\n27.3 കിലോമീറ്റര് ഇന്ധനക്ഷമത; ജാസ് പ്രിവിലേജ് എഡിഷനുമായി ഹോണ്ട ഇന്ത്യയില്\nPublished: Friday, August 25, 2017, 18:29 [IST]\nജാസ് പ്രിവിലേജ് എഡിഷനെ ഹോണ്ട ഇന്ത്യയില് പുറത്തിറക്കി. 7.36 ലക്ഷം രൂപ ആരംഭവിലയിലാണ് ഹോണ്ട ജാസ് പ്രിവിലേജ് എഡിഷൻ എത്തിയിരിക്കുന്നത്.\nപ്രീമിയം ഫീച്ചറുകളുടെ അടിസ്ഥാനത്തിലാണ്, ജാസ് പ്രിവിലേജ് എഡിഷന് സാധാരണ ജാസ് മോഡലുകളില് നിന്നും വേറിട്ട് നില്‍ക്കുന്നത്. റിയര് എന്‍ഡിന് ലഭിച്ച പാര്‍ക്കിംഗ് സെന്‍സറുകളും, പ്രവിലേജ് എഡിഷന് ബാഡ്ജും മാത്രമാണ് എക്സ്റ്റീരിയറില് പുതിയ മോഡലിനെ വ്യത്യസ്തമാക്കുന്നതും.\nV വേരിയന്റ് പശ്ചാത്തലമായെത്തുന്ന ജാസ് പ്രിവിലേജ് എഡിഷന്, ഓട്ടോമാറ്റിക് മാനുവല് ഗിയര്‍ബോക്‌സ് ഓപ്ഷനുകളില് ലഭ്യമാണ്. ജാസ് V വേരിയന്റില് നിന്നും 5000 രൂപയുടെ വിലവര്‍ധനവാണ് ജാസ് പ്രിവിലേജ് എഡിഷനുള്ളത്.\nനാവിഗേഷന് ഒപ്പമുള്ള7ഇഞ്ച് ഇന്‍ഫോടെയ്ന്‍മെന്റ് സിസ്റ്റമാണ് പ്രിവിലേജ് എഡിഷന്റെ പ്രധാന ഹൈലൈറ്റ്. 1.5 ജിബി ഇന്റേണല് സ്റ്റോറേജ്, മിറര് ലിങ്ക്, വോയിസ് കമ്മാന്‍ഡ്, ബ്ലൂടൂത്ത്, യുഎസ്ബി, മൈക്രോ എസ്ഡി കാര്‍ഡ് സ്ലോട്ട്, HDMI-IN പോര്‍ട്ട് എന്നീ കണക്ടിവിറ്റിയും ഇന്‍ഫോടെയ്ന്‍മെന്റിന്റെ ഭാഗമാണ്.\nകൂടാതെ, ബീജ് തീമില് ഒരുങ്ങുന്നതാണ് പ്രവിലേജ് എഡിഷന് സീറ്റ് കവറുകളും ഫ്‌ളോര് മാറ്റുകളും.\nഡ്യൂവല് എയര്‍ബാഗുകള്, എബിഎസ്, ഓട്ടോമാറ്റിക് ക്ലൈമറ്റ് കണ്‍ട്രോള്, റിവേഴ്‌സിംഗ് ക്യാമറ, അലോയ് വീലുകള്, പവര് അഡ്ജസ്റ്റബിള് ORVM കള് എന്നിവയാണ് ജാസ് പ്രിവിലേജ് എഡിഷന്റെ സുരക്ഷാ സജ്ജീകരണങ്ങള്.\nമാനുവല് ഗിയര്‍ഷിഫ്റ്റിംഗിനായി പാഡില് ഷിഫ്റ്ററുകളും മോഡലില് ഇടംപിടിക്കുന്നുണ്ട്. എഞ്ചിന് മുഖത്ത് ഏറെ മാറ്റങ്ങളില്ലാതെയാണ് പ്രിവിലേജ് എഡിഷന് എത്തുന്നത്.\nപെട്രോള് ഡീസല് വേര്‍ഷനുകളില് ജാസ് പ്രിവിലേജ് എഡിഷന് ലഭ്യമാണ്. 89 bhp കരുത്തും 110 Nm torque ഉം ഏകുന്ന 1.2 ലിറ്റര് പെട്രോള് എഞ്ചിനില്5സ്പീഡ് മാനുവല്, സിവിടി ഗിയര്‍ബോക്‌സ് ഓപ്ഷനുകള് ഇടംപിടിക്കുന്നു.\nമാനുവല് ഗിയര്‍ബോക്‌സ് വേര്‍ഷന് 18.2 കിലോമീറ്റര് ഇന്ധനക്ഷമത കാഴ്ചവെക്കുമ്പോള്, 19 കിലോമീറ്ററാണ് സിവിടി ഗിയര്‍ബോക്‌സ് വേര്‍ഷന് പ്രിവിലേജ് എഡിഷന് നല്‍കുന്ന ഇന്ധനക്ഷമത.\n98 bhp കരുത്തും 200 Nm torque ഉം പരമാവധി ഉത്പാദിപ്പിക്കുന്നതാണ് 1.5 ലിറ്റര് ഡീസല് എഞ്ചിന്.5സ്പീഡ് മാനുവല് ഗിയര്‍ബോക്‌സില് എത്തുന്ന ഡീസല് വേര്‍ഷന്, 27.3 കിലോമീറ്ററാണ് കാഴ്ചവെക്കുന്ന ഇന്ധനക്ഷമത.\nരാജ്യത്തുടനീളമുള്ള ഹോണ്ട ഡീലര്‍ഷിപ്പുകളില് നിന്നും ഹോണ്ട ജാസ് പ്രിവിലേജ് എഡിഷനെ ഉപഭോക്താക്കള്‍ക്ക് ബുക്ക് ചെയ്യാം. രണ്ട് ആഴ്ചയ്ക്കുള്ളില് തന്നെ പുതിയ പ്രിവിലേജ് എഡിഷന്റെ വിതരണവും ഹോണ്ട ആരംഭിക്കും.\nകൂടുതല്... #ഹോണ്ട #honda #new launch #mpv\nHonda Jazz Privilege Edition Launched in India; Prices Start At Rs 7.36 Lakh. Read in Malayalam.\nStory first published: Friday, August 25, 2017, 18:29 [IST]


ഷുഹൈബിനെ വെട്ടിക്കൊലപ്പെടുത്തിയ കേസില് ഒരാള് കൂടി അറസ്റ്റില്. കൊലയാളി സംഘത്തിന് ഷുഹൈബിനെക്കുറിച്ചുള്ള വിവരം നൽകിയ ആളാണ് അറസ്റ്റിലായത്. - Kannur Varthakal\nHome / Kannur / ഷുഹൈബിനെ വെട്ടിക്കൊലപ്പെടുത്തിയ കേസില് ഒരാള് കൂടി അറസ്റ്റില്. കൊലയാളി സംഘത്തിന് ഷുഹൈബിനെക്കുറിച്ചുള്ള വിവരം നൽകിയ ആളാണ് അറസ്റ്റിലായത്.\nഷുഹൈബിനെ വെട്ടിക്കൊലപ്പെടുത്തിയ കേസില് ഒരാള് കൂടി അറസ്റ്റില്. കൊലയാളി സംഘത്തിന് ഷുഹൈബിനെക്കുറിച്ചുള്ള വിവരം നൽകിയ ആളാണ് അറസ്റ്റിലായത്.\nകണ്ണൂര്: യൂത്ത് കോണ്‍ഗ്രസ് പ്രവര്‍ത്തകന് ഷുഹൈബിനെ വെട്ടിക്കൊലപ്പെടുത്തിയ കേസില് ഒരാള് കൂടി അറസ്റ്റില്. കൊലയാളി സംഘത്തിന് ഷുഹൈബിനെക്കുറിച്ചുള്ള വിവരം നൽകിയ മട്ടന്നൂർ കുമ്മാനം സ്വദേശി സംഗീത് ആണ് അറസ്റ്റിലായത്. ഇതോടെ കേസിൽ അറസ്റ്റിലായവരുടെ എണ്ണം ഒൻപതായി. അതേസമയം കേസിൽ യഥാർത്ഥ പ്രതികളെ പിടികൂടുന്നതിൽ കോൺഗ്രസിന് താൽപര്യമില്ലെന്ന് ഇ.പി ജയരാജൻ ആരോപിച്ചു.\nപന്ത്രണ്ടാം തിയതി കണ്ണൂരിലെ തെരൂരിലെ തട്ടുകടയിൽ ഭക്ഷണം കഴിച്ചുകൊണ്ടിരിക്കെയാണ് ഷുഹൈബിനെ അക്രമിസംഘം വെട്ടിക്കൊലപ്പെടുത്തിയത്. വെട്ടിക്കൊലപ്പെടുത്തുന്നതിനും ദിവസങ്ങൾക്ക് മുൻപേ കൊലയാളി സംഘം ഷുഹൈബിനെ പിന്തുർന്നിരുന്നു. ഷുഹൈബിന്റെ മുഴുവൻ നീക്കങ്ങളും കൊലയാളി സംഘത്തിന് അറിയിച്ച് നൽകിയത് പ്രദേശം നന്നായി അറിയാവുന്ന സംഗീതാണെന്ന് പൊലീസ് തിരിച്ചറിഞ്ഞിട്ടുണ്ട്. ഷുഹൈബ് ഈ തട്ടുകടയിലുണ്ടെന്ന വിവരം കൊലനടന്ന രാത്രി സംഘത്തിന് നൽകിയതും കുമ്മാനം സ്വദേശിയായ ഇയാളാണ്. ആയുധങ്ങൾ ഒളിപ്പിക്കാനും, വാഹനം മാറിക്കയറി രക്ഷപ്പെടാനും സഹായിച്ച രണ്ട് പേരെ ഇന്നലെ അറസ്റ്റ് ചെയ്തിരുന്നു. ഇതോടെ ഗൂഢാലോചന സംബന്ധിച്ച കൂടുതൽ വിവരങ്ങൾ ലഭിക്കുമെന്ന പ്രതീക്ഷയിലാണ് പൊലീസ്.